|  |
| --- |
| Številka: 010-375/2017/90 |
| Ljubljana, 15. 2. 2018 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Strateške usmeritve in prioritete inšpektoratov oziroma inšpekcij v letu 2018 – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in [55/17](http://www.uradni-list.si/1/objava.jsp?sop=2017-01-2521)) in drugega odstavka 11.a člena Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619)) je Vlada Republike Slovenije na ….seji pod točko….dne…..sprejelaSKLEP:1. Vlada Republike Slovenije se je seznanila z dokumentom »Strateške usmeritve in prioritete inšpektoratov oziroma inšpekcij v letu 2018«.2. Ministrstvo za javno upravo do 15. 2. 2019 seznani Vlado Republike Slovenije s poročilom o izvedbi strateških usmeritev in prioritet inšpektoratov oziroma inšpekcij v letu 2018. mag. Lilijana Kozlovič GENERALNA SEKRETARKASklep prejmejo:- ministrstva- Služba Vlade RS za zakonodajo |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Boris Koprivnikar, minister za javno upravomag. Ksenija Klampfer, državna sekretarkamag. Igor Kotnik, generalni direktor Direktorata za javni sektor, Ministrstvo za javno upravoŠtefka Korade Purg, višja sekretarka, vodja sektorja, Ministrstvo za javno upravo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki.  |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Zakon o spremembah in dopolnitvah Zakona o inšpekcijskem nadzoru (Uradni list RS, št. 40/14, ZIN-B) je v 11.a členu uredil obveznost ministra, pristojnega za upravo, da do 1. marca tekočega leta vlado seznani s strateškimi usmeritvami in prioritetami, ki izhajajo iz letnih programov dela inšpektoratov oziroma inšpekcij, kar je zbrano v prilogi. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo predhodno objavljeno na spletni strani predlagatelja na podlagi 11. točke prvega odstavka 6. člena Zakona o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US in [102/15](http://www.uradni-list.si/1/objava.jsp?sop=2015-01-4086)). |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Boris Koprivnikar MINISTER |

PRILOGI:

- Strateške usmeritve in prioritete inšpektoratov oziroma inšpekcij za leto 2018

- Tabela: Inšpektorati/organi, ki bodo sodelovali v skupnih nadzorih 2018

**STRATEŠKE USMERITVE IN PRIORITETE INŠPEKTORATOV OZIROMA INŠPEKCIJ - OBRAZLOŽITEV**

Drugi odstavek 11.a člena Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14) določa, da minister, pristojen za upravo, do 1. marca tekočega leta seznani Vlado Republike Slovenije s strateškimi usmeritvami in prioritetami, ki izhajajo iz sprejetih letnih programov dela inšpektoratov oziroma inšpekcij. Ministrstvo za javno upravo je na tej podlagi tudi letos pozvalo ministrstva, da posredujejo strateške usmeritve in prioritete dela posamezne inšpekcije oziroma inšpektorata iz svoje pristojnosti, s tem, da upoštevajo naslednje:

* sistemske inšpekcijske nadzore (na podlagi količnika ocene tveganja in na podlagi izbranih aktualnih vsebinskih področij),
* prioritetne inšpekcijske nadzore na osnovi prejetih pobud in prijav (pri katerih je prednostna obravnava upravičena z vidika javnega interesa, ker gre za zatrjevane kršitve z večjimi finančnimi posledicami, večkratne kršitve, ki kažejo na očitno nezakonito poslovanje organa, ponavljajoče se kršitve oziroma večje število kršitev, kršitve, ki nakazujejo na neurejeno področje ali drugo problematiko; kadar gre za zadevo, v kateri je delo drugih organov ali inštitucij odvisno od ugotovitev inšpektorjev; kadar gre za več različnih prijav, ki se nanašajo na istega inšpekcijskega zavezanca),
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni,
* prekrškovne postopke,
* skupne inšpekcijske nadzore.

Ukrepi, ki jih ministrstva predlagajo, in so tudi rezultat sodelovanja med inšpekcijskimi službami, so upoštevaje strokovnost inšpekcij in težnjo po njihovi večji učinkovitosti, večji dostopnosti in prepoznavnosti, usmerjeni k zasledovanju varovanja javnega interesa ter interesa pravnih in fizičnih oseb. Ministrstvo za javno upravo ocenjuje, da bo s sprejemom strateških usmeritev in prioritet vzpodbujena tudi javnost k zavedanju, da mora vsakdo spoštovati predpise in da osnovni namen inšpekcij ni izrekanje sankcij, temveč zagotavljanje zakonitosti in urejenosti področij, ki sodijo v pristojnost posamezne inšpekcije.

**STRATEŠKE USMERITVE IN PRIORITETE**

**INŠPEKTORATOV OZIROMA INŠPEKCIJ V LETU 2018**

1. **MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI**

**1. Inšpektorat Republike Slovenije za delo**

Inšpektorat RS za delo (IRSD) bo tudi v letu 2018 posebno pozornost v inšpekcijskem nadzoru namenjal tistim področjem, ki se preko prijav, opravljenih nadzorov in tudi dejansko ugotovljenih kršitev kažejo kot najbolj tvegana področja za večje kršitve pravic delavcev.

Z vidika IRSD so tvegana področja zelo raznolika in obširna, osrednji poudarki, ki jih bodo skušali uresničiti v letu 2018, pa so naslednji:

* **spoštovanje določb glede delovnega časa, zagotavljanja počitkov in odmorov delavcev**

Iz ugotovitev nadzora inšpektorjev, iz prijav in tudi iz drugih informacij, ki jih prejemajo, ugotavljajo, da se delodajalci glede na ugodne gospodarske kazalce želijo odločiti za zaposlitev novih delavcev, vendar delavcev ne dobijo. Zato skušajo slediti zahtevam trga z vedno večjim obremenjevanjem kadrovskih virov, ki jih že zaposlujejo. Delodajalci tako pogosto kršijo pravice delavcev do počitka med delovnim časom ter dnevnega in tedenskega odmora, ki so pomembne ne samo z vidika obnavljanja fizičnih moči delavca, temveč tudi z vidika njegove delovne učinkovitosti, dolgoročnega ohranjanja delovne sposobnosti ter varnosti in zdravja pri delu. V tesni korelaciji z delovnim časom pa je tudi pravica do regresa za letni dopust, saj je regres dejansko namenjen koriščenju letnega dopusta, le-ta pa je namenjen obnovi psihofizičnih sposobnosti delavcev. V praksi prejemajo številne prijave, ki se nanašajo na regres za letni dopust, zato so v decembru 2017 izvajali tudi usmerjeno akcijo nadzora na tem področju. Na zagotavljanje pravice do regresa za letni dopust bodo pozorni tudi v tem letu.

Zaradi zgoraj navedenega bodo največ poudarka pri svojem delu na področju nadzora delovnopravne zakonodaje v okviru usmerjenih akcij nadzora tudi v letu 2018 dali spoštovanju določb o delovnemu času ter o počitkih in odmorih.

* **opravljanje dela delavcev v različnih oblikah dela zunaj delovnega razmerja**

V letu 2018 bodo poglobljeno nadzorovali tudi različne oblike dela, ki jih delavci ne opravljajo v okviru delovnega razmerja, tako imenovane prekarne oblike dela, ki so jim že v zadnjih letih namenili posebno pozornost, saj se z njimi vse pogosteje srečujejo tako v prijavah kot pri dejanskem opravljanju nadzorov pri delodajalcih. Zakon o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296) in [15/17](http://www.uradni-list.si/1/objava.jsp?sop=2017-01-0741) – odl. US) v drugem odstavku 13. člena namreč določa, da se delo ne sme opravljati na podlagi pogodb civilnega prava (kamor sodita na primer podjemna in avtorska pogodba), če obstajajo elementi delovnega razmerja, razen v primerih, ki jih določa zakon (Zakon o urejanju trga dela na primer ureja začasno in občasno delo upokojencev, ki ima lahko tudi nekatere elemente delovnega razmerja). IRSD meni, da ga na tem področju čaka še ogromno dela, kljub temu, da so po njegovi oceni (na podlagi preverjanja št. zaposlenih delavcev pred in po nadzoru pri posameznih zavezancih) dosegli zaposlitev kar okrog 900 prekarnih delavcev. Zaradi obsežnosti problematike je bila na tem področju sprejeta tudi sprememba zakonodaje, ki je prinesla tudi dodatne pristojnosti Inšpektorata RS za delo v primeru ugotovljenih kršitev, in nove globe. Nadzor nad prekarnimi zaposlitvami bo rdeča nit vseh opravljenih nadzorov v letu 2018.

* **preprečevanje nezakonitega zagotavljanja delovne sile**

Prav tako bodo posebno pozornost posvetili preprečevanju nezakonitega zagotavljanja delovne sile oziroma kršitvam določb Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT in 55/17), ki urejajo opravljanje dejavnosti zagotavljanja dela delavcev uporabniku in določajo, da lahko delodajalec opravlja to dejavnost po pridobitvi ustreznega dovoljenja oziroma po vpisu v ustrezni register ali v evidenco. Zagotavljanje dela delavcev uporabniku je sicer v skladu z zakonom vsako zagotavljanje dela delavcev, ki ga pravna ali fizična oseba, s katero ima delavec sklenjeno pogodbo o zaposlitvi, nudi uporabniku, pri katerem delavec opravlja delo pod nadzorom in v skladu navodili uporabnika ali pretežno uporablja sredstva za opravljanje dela, ki so del delovnega procesa uporabnika. Iz ugotovitev inšpektorjev s terena namreč izhaja, da način sodelovanja med poslovnimi subjekti, kot so ga ugotovili in sankcionirali v Luki Koper, čemur je konec leta 2017 pritrdilo tudi Upravno sodišče RS, ni omejeno le na območje Luke Koper, ampak ga je mogoče ugotavljati tudi v nekaterih drugih poslovnih sistemih, takšen način poslovanja pa znižuje pravice delavcev.

Spremljali bodo tudi tuje delodajalce, ki izvajajo čezmejne storitve v RS oz. napotujejo delavce na delo v RS.

* **vloga delavcev in njihovih predstavnikov pri obravnavi vprašanj s področja varnosti in zdravja pri delu**

Na področju varnosti in zdravja pri delu si je Inšpektorat RS za delo v letu 2018 postavil konkretne cilje, ki izhajajo iz vsebin načrtovanih akcij. Tako bo v letu 2018 posebna pozornost namenjena ugotavljanju aktivne vloge delavcev pri uvajanju in izvajanju ukrepov za zagotavljanje njihovega varstva in zdravja pri izvajanju del v delovnem procesu. Skladno z veljavno zakonodajo mora delodajalec delavcem omogočiti, da sodelujejo pri obravnavi vprašanj, ki zadevajo zagotavljanje varnega in zdravega dela in se mora z njimi ali njihovimi predstavniki posvetovati o vseh ukrepih, ki lahko vplivajo na varnost in zdravje pri delu. Tako bi v letu 2018 želeli še bolj aktivno vplivati tako na delodajalce kakor tudi na delavce ali njihove predstavnike v smislu povečanega medsebojnega sodelovanja s tega področja.

* **strokovnost opravljanja nalog varnosti in zdravja pri delu s strani zunanjih strokovnih služb**

Varnost in zdravje pri delu nista odvisna samo od delodajalca ter delavcev, ampak tudi od strokovnih delavcev, ki opravljajo svoje delo na tem področju. Ker ugotavljajo, da delo teh strokovnih delavcev ni na zadostnem strokovnem nivoju, bodo v letu 2018 večjo pozornost namenili tudi njihovemu delu. Tako bodo pri nadzorih preverjali ustreznost dokumentacije, ki jo strokovni delavci pripravljajo v zvezi z zagotavljanjem varnosti in zdravja pri delu ter ustreznost ukrepov, predlaganih delodajalcem z njihove strani.

* **zagotavljanje varnega in zdravega dela na začasnih in premičnih gradbiščih**

Ob splošnem izboljšanju gospodarskih razmer in postopnem okrevanju nepremičninskega trga se je v preteklem letu okrepila gradnja stanovanjskih, v zadnjih mesecih pa tudi gradnja nestanovanjskih stavb. Na inšpektoratu so že aktivno pristopili k predlogom za spremembo zakonodaje. Ugotavljajo tudi, da se je število prijavljenih gradbišč povečalo že v letu 2017, enako pa se dogaja tudi v začetku letošnjega leta. Zato bodo v letu 2018 ponovno namenili večjo pozornost izvajanju zakonodaje s področja varnosti in zdravja pri delu na začasnih in premičnih gradbiščih v obliki usmerjenih inšpekcijskih nadzorov. Nadzori se bodo izvajali preko celega leta. Takšen stalni nadzor gradbišč s strani inšpektorjev se je v preteklosti izkazal za učinkovitega, saj ugotavljajo, da se v zadnjih letih stanje s področja varnosti in zdravja pri delu na gradbiščih izboljšuje.

* **spoštovanje pravic napotenih** **delavcev**

Kampanje v članicah EU, namenjene nadzoru spoštovanja pravic napotenih delavcev, ki je bila predvidena v letu 2017, zaradi neuspešnega dogovarjanja na ravni EU ni bilo, zato je načrtovano, da se bo izvajala v letu 2018. V tem okviru naj bi tako nadzirali delodajalce, ki zagotavljajo delo delavcev drugim delodajalcem – uporabnikom, pa tudi uporabnike teh storitev. V nadzoru bodo predvidoma sodelovali tako inšpektorji s področja delovnih razmerij kot s področja varnosti in zdravja pri delu.

* **izvajanje socialnovarstvenih storitev in nalog**

Na Socialni inšpekciji bodo prednostno obravnavali pobude, iz katerih bo mogoče sklepati, da bi očitana nepravilnost ogrožala koristi otrok (predvsem postopki s področja zaščite ogroženih otrok, rejništva, skrbništva nad mladoletnimi, posvojitev), da bi bilo ogroženo zdravje ali celo življenje posameznika (naloge s področja obravnave nasilja v družini in izvajanje različnih oblik institucionalnega varstva) in da bi bilo možno večje premoženjsko oškodovanje (izvajanje skrbniških nalog).

V program dela Socialne inšpekcije bodo v skladu s 105. členom Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16 in 52/16 – ZPPreb-1; 15/17 - DZ, 29/17 in 54/17) vključili tudi morebitne predloge ministrstva, pristojnega za socialno varstvo.

Na podlagi ocene tveganja IRSD v letu 2018 načrtuje naslednje usmerjene akcije nadzora:

1. Usmerjene akcije, ki se bodo izvajale na obeh področjih nadzora:

1.1. Akcija nadzora izvajanja določb v zvezi z zagotavljanjem dela delavcev drugemu uporabniku in določb o pravicah napotenih delavcev

1.2. Akcija nadzora nad izvajanjem področja varnosti in zdravja pri delu ter delovnopravne zakonodaje v zvezi s sodelovanjem delavcev pri upravljanju

2. Usmerjene akcije s področja nadzora delovnih razmerij:

2.1. Akcija nadzora nad izvajanjem delovnopravne zakonodaje pri delodajalcih v dejavnosti trgovine

2.2. Akcija nadzora nad izvajanjem delovnopravne zakonodaje v zdravstveni dejavnosti

2.3. Akcija nadzora nad izvajanjem delovnopravne zakonodaje v dejavnosti šolstva

2.4. Akcija nadzora nad izvajanjem delovnopravne zakonodaje v zvezi varovanimi kategorijami delavcev

3. Usmerjene akcije s področja nadzora varnosti in zdravja pri delu:

3.1. Akcija nadzora nad izvajanjem predpisov s področja varnosti in zdravja pri delu na začasnih in premičnih gradbiščih

3.2. Akcija nadzora nad izvajanjem predpisov o varnosti in zdravju pri delu pri delodajalcih, izbranih na osnovi metodologije naključnih številk (»reprezentativni vzorec«)

3.3. Akcija nadzora nad izvajanjem predpisov o varnosti in zdravju pri delu v zvezi z dvigali, ki jih delodajalci uporabljajo v svojem delovnem procesu

4. Nadzor izvajalcev postopkov za ugotavljanje in potrjevanje poklicnih kvalifikacij

V skladu z Zakonom o nacionalnih poklicnih kvalifikacijah (Uradni list RS, št. [1/07](http://www.uradni-list.si/1/objava.jsp?sop=2007-01-0004) – uradno prečiščeno besedilo in [85/09](http://www.uradni-list.si/1/objava.jsp?sop=2009-01-3792)) je Inšpektorat RS za delo posebej sprejel tudi Program rednih inšpekcijskih nadzorov pri izvajalcih postopkov za ugotavljanje in potrjevanje poklicnih kvalifikacij v letu 2017.

IRSD bo na podlagi sklepov Inšpekcijskega sveta, regijske koordinacije in medsebojnih dogovorov izvajal **tudi različne skupne akcije z drugimi inšpekcijskimi organi**. V okviru usmerjenih akcij nadzora IRSD pa bodo pri:

1. nadzoru nad izvajanjem delovnopravne zakonodaje v zdravstveni dejavnosti k sodelovanju povabili tudi Inšpektorat RS za javni sektor,
2. nadzoru nad izvajanjem delovnopravne zakonodaje v dejavnosti šolstva k sodelovanju povabili tudi Komisijo za preprečevanje korupcije.

Poleg že navedenih usmerjenih akcij nadzora se bo IRSD vključeval tudi v usmerjene akcije drugih organov nadzora, kadar bo izpostavljena problematika posegala tudi na njegovo delovno področje.

IRSD sicer v skladu z drugim odstavkom 14. člena Zakona o inšpekciji dela (Uradni list RS, št. [19/14](http://www.uradni-list.si/1/objava.jsp?sop=2014-01-0663) in [55/17](http://www.uradni-list.si/1/objava.jsp?sop=2017-01-2522)) Zakon o inšpekciji dela (Uradni list RS, št. 19/14 in 55/17) **prednostno obravnava** prijave, iz katerih nedvoumno izhaja verjetnost:

* da bodo izpolnjeni pogoji za izdajo prepovedne odločbe iz 19. člena tega zakona ali
* da gre za kršitev pravic večjega števila delavcev pri zavezancu na podlagi predpisov, za nadzor nad katerimi je pristojen inšpektorat.

V letu 2017 je začel IRSD izvajati projekt Odpravimo konflikte na delovnem mestu – ozaveščanje o možnosti posredovanja v sporu med delavcem in delodajalcem ter svetovanje delodajalcem, ki je financiran s prispevkom Evropskega socialnega sklada (80%) in pripadajoče udeležbe Republike Slovenije (20%). Projekt bodo izvajali šest let, in sicer v okviru Operativnega programa za izvajanje evropske kohezijske politike v obdobju 2014 – 2020, prednostne osi 8 – Spodbujanje zaposlovanja in transnacionalna mobilnost delovne sile – prednostne naložbe 8.1 – Dostop do delovnih mest za iskalce zaposlitve in neaktivne osebe, vključno z dolgotrajno brezposelnimi in osebami, ki so oddaljene od trga dela, tudi prek lokalnih pobud za zaposlovanje in spodbujanje mobilnosti delavcev – specifičnega cilja 2 – Učinkovitejša vseživljenjska karierna orientacija. Namen projekta je okrepitev svetovalne in posredovalne vloge inšpektorata z vzpodbujanjem uporabe in promocijo izvajanja instituta posredovanja v reševanju sporov med delavcem in delodajalcem kot sredstvom za alternativno reševanje spora ter opolnomočenje delodajalcev glede zagotavljanja dostojnega dela zaposlenih, zlasti varnega in zdravega delovnega okolja, z namenom preprečevanja delovnih sporov.

Prvo leto izvajanja projekta so zaključili izredno uspešno, saj so ne samo dosegli, ampak povečini celo močno presegli zastavljene cilje. Tudi v letu 2018 bodo nadaljevali z izvedbo delavnic in predavanj ter z aktivno udeležbo na strokovnih posvetih, konferencah in srečanjih v skladu z zastavljenimi cilji projekta. Pričakovati je, da bodo z naraščanjem obveščenosti o možnosti posredovanja v sporu na IRSD prejeli tudi več zaprosil za posredovanje v sporih med delavci in delodajalci, zato bodo okrepili svoje delo na tem področju. Nadaljevali bodo tudi z usposabljanjem in poglabljanjem znanja ter veščin, ki jih potrebujejo pri projektnem delu. Aktivno pa bodo pristopili tudi k izdelavi priročnikov in raznih promocijskih gradiv na področjih, ki jih pokrivajo na projektu.

1. **MINISTRSTVO ZA FINANCE**

**1. Finančna uprava Republike Slovenije**

Kriteriji za določanje prioritetnih inšpekcijskih nadzorov v Finančni upravi Republike Slovenije (v nadaljevanju: FURS) z dne 22. 1. 2018 so objavljeni na spletni strani FURS.

**Inšpekcijski nadzor FURS v letu 2018:**

FURS izvaja inšpekcijski nadzor na podlagi Zakona o finančni upravi in skladno s pravili Zakona o davčnem postopku in Zakona o inšpekcijskem nadzoru. Sistemski nadzor zavezancev se zagotavlja z letnim načrtom, ki se pripravi z analizo tveganja in objektivnimi kriteriji, s katerimi se upošteva načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Objektivni kriteriji so pripravljeni zlasti na podlagi statističnih metod in predhodnih ugotovitev v postopkih nadzora. Določen del letnega načrta se pripravi tudi na osnovi prejetih informacij drugih državnih organov, prijav, mednarodnih zaprosil in drugih pobud, prav tako pa določen del nadzora poteka po metodi naključnega izbora, ki je eden izmed ključnih dejavnikov za izračun t. i. davčne vrzeli. Poleg kriterija pomembnosti posamezne dajatve v nacionalnih javnofinančnih prihodkih in proračuna Evropske unije, so se v letnem načrtu upoštevali tudi kriteriji zaščite državljanov, varnosti in varstva okolja.

Finančni inšpekcijski nadzori bodo tudi v letu 2018 ciljno usmerjeni na tvegana področja, pri čemer načrtujejo, da bodo opravili 6.630 inšpekcijskih nadzorov. Aktivnosti nadzora bodo usmerjene v odkrivanje in zmanjševanje obsega davčnih in carinskih utaj ter v izboljšanje prostovoljnega izpolnjevanja davčnih obveznosti. Pretežni del izborov za uvedbo finančnih nadzorov bo v letu 2018 centraliziran in ga bodo pripravile delovne skupine, ki so ustanovljene za pomembnejša področja tvegana.

V letu 2018 bo največji delež nadzorov davkov izvedenih na področju davka na dodano vrednost, sledi nadzor davkov in prispevkov od dohodkov fizičnih oseb, dohodnine in davka od dohodkov pravnih oseb. Kompleksnejše in večje utaje davkov bodo obravnavane v okviru finančnih preiskav.

Na področju nadzora DDV bo ciljno delovanje usmerjeno predvsem na odkrivanje sistemskih utaj DDV ter odkrivanja kaznivih dejanj. Nadzor bo v letu 2018 usmerjen na zavezance, ki neupravičeno uveljavljajo odbitek DDV, ki niso identificirani za DDV, pa bi glede na obseg in vrsto dejavnosti morali biti, še posebej pa na primere zlorab sistema oprostitve plačila DDV pri dobavah blaga znotraj EU. Aktivnosti nadzora bodo usmerjene v prepoznavo družb, ki so ustanovljene ali prodane z namenom izvajanja davčnih goljufij ter na nadzor dejavnosti spletne prodaje in dejavnosti trgovine s prevoznimi sredstvi.

Na področju nadzora davkov in prispevkov od dohodkov fizičnih oseb se bo nadzor prioritetno izvajal pri zavezancih za davek, ki ne oddajajo oziroma nepravočasno oddajajo obračune davčnih odtegljajev in obračune prispevkov za socialno varnost za dohodke iz delovnega razmerja za zaposlene delavce ali predpisanih prispevkov ne plačujejo v ustrezni višini. Od 1. 1. 2018 je FURS (skupaj z Inšpektorat RS za delo) nadzorni organ za prekršek, če delodajalec ni predložil obračuna davčnega odtegljaja, ker ni izplačal plače. Pomemben del nadzora bodo predstavljati tudi nadzori v zvezi s pravilnostjo in pravočasnostjo obračunov davčnih odtegljajev in obračunov prispevkov za socialno varnost v zvezi z napotenimi delavci v tujino, izplačevanjem povračil stroškov dela zaposlencem ter nadzoru pravilnosti davčne obravnave in ekonomske vsebine dohodka fizičnih oseb.

Pri nadzoru davka od dohodkov pravnih oseb in davka od dohodkov iz dejavnosti bo nadzor usmerjen na pravilno izkazovanje prihodkov, odhodkov in uveljavljanje olajšav. Izvajali se bodo nadzori podjetij, ki več let izkazujejo izgube, ter podjetja, ki prenehajo po skrajšanem postopku. Nadzirali se bodo zavezanci z nepridobitnimi dejavnostmi in zavezanci, ki poslujejo z davčnimi oazami.

V okviru davka od dohodkov pravnih oseb FURS namenja veliko pozornost nadzoru transfernih cen. Analiza tveganja se osredotoča na naravo in obseg transakcij s povezanimi osebami ter na zavezance, ki izkazujejo prenizko davčno osnovo. Pomemben del nadzora transfernih cen je tudi nadzor pri novoregistriranih zavezancih, katerih ustanovitelji so tuje pravne osebe, pri čemer se poskuša s preventivnim delovanjem FURS zagotoviti visoko začetno stopnjo prostovoljnega plačevanja davčnih obveznosti.

FURS ima zaradi svojih pristojnosti veliko vlogo v boju zoper sivo ekonomijo in v sklopu tega še posebej v boju zoper delo in zaposlovanje na črno ter v nadzoru pravilnosti davčnega potrjevanja računov (davčne blagajne). Nadzor sive ekonomije bo usmerjen na področja in dejavnosti, ki so na podlagi informacij iz okolja in nadzorov iz preteklosti opredeljene kot tvegane. Na vseh področjih bo poudarek nadzoru dela in zaposlovanja na črno ter ustreznega evidentiranja izkazanih prihodkov. Poseben poudarek bo dan društvom, predvsem z namenom identifikacije društev, ki opravljajo izključno pridobitno dejavnost in bi morali poslovati v drugi pravnoorganizacijski obliki. Nadzor se bo izvajal tudi na področju dela tujcev, s poudarkom na čezmejnem opravljanju storitev v RS. V okviru boja zoper sivo ekonomijo bo FURS izvajala tudi nadzore ter preventivne nadzorstvene aktivnosti na področju »davčnih blagajn« in izdajanja računov s poudarkom na izdajanju in pravočasnosti ter pravilnosti davčnega potrjevanja računov za opravljen promet blaga oziroma promet storitev. Izvajal se bo tudi nadzor nad izpolnjevanjem obveznosti proizvajalcev in dobaviteljev programske opreme v zvezi z zagotavljanjem ustrezne programske opreme za davčno potrjevanje računov ter tudi nadzori operaterjev z vidika tveganja zaposlovanja na črno. V letu 2018 bodo poostrili tudi ciljno usmerjene nadzore na področju e-poslovanja, ki zajema nadzor spletne prodaje blaga in storitev, kjer obstaja tveganje glede sive ekonomije in mednarodnih davčnih utaj.

S področja carin bo inšpekcijski nadzor v največji meri osredotočen na preverjanje skladnosti uvoznih postopkov z EU zakonodajo, predvsem v zvezi s pravilnim uvrščanjem blaga v kombinirano nomenklaturo, podvrednotenjem blaga, pravilnostjo izvedbe carinskega postopka 42 ter prepovedmi in omejitvami. Aktivnosti nadzora s področja trošarin bodo usmerjene v preverjanje pravilnega obračunavanja trošarin za tobačne izdelke, pivo, alkohol in alkoholne pijače ter v preverjanje neupravičenega uveljavljanja vračil trošarin za pogonska goriva. V okviru skupne kmetijske politike pa se bodo preverjale upravičenosti izplačanih nadomestil Evropskega kmetijskega jamstvenega sklada ter ustreznost sistema potrebne skrbnosti lesa in lesnih proizvodov v okviru Uredbe EU št. 995/2010, ki se izvaja v skladu s pooblastili iz Zakona o gozdovih.

Na področju prirejanja iger na srečo se bodo s sistemskimi inšpekcijskimi nadzori nadzirala preglednost poslovanja koncesionarjev, odgovorno prirejanje iger na srečo, tveganje s področja pranja denarja, goljufij in drugih kaznivih ravnanj na področju prirejanja iger na srečo. Prioritetni inšpekcijski nadzori se bodo izvajali na področju preprečevanja nedovoljenega prirejanja iger na srečo preko interneta oziroma drugih telekomunikacijskih sredstev, preprečevanja pranja denarja, nedovoljenega opravljanja storitev za tujega prireditelja iger na srečo, ki v Republiki Sloveniji nima koncesije ali dovoljenja organiziranja iger oziroma dejavnosti z veriženjem vplačil in obljubljanjem dobitkov oziroma plačil. Posebna narava nadzorov se odraža tudi v zaščiti posebnega javnega interesa, kot je zaščita igralcev, preprečevanja zasvojenosti, pranja denarja in drugih kaznivih dejanj. Posebno pozornost bodo v letu 2018 namenil tudi nadzoru nad delom institucij, ki izdajajo poročila o preizkusu igralne naprave, izvajajo certificiranje in preskušanje ter kontrolo igralnih naprav.

**Skupni inšpekcijski pregledi oziroma sodelovanja z drugimi inšpekcijami:**

Na podlagi ugotovitev v postopkih nadzora iz preteklih let, v letu 2018 z drugimi inšpektorati načrtujejo nadzore oziroma sodelovanja na področjih:

* dela tujcev v okviru čezmejnega opravljanja storitev in zaposlovanja tujcev (predvsem na področju pekarstva, gradbeništva in drugih rizičnih dejavnostih…);
* dela in zaposlovanja na črno ter izdajanje računov v dejavnostih, kjer se opravlja pretežno gotovinsko poslovanje;
* nadzor spletne prodaje;
* nadzor taksistov;
* nadzor sobodajalcev s poudarkom preko oglasov;
* prispevkov za socialno varnost glede pravilne davčne obravnave in ekonomske vsebine dohodkov fizičnih oseb;
* nadzor enoosebnih družb (nepredlagateljev REKov in neplačnikov PSV).

**Prekrškovni postopki:**

V primeru ugotovljenih kršitev FURS v okviru svoje pristojnosti izvede prekrškovni postopek. Postopki o prekrških se (razen v primerih izdaje plačilnega naloga na terenu) z namenom enotnega postopanja prekrškovnega organa in enake obravnave storilcev prekrškov vodijo v prekrškovnih kompetenčnih centrih na štirih finančnih uradih. Vrsta in število izvedenih prekrškovnih postopkov sta odvisna od ugotovljenih kršitev v postopku inšpekcijskega nadzora. Na posameznih področjih so zaradi enotnosti postopanja FURS kot prekrškovnega organa in zagotavljanja enakosti pred zakonom glede ugotovljenih kršitev določene usmeritve sankcioniranja, ki so namenjene tako prekrškovnim kompetenčnim centrom kot tudi pooblaščenim uradnim osebam, ki vodijo prekrškovne postopke na terenu. Ravno slednjim se daje večji poudarek zaradi učinkovitejše izvedbe prekrškovnega postopka, saj imata zaznava prekrška na terenu in takojšnja izdaja plačilnega naloga večji učinek na storilca v smislu specialne prevencije.

Skladno z novelo ZP-1j je bila v zadevah, kjer storilec ni napovedal zahteve za sodno varstvo, prakticirana izdaja odločbe brez obrazložitve, kar je pomenilo pospešitev večjega števila prekrškovnih postopkov in s tem tudi nekoliko večje število izdanih prekrškovnih odločb.

V letu 2018 se bodo prioritetno izvajali prekrškovni postopki za prekrške, če delodajalec ne bo predložil obračuna davčnega odtegljaja, ker ni izplačal plače (nova pristojnost FURS od 1. 1. 2018).

**Ocena deleža inšpekcijskih pregledov, izvedenih na podlagi prejetih prijav:**

Kot je bilo navedeno že uvodoma, bo pri uvedbi nadzorov prioriteta nujnost uvedbe nadzora in pomembnost davka v javnofinančnih prihodkih, pri čemer pa kot prioritetne nadzore obravnavajo tudi utemeljene prijave na podlagi izvedene analize tveganja, pobude organov pregona in mednarodna zaprosila za nadzor. FURS ocenjuje, da bo glede na pretekle izkušnje, na podlagi prejetih prijav uvedel okrog 10 % vseh načrtovanih inšpekcijskih nadzorov.

**2. Urad Republike Slovenije za nadzor proračuna, Sektor proračunske inšpekcije**

Proračunska inšpekcija deluje kot sektor v okviru Urada RS za nadzor proračuna in opravlja nadzor nad izvajanjem Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617, v nadaljevanju: ZJF) in drugih predpisov, ki urejajo poslovanje s sredstvi državnega proračuna. Stranke v inšpekcijskih postopkih so neposredni ali posredni uporabniki državnega ali občinskega proračuna za sredstva, prejeta iz državnega proračuna.

Proračunska inšpekcija izvaja tudi nadzor nad izvajanjem Zakona o preglednosti finančnih odnosov in ločenem evidentiranju različnih dejavnosti (Uradni list RS, št. [33/11](http://www.uradni-list.si/1/objava.jsp?sop=2011-01-1584)) ter 29. člena Zakona o financiranju občin (Uradni list RS, št. [123/06](http://www.uradni-list.si/1/objava.jsp?sop=2006-01-5268), [57/08](http://www.uradni-list.si/1/objava.jsp?sop=2008-01-2416), [36/11](http://www.uradni-list.si/1/objava.jsp?sop=2011-01-1805), [14/15](http://www.uradni-list.si/1/objava.jsp?sop=2015-01-0505) – ZUUJFO in [71/17](http://www.uradni-list.si/1/objava.jsp?sop=2017-01-3416)).

Postopke inšpekcijskega nadzora proračunska inšpekcija izvaja na podlagi letnega načrta dela, poleg tega pa obravnava in rešuje tudi prijave, zahteve, pobude in druge vloge, ki jih nanjo naslovijo prijavitelji in pristojni organi.

O delu proračunske inšpekcije Ministrstvo za finance polletno obvešča vlado in Računsko sodišče RS, vlada pa državni zbor. Polletni poročili se sestavita za obdobji januar-junij in julij-december.

Strateške usmeritve in prioritetni cilji za leto 2018:

Letni načrt dela proračunske inšpekcije je sestavljen iz dveh delov:

* načrt rednih inšpekcijskih nadzorov,
* okvirni načrt inšpekcijskih nadzorov na podlagi prijav.

Prvi del načrta je poimenski, drugi del, ki se nanaša na inšpekcijske nadzore, uvedene na podlagi prijav, pa je določen le v okvirnem številčnem obsegu glede na izkušnje preteklih let.

Strateški cilji, ki jih z letnim načrtom dela zasleduje proračunska inšpekcija:

* zagotavljanje nadzora nad čim večjim številom neposrednih in posrednih proračunskih uporabnikov in nad čim več različnimi področji porabe proračunskih sredstev,
* zagotavljanje nadzora nad čim večjim obsegom proračunskih sredstev,
* zagotavljanje čim hitrejše odzivnosti inšpekcijskega organa v primerih, ko drugi pristojni organi podajo zahtevo za izvedbo nadzora,
* zagotavljanje čim hitrejše odzivnosti inšpekcijskega organa v primeru prejetih prijav in na druge načine zaznanih nepravilnosti (npr. pri notranjem revidiranju in drugih oblikah nadzora).

Skladno z navedenimi cilji proračunska inšpekcija oblikuje seznam rednih inšpekcijskih nadzorov v okviru letnega načrta dela.

Poleg nadzora zakonitosti in namenskosti porabe proračunskih sredstev bo v letu 2018 prioritetni cilj rednih inšpekcijskih pregledov nadzor nad sklepanjem pogodb z zunanjimi izvajalci, s poudarkom na različnih oblikah svetovalnih storitev.

Inšpekcijske nadzore na podlagi prijav proračunska inšpekcija praviloma izvaja sproti glede na vrstni red prejema prijav, **prioritetni inšpekcijski nadzori pa so nadzori**:

* na podlagi prijav, iz katerih izhaja, da je prednostna obravnava upravičena z vidika javnega interesa, ker so zatrjevane kršitve z večjimi finančnimi posledicami ali ponavljajoče se kršitve, ki kažejo na nezakonito ravnanje proračunskega uporabnika;
* na podlagi pobud drugih organov (npr. policija, tožilstvo), ki vodijo postopke, katerih potek je odvisen (tudi) od ugotovitev proračunske inšpekcije;
* na podlagi zahtev Komisije za preprečevanje korupcije, ki jih ta poda na podlagi prvega odstavka 13.a člena Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo).

Poleg prioritetnih inšpekcijskih nadzorov na podlagi prijav in zahtev bo proračunska inšpekcija izvajala tudi nadzore na podlagi drugih prijav in pobud, pri čemer bo število teh nadzorov odvisno od razpoložljivih kadrovskih kapacitet.

Letni načrt dela proračunske inšpekcije za leto 2018:

V letu 2018 proračunska inšpekcija načrtuje izvedbo 32 inšpekcijskih nadzorov nad izvajanjem ZJF, od tega:

* 22 rednih inšpekcijskih pregledov,
* 10 inšpekcijskih pregledov na podlagi prijav in zahtev.

Delež inšpekcijskih pregledov na podlagi prijav, ki jih proračunska inšpekcija načrtuje opraviti v letu 2018, je 31,2%, pri čemer pa dejanski delež na tej podlagi izvedenih inšpekcijskih nadzorov lahko odstopa od načrtovanega v odvisnosti od števila in vsebine prijav, ki jih bo prejela proračunska inšpekcija tekom leta 2018.

**Skupnih inšpekcijskih pregledov** v letu 2018 proračunska inšpekcija ne načrtuje.

**3. Urad Republike Slovenije za preprečevanje pranja denarja**

Urad Republike Slovenije za preprečevanje pranja denarja je šele z novim Zakonom o preprečevanju pranja denarja in financiranja terorizma (Uradni list RS, št. 68/16, v nadaljevanju: ZPPDFT-1), ki je stopil v veljavo dne 19. 11. 2016, pridobil pristojnost izvajanja inšpekcijskih nadzorov, ter v preteklosti inšpekcijskih nadzorov zaradi manjkajoče pravne podlage ni izvajal.

Nadzor nad izvajanjem določb ZPPDFT-1 je v pristojnosti več nadzornih organov, ki nadzorujejo posamezne vrste zavezancev. Ti nadzorni organi so Banka Slovenije, Agencija za trg vrednostnih papirjev, Agencija za zavarovalni nadzor, Finančna uprava RS, Tržni inšpektorat RS, Agencija za javni nadzor nad revidiranjem, Slovenski inštitut za revizijo, Odvetniška zbornica in Notarska zbornica.

Navedeni nadzorni organi opravljajo nadzor vsak nad določeno vrsto zavezancev kot t.im. primarni nadzorniki. Več zavezancev pa do uveljavitve novega ZPPDFT-1 ni imelo določenega nobenega nadzornega organa, ki bi lahko opravljal inšpekcijski nadzor. Ta sistemska pomanjkljivost je bila odpravljena z uveljavitvijo ZPPDFT-1, po katerem ima Urad pristojnost izvajati inšpekcijski nadzor nad vsemi zavezanci, tako tistimi, ki imajo sicer tudi primarnega nadzornika, kot tistimi, ki drugega nadzornega organa nimajo.

Skladno s 140. členom ZPPDFT-1 Urad (enako kot ostali nadzorni organi) pri načrtovanju nadzora upošteva:

- podatke o ugotovljenih tveganjih za pranje denarja in financiranje terorizma iz nacionalne ocene tveganja,

- podatke o specifičnih nacionalnih in mednarodnih tveganjih, povezanih s strankami, produkti in storitvami,

- podatke o tveganju posameznih zavezancev in druge razpoložljive podatke, ter

- pomembne dogodke ali spremembe v zvezi z upravljanjem in vodenjem zavezanca ter spremembo dejavnosti.

**Sistemski inšpekcijski nadzori:**

V okviru nacionalne ocene tveganja za pranje denarja in financiranje terorizma je bila opravljena sektorska analiza, iz katere je razvidno, kateri sektorji so bolj izpostavljeni navedenim tveganjem. Analiza je bila narejena za naslednje sektorje: bančni sektor, sektor vrednostnih papirjev, zavarovalniški sektor, sektor drugih finančnih inštitucij (med katere spadajo menjalnice, leasing itd.) ter samostojne nefinančne dejavnosti in poklici (med katere spadajo igralnice, trgovci z nepremičninami, trgovci z dragocenimi kovinami in kamni, revizorji, računovodje, odvetniki in notarji). Na podlagi ocenjene ranljivosti posameznih sektorjev, zbranih podatkov ter analize tveganja je bilo ugotovljeno, da je bančni sektor izpostavljen najvišjemu tveganju za pranje denarja, sledi mu sektor vrednostnih papirjev, zavarovalniški sektor, sektor samostojnih nefinančnih dejavnosti in poklicev ter sektor ostalih finančnih inštitucij.

Urad ocenjuje, da je potrebno v zvezi s specifičnimi nacionalnimi in mednarodnimi tveganji posebno pozornost nameniti izvajanju določb ZPPDFT-1 pri zavezancih v povezavi s strankami, ki so povezane z državami, ki so uvrščene na seznam visoko tveganih tretjih držav s strateškimi pomanjkljivostmi, v katerih ne veljajo ustrezni ukrepi za preprečevanje in odkrivanje pranja denarja ali financiranja terorizma, ali pri katerih obstaja večja verjetnost za pojav pranja denarja ali financiranja terorizma (t.im visoko tvegane države).

Sistemski inšpekcijski nadzori bodo po vsebini usmerjeni pretežno v nadzor nad spoštovanjem določb, ki se nanašajo na:

- izdelavo ocene tveganja pranja denarja in financiranja terorizma s poudarkom na segmentiranju strank,

- izvajanje ukrepov za poznavanje stranke (pregled stranke) s poudarkom na ugotavljanju dejanskih lastnikov, in

- skrb za redno strokovno usposabljanje zaposlenih ter zagotovitev redne notranje kontrole nad opravljanjem nalog po ZPPDFT-1.

Pri vseh treh ključnih segmentih bo poseben poudarek na področju t.im. visoko tveganih držav.

**Prioritetni inšpekcijski nadzori:**

Prioritetni inšpekcijski nadzori bodo izvedeni na osnovi prejetih pobud, prijav in lastnih analiz v tistih primerih, ko je prednostna obravnava upravičena z vidika javnega interesa. Javni interes bo izkazan, kadar bodo zatrjevane kršitve predstavljale večje finančne posledice oziroma verjetnost storitve kaznivega dejanja pranja denarja ali financiranja terorizma. Prioritetno bodo obravnavane zadeve, pri katerih gre za večkratne kršitve, ki kažejo na očitno nezakonito poslovanje zavezanca, ponavljajoče se kršitve oziroma večje število kršitev ali posamezne kršitve, ki so uvrščene med najtežje kršitve ZPPDFT-1. Prav tako bodo prioritetno izvedeni inšpekcijski nadzori v primerih, ko so ugotovitve nadzornikov pomembne za delo drugih organov ali inštitucij.

**Ostali inšpekcijski nadzori:**

Urad bo izvedel samostojne inšpekcijske nadzore predvsem pri tistih zavezancih, ki svojega primarnega nadzornika nimajo, in sicer:

* pri pošti, če opravlja storitve prenosa denarja (vplačila in izplačila) prek poštne nakaznice;
* pri pravnih in fizičnih osebah, ki opravljajo posle v zvezi z dejavnostjo:
* izdajanja in upravljanja drugih plačilnih sredstev (npr. menic in potovalnih čekov), pri čemer ne gre za plačilno storitev v skladu z zakonom, ki ureja plačilne storitve in sisteme,
* izdajanja garancij in drugih jamstev,
* upravljanja naložb za tretje osebe in svetovanja v zvezi s tem ter upravljanja naložb Republike Slovenije v skladu z zakonom, ki ureja Slovenski državni holding,
* oddajanja sefov,
* računovodskih storitev,
* storitev davčnega svetovanja,
* podjetniških ali fiduciarnih storitev,
* trgovanja z umetninami,
* organiziranja ali izvajanja dražb,
* izvajanja ukrepov za krepitev stabilnosti bank v Republiki Sloveniji v skladu z zakonom, ki ureja ukrepe Republike Slovenije za krepitev stabilnosti bank.

Nadzori bodo usmerjeni tudi v tiste zavezance, za katere Urad razpolaga s podatki o morebitnem nedoslednem izvajanju ukrepov po ZPPDFT-1, bodisi na podlagi prijav in pobud, bodisi na podlagi lastne analize podatkov, s katerimi razpolaga.

Zavezanci, pri katerih so izvedene pomembnejše spremembe v zvezi z upravljanjem in vodenjem oziroma izvajanjem dejavnosti, ki lahko vplivajo na izvajanje določb ZPPDFT-1, so lahko predmet posamičnega nadzora s strani Urada ali pa skupnega nadzora tako Urada kot primarnega nadzornega organa.

Glede na obstoječe organizacijske in kadrovske pogoje Urad načrtuje v letu 2018 izvesti samostojnih 100 nadzorov nad izvajanjem določb ZPPDFT-1 pri zavezancih.

**Prekrškovni postopki:**

Prekrškovni postopki se bodo vodili ažurno skladno z izvedbo posameznih inšpekcijskih nadzorov, ob upoštevanju določb Zakona o prekrških.

**Skupni inšpekcijski nadzori:**

Skladno z nacionalno oceno tveganja in določbo 155. člena ZPPDFT-1 bo Urad sodeloval s primarnimi nadzorniki z namenom vzpostavitve primerljivih metodoloških pristopov, poenotenja nadzorniških praks in prenosa dobrih praks pri izvajanju nadzora pri naslednjih skupnih nadzorih:

- z Banko Slovenije v bančnem sektorju,

- z Agencijo z trg vrednostnih papirjev v sektorju vrednostnih papirjev,

- z Agencijo za zavarovalni nadzor v zavarovalniškem sektorju,

- s Finančno upravo RS pri prirediteljih in koncesionarjih, ki prirejajo igre na srečo,

- s Tržnim inšpektoratom RS pri kreditodajalcih in subjektih, ki poslujejo z nepremičninami

- z Odvetniško zbornico pri odvetnikih in odvetniških družbah, in

- z Notarsko zbornico pri notarjih.

Skupni nadzori se bodo izvajali tako v finančnem kot v nefinančnem sektorju po predhodnem dogovoru s primarnimi nadzorniki.

1. **MINISTRSTVO ZA GOSPODARSKI RAZVOJ IN TEHNOLOGIJO**

**1. Tržni inšpektorat Republike Slovenije**

Na Tržnem inšpektoratu RS so za leto 2018 že v začetku decembra 2017 izdelali načrt nadzorov, pri katerem so upoštevali Strategijo Tržnega inšpektorata RS, stanje zakonodaje in pričakovane spremembe, trenutno in pričakovano stanje na trgu, pretekle nadzore in druge dejavnike.

K podajanju predlogov za pripravo letnega načrta so, kot vsako leto, tudi letos pozvali tako vladne kot nevladne institucije in interesna združenja: resorno Ministrstvo za gospodarski razvoj in tehnologijo, Finančno upravo Republike Slovenije, Zdravstveni inšpektorat Republike Slovenije, Upravo RS za varno hrano, veterinarstvo in varstvo rastlin, Inšpektorat RS za delo, Inšpektorat RS za varstvo pred naravnimi in drugimi nesrečami, Inšpektorat RS za notranje zadeve, Agencijo za komunikacijska omrežja in storitve Republike Slovenije, Policijo, Slovenski inštitut za standardizacijo, gospodarska združenja Gospodarsko zbornico Slovenije, Podjetniško-trgovsko zbornico, Obrtno-podjetniško zbornico Slovenije, Trgovinsko zbornico Slovenije, Združenje bank Slovenije, nevladne potrošniške organizacije Zveza potrošnikov Slovenije, Združenje potrošnikov Gorenjske Kranj, EPC Evropski potrošniški center, preizkuševalni laboratoriji SIQ Ljubljana, Fakulteta za elektrotehniko, Laboratorij za metrologijo in kakovost, TCL, Laboratoriji za preskušanje in certificiranje, Institut za varilstvo d.o.o., ZVD Zavod za varstvo pri delu d.o.o., ZAG Ljubljana, IGMAT d.d., IRMA-Inštitut za raziskavo materialov in aplikacije, in Slovensko Akreditacijo, kakor tudi vse tržne inšpektorje, ki se dnevno srečujejo s problematiko na terenu.

Osnovna strateška cilja delovanja Tržnega inšpektorata RS sta izvajanje učinkovitega inšpekcijskega nadzora in prispevanje k urejenosti trga tudi s preventivnimi dejanji. Za doseganje navedenih ciljev so pripravili letni načrt nadzorov, ki določa prednostne naloge. Letni načrt je pripravljen na podlagi naslednjih kriterijev:

* ugotovljenih ponavljajočih se nepravilnosti na posameznem področju,
* trenutnega in pričakovanega stanja na trgu,
* znanih ali pričakovanih sprememb zakonodaje,
* priporočil drugih inšpekcijskih organov za skupne nadzore,
* pridobljenih odzivov na vsakoletno zaprosilo Tržnega inšpektorata RS različnim deležnikom,
* priporočil Evropske komisije za akcije skupnega vseevropskega nadzora,
* drugih dejavnikov.

Zaradi velikega števila zakonskih in podzakonskih predpisov, za katere nadzor je pristojen Tržni inšpektorat RS (preko 180 predpisov) ter ekonomičnosti postopkov v okviru obstoječih kadrovskih in finančnih virov inšpektorata ne morejo zagotoviti, da inšpektorji vsako leto pregledajo vsa področja iz pristojnosti inšpektorata. Zato na podlagi ocene tveganja vsakega področja posebej izoblikujejo seznam prioritetnih aktivnosti, ki se nato uvrstijo v letni načrt nadzorov. V oceno tveganja ne vključijo področja, na katerih se nadzor opravlja na podlagi obvestil drugih pristojnih organov, kot so prejeta obvestila o nevarnih proizvodih iz sistema RAPEX ali obvestila o zaščitnih klavzulah ter obvestila carinskih organov o zadržanju sprostitve proizvodov v prosti promet, ki se izvajajo neposredno že na podlagi EU predpisov (ti nadzori se vedno izvajajo). Poleg tega pa izvajajo inšpekcijski nadzor pri naključno izbranih subjektih, pri katerih preverijo skladnost njihovega poslovanja glede na vsa področja, za katera nadzor je zadolžen Tržni inšpektorat RS.

Glede na razpoložljive kadrovske in finančne vire aktivnosti Tržnega inšpektorata RS usmerjajo predvsem na področje varstva potrošnikov ter na področje skladnosti in varnosti neživilskih proizvodov, ne zanemarjajo pa tudi druga, za Tržni inšpektorat RS po obsegu manjša področja. V skladu z opravljeno oceno tveganja za 2018 so tako pripravili letni načrt nadzorov za naslednjih 45 področij (urejeno po abecedi):

* cen dimnikarskih storitev,
* čezmejnega opravljanja drugih dejavnosti,
* čezmejnega opravljanja obrtnih dejavnosti,
* davčnega potrjevanja računov,
* električne in elektronske opreme,
* elektromagnetne združljivost naprav,
* emisij snovi v zrak,
* energijskega označevanja proizvodov,
* gradbenih proizvodov,
* izdajanja navodil za uporabo in drugih listin v slovenskem jeziku,
* izpolnjevanja minimalnih tehničnih pogojev v trgovini,
* kolektivnega upravljanja avtorskih pravic,
* licenc v turizmu,
* naključno izbranih subjektov,
* nepoštene poslovne prakse,
* nepremičninskega posredovanja,
* odpadne električne in elektronske opreme,
* oglaševanja alkoholnih pijač,
* oglaševanja in označevanja tobačnih izdelkov,
* okoljsko primerne zasnove proizvodov, ki rabijo energijo,
* opravljanja gostinske dejavnosti,
* opravljanje obrtnih dejavnosti,
* osebne varovalne opreme,
* otroških igral v uporabi,
* označevanja obutve v prodaji,
* označevanja tekstila v prodaji,
* plinskih naprav,
* plovil za rekreacijo,
* potrošniških kreditov,
* preprečevanja pranja denarja in financiranja terorizma,
* prodaje alkoholnih pijač,
* prodaje na daljavo preko interneta,
* prodaje pirotehničnih izdelkov,
* prodaje plastičnih nosilnih vrečk,
* prodaje tobačnih izdelkov,
* proizvodov po obvestilih ICSMS,
* proizvodov po obvestilih RAPEX,
* proizvodov po obvestilih zaščitne klavzule,
* proizvodov, ki vstopajo na trg skupnosti,
* radijske opreme,
* sejemske prodaje potrošnikom,
* splošne varnosti proizvodov,
* strojev,
* tlačne opreme,
* varnosti vrvic in vezalk na otroških oblačilih.

Tržni inšpektorat RS bo **drugim inšpekcijam predlagal izvedbo nadzorov** na naslednjih področjih:

* nastanitev (Air b&b) – z izmenjavo informacij,
* opravljanja taksi storitev,
* prodaje na stojnicah,
* osebne varovalne opreme – z izmenjavo informacij,
* po potrebi še druge skupne nadzore glede na stanje na trgu oziroma glede na prejete predloge.

Poleg navedenih aktivnosti bodo obravnavali tudi prijave, pritožbe in druge vloge iz svoje pristojnosti. Načrt dela ni nespremenljiv, zato ga bodo prilagajali oziroma spreminjali glede na aktualno stanje na trgu oziroma druge dogodke.

Glede na trend prejetih prijav na Tržnem inšpektoratu RS ocenjujejo, da bodo 2018 prejeli 5000 prijav, ki bodo podlaga za opravljanje inšpekcijskih nadzorov. Glede na načrtovano število opravljenih inšpekcijskih pregledov ocenjujejo, da bodo na podlagi prejetih prijav opravili tretjino vseh pregledov.

**2. Urad Republike Slovenije za meroslovje, Sektor za meroslovni nadzor:**

Urad RS za meroslovje na področju RS izvaja inšpekcijsko - upravne in prekrškovne postopke meroslovnega nadzora na področjih:

*- meril v uporabi in v prometu,*

*- pravilne uporabe merskih enot,*

*- količin predpakiranih izdelkov ter*

*- prometa z izdelki iz plemenitih kovin.*

Pri tem upošteva določbe Zakona o meroslovju (uradno prečiščeno besedilo) (Uradni list RS, št. [26/05](http://www.uradni-list.si/1/objava.jsp?sop=2005-01-0892)), Zakona o tehničnih zahtevah za proizvode in o ugotavljanju skladnosti (Uradni list RS, št. [17/11](http://www.uradni-list.si/1/objava.jsp?sop=2011-01-0691)) in Zakona o izdelkih iz plemenitih kovin (Uradni list RS, št. [4/06](http://www.uradni-list.si/1/objava.jsp?sop=2006-01-0098) – uradno prečiščeno besedilo) in na njuni osnovi izdanih predpisov kot tudi določbe postopkovnih (inšpekcijskih – upravno in prekrškovnih) predpisov. Skladno z materialno zakonodajo izvajajo nadzorne postopke pooblaščene uradne osebe Urada, ki so inšpektorji in meroslovni nadzorniki, pri čemer slednji izvajajo enostavnejše postopke. Vse naloge trenutno opravljajo 3 inšpektorji, v letu 2018 se bo realizirala dodatna zaposlitev še enega inšpektorja.

Med zavezance meroslovnega nadzora se šteje okoli 40.000 imetnikov meril s preko 1,5 mio meril, 600 zavezancev odgovornih za pakiranje predpakiranih izdelkov (t.i. pakircev in uvoznikov), okrog 300 dobaviteljev izdelkov iz plemenitih kovin ter še neocenjeno število uporabnikov merskih enot v javni rabi.

Pri letnem načrtu nadzora so zaradi podhranjenosti s kadri upoštevane tako prioritete nadzora po vrsti meril kot različna tveganja (finančna, zdravstvena,..), ki lahko nastanejo zaradi netočnih merjenj, stanje urejenosti, ugotovljeno pri preteklih nadzorih, kot tudi drugi dejavniki. Del nadzornih pregledov pa se izvede tudi pri zavezancih, ki so imeli ob zadnjem nadzoru urejeno stanje, saj izkušnje urada kažejo, da se ob daljši odsotnosti nadzora stanje urejenosti lahko hitro poslabša.

**Določanje prioritet nadzora:**

* 1. *Kazalniki, ki se uporabljajo pri določitvi prioritet za nadzor:*
* Stopnja urejenosti področja (SU), ki jo ugotavljamo (SU) na podlagi ocenjevanja zavezancev pri sistematičnem nadzoru področja:

 SU = (a · 0 + b · 0,5 + c · 1)/(a + b + c)

 a – število zavezancev v 1. prednostni skupini

 b – število zavezancev v 2. prednostni skupini

 c – število zavezancev v 3. prednostni skupini

 Iz formule izhaja, da

 SU = 1,0, če so vsi zavezanci umeščeni v 3. prednostno skupino (urejeno stanje),

 SU = 0,0, če so vsi zavezanci umeščeni v 1. prednostno skupino (neurejeno stanje),

 SU = 0,575, če je npr. med 200 zavezancev 50 zavezancev, umeščenih v 1.

 prednostno skupino, 70 v 2. in 80 v 3. prednostno skupino

* Zavezanci, ki so bili kršitelji v preteklosti - iz prve prioritetne skupine za nadzor
* Število vseh merilnih instrumentov v uporabi ali prometu, predpakiranih izdelkov
* Javni interes/pomembnost merilnih instrumentov/ predpakiranih izdelkov za uporabnike

 ali potrošnike

* Ekonomski vpliv - število letnega prometa (finančnega), ki se obrne skozi merjenje

 določene vrste merilnega instrumenta

* Število pritožb
* Informacije pridobljene iz sistema zakonskega meroslovja: opozorijo nas na povečana

 tveganja za neurejenost področja ali posameznega zavezanca;

**Nadzor nad merili v uporabi in prometu (v skladu z direktivama 2014/32/EU MID in 2014/31/EU NAWI), predpakiranimi izdelki (direktivi: 76/211/EGS in 2007/45/ES) in nad pravilno uporabo merskih enot:**

*Osnovne smernice in prioritete nadzornih pregledov:*

1. Nadzirala se bodo predvsem merila, pri katerih je možnost tveganja - finančna,

 tehnična, zdravstvena, okoljska...- večja

1. Povečanje učinkovitosti nadzora s poudarkom na vsebini nadzorov – testiranje meril in

 ne na neformalnem številu izvedenih nadzorov

1. Skupni EU projekt nadzora nad neavtomatskimi tehtnicami, ki so povezane z

 blagajniškim POS sistemom, POS+NAWI projekt

1. Skupni EU projekt nad vodomeri v prometu
2. Skupni EU projekt nad neavtomatskimi tehtnicami v zdravstvu
3. Dovolj strokovnega izobraževanja na vseh področjih
4. Vzpostavitev sodelovanja s strokovno in širšo javnostjo preko objav na spletni strani

 MIRS, prispevkov, poročil, člankov

1. Prednostna obravnava utemeljenih pritožb in prijav

V letu 2018 se bodo izvajali nadzori nad naslednjimi vrstami meril:

Pri načrtovanju nadzora za leto 2018 so upoštevane prioritete nadzora po kazalnikih, navedenih v poglavju določanja prioritet, kot tudi novi zavezanci. Prav tako bo izvedeno večje število nadzorov nad merili na trgu ter nadzor na treh skupnih evropskih projektih. Minimalen nadzor bo izveden tudi pri zavezancih, ki so imeli ob zadnjem nadzoru urejeno stanje, saj izkušnje urada kažejo, da se stanje hitro poslabša, če se nadzora redno ne izvaja.

Na osnovi pomena števila meritev (pri tem je bilo upoštevano število meril, tehtanj in / ali finančni promet), pomena točnosti merjenja za posameznega potrošnika /družbo ter nezanesljivosti imetnika merila, so določene prioritete meroslovnega nadzora po vrsti meril. Najvišjo ocenjeno prioriteto za nadzor imajo merilni sistemi (vključno z napravami za točenje goriva), nato množična merila (števci el. energije vodomeri, merilniki toplotne energije, plinomeri), neavtomatske tehtnice, merilniki krvnega tlaka, taksimetri.

Nadzor se bo izvajal na najbolj prioritetnih merilnih instrumentih in sicer nad merilih, ki merijo porabo različnih virov energije: števci el. energije, plinomeri, merilniki toplotne energije, vodomeri, naprave za točenje goriva na servisih za goriva in merilni sistemi na cisternah pri prevoznikih oz. merila pretoka za različne vrste goriv. Pri teh merilih gre za velik javni interes, finančna tveganja (ekonomski vpliv), kot tudi merila z največjim številom pritožb, ki jih Urad prejme na leto. Z merili za gorivo se opravi okoli 1955,2 kt letnega prometa v vrednosti okoli 3,5 milijard EUR. Nadzorni pregledi s kontrolnim preskusom na napravah za točenje goriv se izvajajo čez celo leto. Iz analize rezultatov preskusa v preteklih letih je ugotovljeno, da so sicer rezultati kontrolnih preskusov praviloma znotraj največjih dovoljenih pogreškov, vendar niso razpršeni okrog 0, kot bi bilo pričakovati, temveč v korist dobavitelja. Zato se bo nadzor tudi v tem letu usmeril v odkrivanje morebitnih neskladnosti v povezavi s pravilom »ne izkoriščanja največjih dovoljenih pogreškov«.

Nadzori nad neavtomatskimi tehtnicami v uporabi se bodo izvajali v tem letu na področju lekarniške dejavnosti.

Na področju neavtomatskih tehtnic bosta opravljena tudi dva EU projekta v katerih bo Slovenija sodelovala z drugimi državami članicami in sicer:

* EU projekt nad neavtomatskimi tehtnicami v zdravstvu
* EU projekt POS + NAWI, ki se je začel v letu 2017 in pri katerem se izvaja nadzorni pregled neavtomatskih tehtnic na katere je priključen blagajniški sistem POS (point of sale system).

Poleg zgoraj navedenih EU projektov na področju neavtomatskih tehtnic, bo Urad vključen tudi v EU projekt nadzora nad vodomeri v prometu.

Nadzirali se bodo tudi taksimetri, dolžinska merila v prometu in uporabi, merilniki tlaka v pnevmatikah pri vulkanizerjih, gostinska posoda. Skupno se bo izvedlo okoli 550 nadzornih postopkov, večinoma nad merilnimi instrumenti v uporabi pri uporabnikih teh meril, del nadzornih pregledov se bo izvedel tudi v prometu (neavtomatske tehtnice, merilniki tlaka v pnevmatikah, števci el. energije, vodomeri, merilniki toplotne energije,.. ).

Na področju pravilne uporabe merskih enot planirajo v letu 2018 okrog 20 postopkov (predvsem v obliki opozorilnih dopisov RTV, časopisi, revije, spletne strani, prodajni katalogi, trgovine..).

Nadzor nad predpakiranimi izdelki:

Vseh zavezancev nadzora nad predpakiranimi proizvodi je preko 600, pri čemer so to predvsem podjetja, ki pakirajo živilske in kozmetične izdelke ter čistilne in pralne izdelke, barve, lake in ostale kemične izdelke. Zaradi zahtevnosti meroslovne zakonodaje, varstva potrošnikov in lojalne konkurence, je med pakirci potreben stalen nadzor. Zavezance se izbira glede na novo-izdelane kriterije o pomembnosti strank z vidika finančnega prometa

*V letu 2018 se bodo nadzirali naslednji pakirci in uvozniki:*

1. Zavezanci, ki so bili kršitelji v preteklosti in kjer se kršitve ponavljajo

2. Novi zavezanci, predvsem s področja ekoloških izdelkov in naravne kozmetike

3. Dobavitelji z znakom »e« se praviloma nadzirajo enkrat v 3 letih, če pretekli nadzor ni bil negativen, v nasprotnem primeru pa bolj pogosto.

V letu 2018 bo izvedenih okrog 60 nadzornih pregledov.

Nadzor nad prometom z izdelki iz plemenitih kovin:

Nadzor nad izdelki iz plemenitih se bo izvajal v skladu z Zakonom o izdelkih iz plemenitih kovin. V Sloveniji imamo registriranih okrog 250 dobaviteljev. Nadzor se bo izvajal pri vseh dobaviteljih, ki izvajajo promet s plemenitimi kovinami: registrirani dobavitelji proizvajalci in uvozniki, trgovine, ostalo.

Izvedlo se bo okoli 90 nadzornih postopkov pri dobaviteljih teh izdelkov v prometu.

*V letu 2018 se bodo prioritetno nadzirali:*

1. Zavezanci, ki so bili kršitelji v preteklosti in kjer se kršitve ponavljajo

2. Preventiven nadzor v manjšem obsegu tudi pri ostalih dobaviteljih

**Sodelovanje z drugimi inšpekcijskimi službami in državnimi organi:**

Skupni inšpekcijski pregledi inšpektorjev Urada z drugimi inšpekcijskimi organi so planirani na področju nadzora taksimetrov z Inšpektoratom RS za infrastrukturo, TIRS, FURS, Policijo in Inšpektoratom Mestne občine Ljubljana, ki se izvajajo že nekaj let in so že ustaljeni. Urad bo prav tako sodeloval z drugimi inšpekcijskimi organi ali povabil k sodelovanju druge pristojne inšpekcijske organe v primeru, če se pozneje izkaže potreba po tovrstnih nadzorih na kateremkoli od področij.

**Število nadzornih pregledov na podlagi prejetih prijav:**

Urad na leto prejme približno 10 – 20 prijav s strani drugih inšpekcijskih organov ali fizičnih oseb. Te se nanašajo predvsem na naslednja merila: naprave za točenje goriva na servisih za goriva, taksimetre, števce el. energije, vodomere, neavtomatske tehtnice ter količine predpakiranih izdelkov. Nekaj prijav na leto Urad prejme tudi zaradi nepravilne uporabe merskih enot. Vse prejete prijave in pritožbe obravnavajo prednostno.

1. **MINISTRSTVO ZA KMETIJSTVO, GOZDARSTVO IN PREHRANO**

**1. Inšpektorat Republike Slovenije za kmetijstvo, gozdarstvo, lovstvo in ribištvo**

KMETIJSKA INŠPEKCIJA

Med strateške cilje inšpekcije za kmetijstvo za obdobje 2016 – 2018 sodijo naslednje naloge:

* preprečevanje zaraščanja in degradacije kmetijskih zemljišč in s tem ohranjanje fonda trajno varovanih kmetijskih zemljišč za boljše upravljanje z zemljišči; v Sloveniji je zaraščenih in neobdelanih najmanj 17000 ha kmetijskih zemljišč v uporabi, zato bo izdelana podatkovna zbirka s seznamom GERK površin v zaraščanju na podlagi katerih se bo izdelala prioriteta za nadzor kot so velikost parcele, bonitetne točke in potencial zemljišča ter morebitni negativni vplivi na okolje. Velik problem predstavlja tudi degradacija zaradi nenamenske rabe kmetijskih zemljišč. V tem primeru je zelo pomembno dobro sodelovanje z Inšpektoratom RS za okolje in prostor;
* nadzor dobre kmetijske prakse na zavarovanih in vodovarstvenih območjih za upoštevanje kmetijsko okoljskih načel ter upravljanja z vodami; kriteriji za *oceno tveganja* so stopnja ogrožanja zdravja ljudi in okolja zaradi možnih onesnaževanj podtalnice na najožjih vodovarstvenih območjih iz kmetijske dejavnosti; pri tem je zelo pomembno sodelovanje z Inšpektoratom RS za okolje in prostor ter Zdravstvenim inšpektoratom RS;
* nadzor dopolnilnih dejavnosti na kmetiji in prodaje kmetijskih pridelkov na tržnicah ter nadzor registrov za preprečevanje sive ekonomije. *Ocena tveganja* temelji na višini letnega dohodka, ustvarjenega na podlagi posamezne dopolnilne dejavnosti, obsega in števila dopolnilne dejavnosti na kmetiji, vrste dopolnilne dejavnosti, kjer je tveganje največje ter nepravilnostih iz preteklosti. Ocena tveganja je informacijsko podprta. Kmetijska inšpekcija pri tem nadzoru dobro sodeluje s FURS in TIRS. Gre za skupne akcije na terenu ali medsebojne odstope zadev v pristojno reševanje;
* promocija za meso in mleko ter poročanje količin v tržno informacijskih sistemih, tveganje glede izvajanja finančne discipline obstaja predvsem ob začetku izvajanja programa.

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| Nadzor kmetijskih zemljišč za preprečevanje zaraščanja, onesnaževanja in degradacije | V skladu z letnim programom dela in oceno tveganja se varujejo trajno varovana ali najboljša kmetijska zemljišča |  |
| Nadzor prodaje kmetijskih pridelkov in živil na lokalnem trgu, zavajanje izvora blaga in poimenovanje dopolnilnih dejavnosti | Določi se obseg 10 % kmetij in preveri v sistemu AJPES |  |
| Nadzor dobre kmetijske prakse pri gnojenju za spoštovanje kmetijsko okoljskih pogojev  | Pregleda se do 1000 kmetijskih gospodarstev, ki se ukvarjajo z živinorejo oziroma 3 % na podlagi ocene tveganja |  |
| Promocija kmetijskih in živilskih proizvodov  | Nadzor obračuna prispevkov za promocijo sektorja mleka in mlečnih proizvodov ter mesa za zagotavljanje sledljivosti slovenskega blaga | Začetek izvajanja nadzora v letu 2018 |

GOZDARSKA INŠPEKCIJA

Strategija dela gozdarske inšpekcije temelji na učinkovitosti, kakovosti in odgovornosti in je podobna kot v preteklem letu. Prva prioriteta dela je še vedno predvsem nadzor izvajanja s predpisi o varstvu gozdov predpisanimi ukrepi za zatrtje populacij škodljivih žuželk – podlubnikov, še posebej ker je v sredini decembra 2017 slovenske gozdove ponovno močno prizadela naravna ujma – vetrolom.

Med strateške cilje Gozdarske inšpekcije (GI) sodijo naslednje naloge:

1. Nadzor izvajanja sečenj, gojitvenih in varstvenih del, posebno pa izvajanja s predpisi o varstvu gozdov predpisanimi ukrepi za zatrtje prenamnoženih populacij žuželk – podlubnikov, s ciljem preprečevanja škodljivih posledic v gozdnih ekosistemih:

GI opravlja nadzor, če se sečnje izvaja na podlagi in v skladu z odločbami Zavoda za gozdove Slovenije, če so varstvena dela izvršena v roku in v skladu z odločbo ZGS, če so gozdne prometnice vzdrževane in grajene po postopku določenem v ZG.

1. Nadzor izvajalcev del v gozdovih:

Gozdarska inšpekcija nadzoruje, če izvajalci del v gozdovih izpolnjujejo pogoje strokovne usposobljenosti za delo v gozdu in usposobljenosti za varno in zdravo delo. Gozdarska inšpekcija pri nadzoru izvajalcev del v gozdovih dobro sodeluje z IRSD ter s FURS. Gre za skupne akcije na terenu ali medsebojne odstope zadev v pristojno reševanje. Dobršni del registriranih izvajalcev je že bil pregledan, zato se bo število pregledanih subjektov v bodoče zmanjševalo.

1. Nadzor subjektov, ki dajejo na trg gozdno lesne sortimente s ciljem preprečevanja trgovanja z nelegalno pridobljenim lesom in sive ekonomije. V sklopu tega je narejen je načrt pregledov sistemov potrebne skrbnosti, ki ga zahteva Uredba (EU) 995/2010 na podlagi *ocene tveganja* in sicer se izvajajo redni pregledi 1-krat na pet let pri večjih subjektih, pri ostalih pa nadzor temelji na naključnem izboru in pa seveda ob vsaki kršitvi določb ZG;
2. Nadzor posegov v gozd in gozdni prostor s ciljem preprečevanja degradacije gozdov. V tem primeru gre za posege v gozd in gozdni prostor zaradi odvzemanja materiala iz gozda, navažanja odpadnega materiala, postavitve objektov, krčitve gozdov brez dovoljenja ZGS, uporabo gozdnega prostora v druge namene, krčitve gozdov brez dovoljenja ZGS in za primere, ko je zaradi poseka drevja prišlo do zmanjševanja funkcije gozdov.

Inšpekcijski nadzori bodo potekali po naslednjem vrstnem redu:

1. prijave,
2. navodila in vodila, ki so pripravljena na podlagi analize tveganja,
3. osebne zaznave.

**Skupni inšpekcijski nadzori z drugimi inšpekcijami:**

Predlog za skupne akcije v letu 2018, kjer bi bil inšpektorat predlagatelj je:

|  |  |  |  |
| --- | --- | --- | --- |
| **NAZIV AKCIJE** | **PODROČJE NADZORA** | **SODELUJOČI** | **PREDLAGANI TERMIN IZVEDBE** |
| Nadzor izvajalcev del v gozdovih | Varnost in zdravje pri delu izvajalcev del v gozdovih | IRSD in IRSKGLR | celo leto |
| Sečnja, prevoz in prodaja lesa | IRSKGLR, Zavod za gozdove RS, FURS,  | celo leto |
| Nadzor subjektov, ki dajejo na trg gozdno lesne sortimente  |   | IRSKGLR in FURS  | celo leto |

LOVSKA IN RIBIŠKA INŠPEKCIJA

|  |  |  |
| --- | --- | --- |
| **Naziv ukrepa** | **Postavljeni cilji** |  **Opomba**  |
| **Lovska inšpekcija** |  |  |
| Izvajanje inšpekcijskih ukrepovv primeru opuščanja ocenjevanja in izplačila škod od divjadi | po posredovanih potrebah in zahtevah  |  |
| Nadzor izvajanja lovsko gojitvenihnačrtov – administrativni nadzor | 100% upravljavcev lovišč |  |
| **Inšpekcija za morsko ribištvo** |  |  |
| Nadzor izvajanja gospodarskega ribolova | 60% gospodarskih ribičev |  |
| Nadzor prodaje rib in ribiških proizvodov, kontrola iztovora  | Sprejet načrt tehtanja ulova majhne plave ribe |  |
| **Inšpekcija za sladkovodno ribištvo** |  |  |
| Nadzor izvajanja ribiškega upravljanja na podlagi načrtov in poročil o izvajanju | 100% upravljavcev ribiških okolišev |  |

VINARSKA INŠPEKCIJA

Strateški cilji vinarske inšpekcije so zastavljeni tako, da bo nadzor nad izvajanjem predpisov, ki določajo pridelavo in promet z grozdjem, moštom, vinom in drugimi proizvodi iz grozdja in vina, čim bolj učinkovit in ciljno usmerjen glede na prioritete dela.

Osnovni cilj je doseganje čim boljših rezultatov dela, pri nadzoru pa sledenje osnovnim ciljem, ki so določeni v predpisih, usmeritvi matičnega ministrstva in države, ter čim hitrejše odzivanje na dogajanja na terenu in trgu.

Z rednimi in izrednimi nadzori se načrtuje zmanjšati tveganje za nepravilnosti pri pridelavi in prodaji vina in ostalih proizvodov iz grozdja in vina na segmentu varnosti, kakovosti, označevanja in zaščiti geografskega porekla. Zato nameravajo:

* povečati delež vina v prometu, ki bo identično s priloženimi listinami, ki bo brez napak ali bolezni;
* povečati delež vpisanih vinogradov v RPGV;
* povečati delež pridelovalcev, ki prijavljajo pridelek, zaloge vina in enološke postopke;
* vršiti nadzor pri pridelovalcih, ki prijavljajo male količine pridelka, kljub odsotnosti naravne nesreče;
* vršiti navzkrižno kontrolo med prijavo izpada pridelka URSZR in prijavo pridelka v RPGV;
* povečati delež vina v prometu, ki ga bodo spremljale predpisane listine;
* zagotoviti, da bodo v čim večjem deležu vino in ostale proizvode iz grozdja in vina v prometu spremljali dokumenti, iz katerih bo razvidna sledljivost;
* izvajati navzkrižne kontrole med prodajalci in pridelovalci;
* vzdrževati visok delež pridelovalcev, pri katerih ne bodo ugotovljene nepravilnosti pri nadzoru določb dobre higienske prakse;
* v čim večji meri zagotoviti varstvo geografskega porekla na način, da se poveča delež pridelovalcev, ki vodijo predpisane evidence in zmanjša število nepravilnih označitev vina v prometu;
* okrepiti obseg sodelovanja z ostalimi inšpekcijami, predvsem na področju izmenjave podatkov.

**Strateški cilji vinarske inšpekcije v letu 2018:**

1. Z nadzori zmanjšati tveganje za nepravilnosti pri pridelavi in prodaji vina in ostalih proizvodov iz grozdja in vina na segmentu varnosti, kakovosti in označevanja.

Za dosego tega cilja je potrebno slediti razmeram na trgu in rezultatom inšpekcijskih pregledov iz preteklih let. S ciljem želijo:

* potrošniku zagotavljati kakovostno in zdravstveno neoporečno vino,
* v čim večji meri zagotoviti varstvo geografskega porekla na način, da se poveča delež pridelovalcev, ki vodijo predpisane evidence in zmanjšati število nepravilnih označitev vina v prometu,
* okrepiti obseg sodelovanja z ostalimi inšpekcijami, zlasti FURS, URSVHVVR, TIRS, in IRSD, predvsem na področju izmenjave podatkov,
* pri enem inšpekcijskem pregledu opraviti nadzor po več zakonih in vsebinah hkrati (npr. nadzor dopolnilne dejavnosti in pridelave vina).
1. preprečevanje sive ekonomije pri prometu z vinom in ostalimi proizvodi iz grozdja in vina, kar bodo poskušali doseči na tri načine:
* s poostrenimi nadzori v okviru obstoječe zakonodaje,
* okrepljenim sodelovanjem z ostalimi inšpekcijami in organi, ki sodelujejo v Inšpekcijskem svetu (policija, carina),
* aktivnim sodelovanjem pri spremembah področne zakonodaje.
1. preprečevanje nepoštenih poslovnih praks, ki predstavljajo:
* zavajajoče poslovne prakse z zavajajočim ravnanjem,
* zavajajoče poslovne prakse z zavajajočo opustitvijo,
* zavajajoče poslovne prakse, ki vseh okoliščinah velja za nepošteno,
* agresivne poslovne prakse,
* agresivne poslovne prakse, ki v vseh okoliščinah veljajo za nepoštene.
1. preprečevanje prijave neupravičenih posledic naravne nesreče z navzkrižno kontrolo prijave pridelka grozdja in vina s prijavo posledic naravne nesreče.

Opredelitev ocene tveganja za dosego strateških ciljev

Inšpekcijski nadzori bodo potekali po naslednjem vrstnem redu:

* + 1. Izredni inšpekcijski pregledi.

Zaradi zagotavljanja varnosti in kakovosti vina, s tem pa tudi varstva potrošnikov, se izredni inšpekcijski pregledi opravljajo prednostno. Izredni inšpekcijski pregledi se opravljajo na podlagi:

* prijave o nevarnem živilu v prometu;
* obvestila o ugotovljenih nepravilnostih v sistemu RASFF;
* suma na nevaren proizvod v prometu;
* ostalih prijav državljanov.
	+ 1. Navodila in vodila, ki so pripravljena na podlagi ocene tveganja.

Ocena tveganja določa intenzivnost in vrsto inšpekcijskega postopka ter je hkrati merilo za odvzem vzorcev v programu dela. Ocena tveganja pri delu inšpekcije za vinarstvo je pripravljena glede na intenzivnost in vrsto inšpekcijskega postopka ter merilo za odvzem vzorcev v programu dela. Sestavljena je iz naslednjih parametrov:

* ugotovljene nepravilnosti v preteklem obdobju,
* velikost pridelovalca (velikost vinograda, ki ga obdeluje pridelovalec oziroma količina odkupljenega grozdja pri polnilcih),
* obseg proizvodnje (prijava pridelka),
* pridelava vina z zaščitenim geografskim poreklom,
* število izdanih odločb o primernosti za promet s strani pooblaščenih organizacij,
* sezonsko in krajevno pojavljanje v prometu,
* nov pridelovalec ali distributer na slovenskem trgu,
* postopki ravnanja z vinom.
	+ 1. Osebne zaznave.

**2. Uprava za varno hrano, veterinarstvo in varstvo rastlin (UVHVVR)**

V programu dela za leto 2018 je Uprava za varno hrano, veterinarstvo in varstvo rastlin (v nadaljevanju UVHVVR) postavila prioritete na podlagi soglasja pristojnega ministra:

* revizija komunikacijskih orodij,
* krepitev komuniciranja glede odgovornega lastništva živali ter biovarnosti na področju zdravja živali in rastlin,
* revizija informacijskega sistema z namenom povečanja digitalizacije procesov dela, povečanja analitičnih zmogljivosti, učinkovitosti nadzora in obdelave podatkov,
* pregled nacionalne ureditve na področju veterinarskih zdravil s ciljem povečanja dostopnosti veterinarskih zdravil in sistemske umestitve tako imenovanih hlevskih vakcin,
* realizacija rednih in posebnih nalog nadzora,
* izvedba posebnih nadzorov na področju sledljivosti živil in krme ter internetne prodaje,
* spremljanje protimikrobne odpornosti na področju varne hrane in pri živalih,
* revizija nacionalnega sistema na področju zdravja rastlin in rastlinskega razmnoževalnega materiala na podlagi novih EU predpisov,
* priprava izhodišč za implementacijo zakonodajnega EU paketa »boljša pravila za varno hrano« ter spremljanje priprave še nesprejetih delov.

V okviru prioritet UVHVVR ima Inšpekcija za varno hrano, veterinarstvo in varstvo rastlin v letu 2018 naslednje prednostne naloge:

* izvedba rednih nalog nadzora v skladu s planom dela, upoštevajoč, da je obseg nalog določen glede na ocene tveganja,
* v rednih in izrednih nadzorih preverjanje sledljivosti in pravilnosti označevanja,
* izvedba usmerjenih nadzorov za glede uporabe antibiotičnih sredstev druge izbire v rejah pitovnih piščancev,
* izvedba posebnih nadzorov pri nosilcih živilske dejavnosti posebej povezanih z turistično ponudbo in velikimi turističnimi prireditvami,
* izdelava postopkov nadzora z ukrepanjem v primerih internetnih prodaj,
* izvedba posebnih nadzorov glede na ugotovitve iz leta 2017,
* izvedba s strani Evropske Komisije koordiniranih nadzorov in skupnih nadzorov z državami članicami.

Kazalniki:

* delež realizacije plana po vsebinskih sklopih,
* število nadzorov z preverjanjem sledljivosti in označevanja ter delež ugotovljenih neskladnosti,
* število nadzorov uporabe antibiotičnih sredstev druge izbire in število ugotovljene neskladne uporabe glede na navodila proizvajalcev,
* delež pregledov povezanih z turistično ponudbo in velikimi turističnimi prireditvami,
* izdelan dokument z usmeritvami za ukrepanje v primerih internetnih prodaj,
* število posebnih nadzorov glede na ugotovitve iz leta 2017,
* število sodelovanj v skupnih mednarodnih nadzorih.

Inšpekcija za varno hrano, veterinarstvo in varstvo rastlin izvaja stalen nadzor, kot je to določeno z zakonodajo (EU uredbe in odločbe ter nacionalni predpisi). Na ostalih področjih Inšpekcija za varno hrano, veterinarstvo in varstvo rastlin izvaja nadzor na podlagi ocene tveganja, upoštevajoč vrsto dejavnosti, zgodovino nosilca dejavnosti, lastne kontrole nosilcev dejavnosti, informacije o tveganjih in druge informacije.

Področja nadzora Inšpekcije za varno hrano, veterinarstvo in varstvo rastlin, kjer se bo nadzor izvajal na podlagi ocene tveganja:

* zdravstveno varstvo živali,
* zaščita živali,
* identifikacija in registracija živali,
* uporaba zdravil in ugotavljanje njihovih ostankov,
* področje živalskih stranskih proizvodov,
* področje distribucije, proizvodnje in predelave krme,
* področje proizvodnje, predelave in distribucije živil,
* varnost živil in kakovost živil ter označevanje živil,
* nadzor nad izvajalci prenesenih nalog nadzora,
* področje zdravja rastlin, rastlinskega reprodukcijskega materiala, fitofarmacevtskih sredstev,
* področje uvoza živih živali, živil živalskega in rastlinskega izvora ter uvoza drugega blaga, kjer se izvajajo posebni pregledi za sprostitev blaga na teritorij EU.
* »Food fraud« mreža in sodelovanje v okviru upravne pomoči med državami članicami.

Na vseh področjih so inšpektorji dolžni odrediti ukrepe za skladnost z inšpekcijsko upravnimi akti in za ugotovljena neskladja izreči za to določene sankcije.

Inšpekcija za varno hrano, veterinarstvo in varstvo rastlin **načrtuje sodelovanje** s Finančno upravo RS, Policijo in Zdravstvenim inšpektoratom RS.

**5. MINISTRSTVO ZA KULTURO**

**1. Inšpektorat RS za kulturo in medije**

**Področja, ki bodo, upoštevaje oceno tveganja, predmet inšpekcijskih pregledov:**

IRSKM bo v letu 2018 opravljal:

* sistemske (redne) inšpekcijske nadzore,
* prioritetne inšpekcijske nadzore na osnovi prejetih prijav in pobud,
* inšpekcijske nadzore na osnovi prejetih prijav, vlog, pritožb in sporočil, ki niso prioritetno obravnavani, in se v okviru razpoložljive kadrovske sestave inšpektorata obravnavajo glede na vrstni red prispetja.

Sistemski oziroma redni inšpekcijski nadzori, na podlagi katerih se pri zavezancih preverja spoštovanje izvajanja predpisov, ki so v pristojnosti nadzora IRSKM, bodo izvedeni na področju nadzora nad:

* + - 1. obveznim izvodom publikacij: izvajal se bo nadzor nad izvrševanjem 8. člena ZOIPub,
			2. varstvom dokumentarnega in arhivskega gradiva: izvajal se bo nadzor nad izpolnjevanjem določb ZVDAGA glede materialnega varstva arhivskega gradiva ter e-hrambe (notranja pravila).

Nadzor traja daljše časovno obdobje.

Prioritetni inšpekcijski nadzori bodo opravljeni na podlagi prejetih prijav in pobud za nadzor glede na težo kršitve in možne posledice, ki jih kršitev ima za javni interes in kadar gre za zadevo, v kateri je delo drugih organov ali institucij odvisno od ugotovitev inšpektorjev. Prednostno se bo obravnavalo:

1. objekti, ki imajo status kulturnega spomenika, državnega ali lokalnega pomena in je, bodisi zaradi nedovoljenih posegov bodisi zaradi ne vzdrževanja, ogrožena ohranitev njihovega kulturnega pomena in primeri, pri katerih objekti kulturne dediščine zaradi slabega gradbenega stanja lahko predstavljajo tudi nevarnost za premoženje, zdravje in življenje ljudi, oziroma lahko ogrožajo mimoidoči promet, sosednje objekte ali svojo neposredno okolico;
2. arhivsko gradivo, ki ima status kulturnega spomenika, primeri ko zaradi nesreč, ki jih bodisi namerno ali nenamerno povzroči človek (npr. požar, vdor vode) ali zaradi naravnih nesreč (npr. poplava, vihar, potres, plaz in podobno), obstaja (neposredna) nevarnost poškodovanja ali je že nastala škoda na arhivskem gradivu, ter drugi primeri ko zaradi nepravilnega ravnanja oziroma rabe ali opustitve dolžnega ravnanja z arhivskim gradivom obstaja (neposredna) nevarnost poškodovanja ali je že nastala škoda na arhivskem gradivu (npr. kot posledica ne zagotavljanja materialnih, kadrovskih in finančnih pogojev za varstvo arhivskega gradiva ali/in nepoznavanja/neupoštevanja arhivske zakonodaje);
3. izvrševanje 24. in 25. člena ZJRS (javne prireditve) in odprava zaostankov pri obravnavi prejetih prijav,
4. pravice uporabnikov do osnovnih storitev v splošnih, specialnih knjižnicah in nacionalni knjižnici,
5. zaščita otrok in mladoletnikov v elektronskih publikacijah, ko dostop do pornografskih vsebin v spletnih elektronskih publikacijah ni omejen z zaščito tako, da otroci in mladoletniki do njih ne morejo dostopati;
6. izdajanje programskih vsebin prek medija, ki ni vpisan v razvid medijev pri pristojnem ministrstvu;
7. omejitve lastništva v medijih,
8. zaščita slovenskega jezika v medijih,
9. nacionalno bogastvo oz. premičnina, ki ima status kulturnega spomenika in je, bodisi poškodovana ali je v neposredni nevarnosti poškodovanja, bodisi zaradi nepravilnega vzdrževanja, ravnanja ali rabe, bodisi zaradi opustitve dolžnega vzdrževanja ali ravnanja obstaja nevarnost njegovega poškodovanja
10. arheološka ostalina, ki ima status kulturnega spomenika, in je bodisi zaradi nedovoljenih posegov bodisi zaradi ne vzdrževanja, ogrožena.

Z izrednimi nadzori pa se bodo preverjale vsebine navedb v konkretnih prijavah, kar pomeni, da se ti nadzori opravljajo na podlagi konkretnih prijav, vlog, pritožb in sporočil. Inšpektor se bo na podlagi vsebine prijave odločil, ali bo pri zavezancu opravil inšpekcijski nadzor ali ne.

**Vodenje prekrškovnih postopkov:**

IRSKM bo v okviru svojih pristojnosti vodil tudi hitre prekrškovne postopke v zvezi s kršitvami določb ZMed, kršitvami določb ZVDAGA javnopravnih oseb zaradi neopravljenega preizkusa strokovne usposobljenosti pri pristojnem arhivu in ne izročitve javnega arhivskega gradiva v zakonsko določenem roku, ter kršitvami obveznosti oddaje obveznih izvodov nacionalni depozitarni organizaciji.

**Področja, na katerih so predvideni skupni inšpekcijski pregledi:**

IRSKM v letu 2018 ne načrtuje skupnih inšpekcijskih nadzorov z drugimi inšpekcijskimi organi. Na področju nadzora nad posegi v objekte kulturne dediščine se načrtuje sodelovanje oz. usklajena aktivnost z gradbeno inšpekcijo, stanovanjsko inšpekcijo in inšpekcijo za okolje in naravo.

**Ocena števila oziroma deleža inšpekcijskih pregledov, izvedenih na podlagi prejetih prijav:**

Ocenjujemo, da bo v letu 2018 delež začetih postopkov na podlagi prijav (tudi anonimnih) znašal okrog 80 odstotkov vseh postopkov.

**6. MINISTRSTVO ZA NOTRANJE ZADEVE**

**1. Inšpektorat RS za notranje zadeve**

Strateške usmeritve in prioritete dela Inšpektorata RS za notranje zadeve, temeljijo na podlagi Strateških usmeritev Ministrstva za notranje zadeve, Oceni tveganja IRSNZ in na trenutni aktualni problematiki z vidika varnosti življenja, premoženja in zdravja ljudi.

**Inšpekcijski (sistemski) nadzori v letu 2018:**

* Izvedeni bodo na podlagi ocene tveganja na področjih od najbolj do najmanj prioritetnih: a) zasebno varovanje, b) orožje, eksploziva in pirotehnika, c) varnost na smučiščih, d) detektivska dejavnost in e) tajni podatki.
* Glede na organizacijske, kadrovske in finančne zmožnosti bo v letu 2018 izvedenih med 680 in 700 inšpekcijskih nadzorov. Planirano je okvirno 10 odstotkov več inšpekcijskih nadzorov kot v letu 2017.
* Na podlagi ocene tveganja in aktualne problematike v okviru zgoraj navedenih področij, bo dodatno glede na prioritete, ustrezno prilagojeno število inšpekcijskih nadzorov.

Nadzirana področja so zelo široka, zato bodo inšpekcijski nadzori na posameznih področij dela ciljno usmerjeni v samo problematiko določenega področja in sicer:

1. Zasebno varovanje:
* varovanje za državo pomembnih objektov (kritična infrastruktura),
* nočni lokali in diskoteke, kjer se prirejajo javne prireditve,
* večje javne prireditve (športne in zabavne) po celotni državi, kjer gre za veliko koncentracijo ljudi oz. obiskovalcev in je stopnja tveganja višja,
* varnostne službe na sedežih - predvsem tam, kjer se pojavljajo pogoste kršitve in nepravilnosti ter prijave,
* načrtovanje in izvajanje sistemov tehničnega varovanja in preverjanje spoštovanja standardov na področju zasebnega varovanja,
* varovanje prevoza denarja in drugih vrednostnih pošiljk,
* varovanje denarnih ustanov, trgovskih centrov in drugih pomembnih objektov (npr. državni organi).
1. Orožje, eksploziva in pirotehnika:
* varnost na streliščih,
* proizvodnja in promet z orožjem,
* nadzor nad subjekti, ki posedujejo orožne posestne listine in imajo v posesti več kosov orožja (strelska društva in različna druga društva),
* priprava in izvedba ognjemetov,
* distribucija, skladiščenja in prodaja pirotehničnih izdelkov.
1. Varnost na smučiščih:
* zagotavljanje varnosti in reda na smučiščih s poudarkom na delu nadzornikov na smučiščih (posebno v času šolskih počitnic, ko je obiskanost smučišč največja).
1. Detektivska dejavnost:
* izvajanje detektivske dejavnosti in preverjanje izpolnjevanja pogojev nosilcev te dejavnosti,
* preverjanje subjektov, ki oglašujejo to dejavnost brez ustrezne licence.
1. Tajni podatki:
* varovanje in poslovanje s tajnimi podatki v zasebnem in javnem sektorju.

**Prioritetni inšpekcijski nadzori na podlagi prejetih pobud in prijav:**

Ocenjuje se, da bodo inšpektorji IRSNZ uspeli izvesti vse inšpekcijske nadzore na podlagi prejetih pobud in prijav. Organ je namreč odpravil vse zaostanke iz preteklih let, zato ima pogoje, da vse pobude in prijave obravnava takoj. V prvi fazi se poskuša prijavo ali pobudo preveriti v okviru že načrtovanih sistemskih inšpekcijskih nadzorov, v kolikor pa to ni mogoče, se v nadaljevanju izvedejo samostojni inšpekcijski nadzori. Največ prijav je s področja zasebnega varovanja, a je število obvladljivo in jih je mogoče obravnavati v tekočem letu.

Ocenjuje se, da bo na podlagi prejetih pobud in prijav v letu 2018 izvedeno okvirno med 40 in 50 inšpekcijskih nadzorov. Prioritetne inšpekcijske nadzore, kjer se bo ocenilo, da obstaja nevarnost za življenje, zdravje in premoženje ljudi oziroma to zahteva javni interes, se bo izvedlo nemudoma.

**Prekrškovni postopki:**

Temelja usmeritev in prioriteta dela IRSNZ na tem področju je, da se prekrškovni postopki rešujejo hitro, brez nepotrebnega odlašanja. Sledilo se bo cilju, da bodo prva dejanja inšpektorja izvedena v čim krajšem možnem času, upoštevaje obseg dela. Največ prekrškovnih postopkov bo izvedenih na podlagi prejetih predlogov za uvedbo postopka s strani upravičenih predlagateljev, saj je IRSNZ prekrškovni organ tudi na drugih področjih dela.

**Sodelovanje z drugimi inšpekcijami/organi:**

Načrtujejo sodelovanje s Policijo in Inšpektoratom RS za varstvo pred naravnimi in drugimi nesrečami.

**7. MINISTRSTVO ZA JAVNO UPRAVO**

**1. Inšpekcijski nadzor po Zakonu o elektronskem poslovanju in elektronskem podpisu, Uredbi (EU) št. 910/2014 (Uredba eIDAS) in Uredbi o izvajanju Uredbe (EU) o elektronski identifikaciji in storitvah zaupanja za elektronske transakcije na notranjem trgu in razveljavitvi Direktive 1999/93/ES (Uradni list RS, št. 46/16)**

V letu 2018 bo inšpektor v skladu s splošnimi načeli inšpekcijskega nadzora, opredeljenimi v Zakonu o inšpekcijskem nadzoru opravljal nadzor nad izvrševanjem določil Zakona o elektronskem poslovanju in elektronskem podpisu (Uradni list RS, št. 98/04 – uradno prečiščeno besedilo, 61/06 - ZEPT in 46/14), Uredbe (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (Uradni list RS, št. 257 z dne 28. 8. 2014, str. 73; v nadaljevanju: Uredba eIDAS) in Uredbe o izvajanju Uredbe (EU) o elektronski identifikaciji in storitvah zaupanja za elektronske transakcije na notranjem trgu in razveljavitvi Direktive 1999/93/ES (Uradni list RS, št. 46/16).

Tako bo moral:

* nadzirati ponudnike kvalificiranih storitev zaupanja s sedežem na ozemlju Republike Slovenije;
* po potrebi sprejeti ukrepe v zvezi s ponudniki nekvalificiranih storitev zaupanja s sedežem na ozemlju Republike Slovenije, na podlagi naknadnega nadzora, kadar je obveščen, da ti ponudniki ali storitve zaupanja, ki jih zagotavljajo, domnevno ne izpolnjujejo zahtev iz Uredbe eIDAS;
* sodelovati z drugimi nadzornimi organi ter jim nuditi pomoč;
* analizirati poročila o skladnosti z Uredbo eIDAS in ugotavljati, ali ponudniki kvalificiranih storitev zaupanja in kvalificirane storitve zaupanja, ki jih zagotavljajo, izpolnjujejo zahteve iz Uredbe eIDAS;
* obveščati druge nadzorne organe in javnost o kršitvah varnosti ali izgubi celovitosti;
* poročati EK o svojih glavnih dejavnostih;
* izvajati revizije ali izdajati zahtevke organu za ugotavljanje skladnosti, da opravi ugotavljanje skladnosti ponudnikov kvalificiranih storitev zaupanja;
* sodelovati z organi za varstvo podatkov, zlasti obveščanje teh organov o rezultatih revizij ponudnikov kvalificiranih storitev zaupanja brez nepotrebnega odlašanja, če se zdi, da so bila kršena pravila o varstvu osebnih podatkov;
* odobriti kvalificiran status ponudnikom storitev zaupanja in storitvam, ki jih zagotavljajo, ter odvzem takšnega statusa;
* obveščati organ, odgovoren za nacionalni zanesljiv seznam, o odločitvah glede odobritve ali odvzema kvalificiranega statusa, razen v primeru, ko je ta organ tudi nadzorni organ;
* preverjati obstoj in pravilno uporabo določb o načrtih za prenehanje zagotavljanja storitve v primerih, ko ponudnik kvalificiranih storitev zaupanja preneha opravljati svoje dejavnosti, vključno z načinom, kako so te informacije dostopne;
* izdajati zahtevke ponudnikom storitev zaupanja, da odpravijo morebitno neizpolnjevanje zahtev iz Uredbe eIDAS;
* v primeru zahteve Republike Slovenije vzpostaviti, vzdrževati in posodabljati infrastrukturo zaupanja v skladu s pogoji iz nacionalnega prava;
* vsako leto do 31. marca predložiti EK poročilo o svojih glavnih dejavnostih v predhodnem koledarskem letu, skupaj s povzetkom uradnih obvestil o kršitvah, ki jih je prejel od ponudnikov storitev zaupanja.

Poleg izvedbe rednih pregledov bo inšpektor:

* aktivno sodeloval pri pripravi novega Zakona o elektronski identifikaciji in storitvah zaupanja ter pripravi rešitev za vzpostavitev nacionalnega okolja na področju elektronske identifikacije,
* sodeloval v projektih, odborih, medresorskih in drugih komisijah na področju, ki ga ureja Uredba eIDAS,
* sodeloval pri upravnih naloga ministrstva na področju dela nadzornega organa po Uredbi eIDAS,
* sodeloval z organi EU in drugimi mednarodnimi organizacijami,
* spremljal razvoj storitev zaupanja v EU in v Sloveniji.

Tudi v letu 2018 bo moral zaradi širitve področja nadzora pridobivati dodatna znanja na področju standardov elektronskega poslovanja, elektronskega podpisa, varnosti informacijskih sistemov, kot tudi na vseh ostalih področjih, ki so oziroma bodo opredeljena v predvidenih osemindvajsetih (28) izvedbenih in enemu (1) delegiranemu aktu Uredbe eIDAS.

Tako predvideva sodelovati pri morebitnih novih akreditacijah organov za ugotavljanje skladnosti. Poleg tega predvideva sodelovati tudi pri vseh na novo izvedenih revizijah organov za ugotavljanje skladnosti ponudnikov kvalificiranih storitev zaupanja s sedežem v Republiki Sloveniji in kvalificiranih storitev zaupanja, ki jih zagotavljajo.

Ker v letu 2017 zaradi podelitev kvalificiranih statusov kvalificiranim ponudnikom storitev zaupanja inšpektor ni opravljal inšpekcijskih pregledov na sedežu ponudnikov kvalificiranih storitev zaupanja, bo v letu 2018 po Uredbi eIDAS opravil redne inšpekcijske preglede, vseh šestih ponudnikov kvalificiranih storitev zaupanja. Opravil bo tudi formalni razgovor z nekvalificiranim ponudnikom storitve zaupanja.

**2. Inšpektorat RS za javni sektor**

Kolegij ministra je na seji dne 29. 1. 2018 potrdil strateške usmeritve in prioritete IJS za leto 2018, IJS pa je 29. 1. 2018 tudi sprejel svoj Načrt dela za leto 2018.

Usmeritve in prioritete, določene posebej za vsako od obeh inšpekcij, ki delujeta v okviru IJS, so tako naslednje:

**Usmeritve in prioritete:**

1. INŠPEKCIJA ZA SISTEM JAVNIH USLUŽBENCEV

Inšpekcija za sistem javnih uslužbencev bo v letu 2018 opravljala:

* sistemske inšpekcijske nadzore,
* prioritetne inšpekcijske nadzore na osnovi prejetih pobud in prijav,
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni.

**Sistemski inšpekcijski nadzori** bodo izvedeni na podlagi izbranih aktualnih vsebinskih področij in sicer je za leto 2018 IJS kot aktualna področja določil:

1. pravilnost izplačil za dežurstva in nadurno delo v javnih zdravstvenih zavodih,

2. pravilnost izplačil dodatkov za mentorstvo v javnih zdravstvenih zavodih in

3. pravilnost izplačil plač v javnih zavodih in skladih, katerih ustanoviteljice so občine.

**Prioritetni inšpekcijski nadzori** bodo opravljeni na osnovi prijav in pobud za nadzor

1. pri katerih je prednostna obravnava upravičena z vidika javnega interesa, ker gre za zatrjevane kršitve z večjimi finančnimi posledicami, večkratne kršitve, ki kažejo na očitno nezakonito poslovanje organa, ponavljajoče se kršitve oziroma večje število kršitev, kršitve, ki nakazujejo na neurejeno področje ali problematiko, ki naj bi ovirala normalno poslovanje organa (npr. nepravilnosti na vodilnih in vodstvenih delovnih mestih;
2. kadar gre za zadevo, v kateri je delo drugih organov ali inštitucij odvisno od ugotovitev inšpektorjev,
3. kadar gre za več različnih prijav, ki se nanašajo na istega inšpekcijskega zavezanca.

**Inšpekcijski nadzori po vrstnem redu prispetja pobud** bodo opravljeni na osnovi ostalih prejetih pobud in prijav, glede katerih nadzori niso bili določeni kot prioritetni. Ti nadzori se bodo v okviru razpoložljivih kadrovskih kapacitet izvajali glede na vrstni red prispetja pobude.

1. UPRAVNA INŠPEKCIJA

Upravna inšpekcija bo v letu 2018 opravljala:

* sistemske inšpekcijske nadzore,
* prioritetne inšpekcijske nadzore na osnovi prejetih pobud in prijav,
* inšpekcijske nadzore na osnovi ostalih prejetih pobud in prijav, ki niso bili določeni kot prioritetni.

**Sistemski inšpekcijski nadzori** bodo izvedeni na dveh izbranih aktualnih področjih nadzora. Za leto 2018 je Inšpektorat kot aktualna področja določil:

* nadzore nad vodenjem upravnih postopkov in upravnim poslovanjem pri izvajanju Zakona o tujcih na upravnih enotah,
* nadzore nad vodenjem upravnih postopkov in upravnim poslovanjem pri reševanje vlog na ministrstvih (I. in II. stopnja),
* nadzori nad vodenjem upravnih postopkov pri reševanju vlog na podlagi Zakona o dostopu do informacij javnega značaja in pri reševanju vlog za brezplačno pravno pomoč na sodiščih.

**Prioritetni inšpekcijski nadzori** bodo opravljeni na osnovi prijav in pobud za nadzor

1. pri katerih je prednostna obravnava upravičena z vidika javnega interesa, ker gre za zatrjevane večje ali večkratne kršitve določb ZUP, ki pomenijo bistvene kršitve pravic strank v postopku in samega postopka, za zatrjevane kršitve, posledice katerih so za stranko bistvenega pomena, kršitve, ki nakazujejo na neurejeno področje upravnega postopka, kršitve, ki kažejo na pogosta ali redna neodgovarjanja na dopise strank in siceršnjo neodzivnost organa ter ostale pomembnejše oziroma obsežnejše kršitve določb predpisov o upravnem postopku ali upravnem poslovanju;
2. kadar gre za zadevo, v kateri je delo drugih organov ali inštitucij odvisno od ugotovitev inšpektorjev;
3. kadar gre za več različnih prijav, ki se nanašajo na istega inšpekcijskega zavezanca.

Pri presoji, ali je prednostna obravnava upravičena z vidika javnega interesa, se bodo prednostno upoštevale prijave bistvenih kršitev upravnega postopka v zadevah s področja:

* + izdaje gradbenega dovoljenja za pravne osebe in samostojne podjetnike oz. za tiste, ki načrtujejo opravljanje poslovne dejavnosti,
	+ postopkov za dodelitev socialnih pravic,
	+ postopkov za ureditev statusa prebivalcev (državljanstvo, dovoljenje za bivanje, dovoljenje za delo,….), ki so pomembni za njihovo življenje in delo.

**Inšpekcijski nadzori po vrstnem redu prispetja pobud** bodo opravljeni na osnovi ostalih prejetih pobud in prijav, glede katerih nadzori niso bili določeni kot prioritetni. Ti nadzori se bodo v okviru razpoložljivih kadrovskih kapacitet izvajali glede na vrstni red prispetja pobude.

**Skupni inšpekcijski nadzori:**

Nadzore, v katerih bo preverjal pravilnost izplačil za dežurstva in nadurno delo v javnih zdravstvenih zavodih, bo IJS izvedel kot skupne nadzore z Inšpektoratom RS za delo, ki bo v nadzorih pri istih inšpekcijskih zavezancih preverjal vodenje evidenc o izrabi delovnega časa.

**Prekrškovni postopki:**

Prekrškovne postopke bo IJS izvajal glede na ugotovljene nepravilnosti v inšpekcijskih nadzorih oziroma prejete predloge drugih predlagateljev.

**3. Agencija za komunikacijska omrežja in storitve Republike Slovenije**

V skladu z določbami 177. člena Zakona o elektronskih komunikacijah (Uradni list RS, št. [109/12](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202012123100%7CRS-109%7C12069%7C4315%7CO%7C), [110/13](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013122700%7CRS-110%7C12902%7C4029%7CO%7C), [40/14](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202014060300%7CRS-40%7C4254%7C1619%7CO%7C) - ZIN-B, [54/14](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202014071800%7CRS-54%7C6127%7C2388%7CO%7C) - odl. US, [81/15](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015103000%7CRS-81%7C8832%7C3188%7CO%7C) in 40/17) je Agencija za komunikacijska omrežja in storitve RS (v nadaljevanju: agencija) pripravila letni program dela in finančni načrt za leto 2018, h kateremu je Svet agencije s sklepom, št. 0133-15/2017/7 z dne 26. 10. 2017 dal pozitivno mnenje.

Na agenciji delo inšpektorja opravljajo pooblaščene osebe agencije na podlagi naslednjih področnih zakonov: Zakon o elektronskih komunikacijah, Zakon o poštnih storitvah (Uradni list RS, št. 51/09, 77/10, 40/14 - ZIN-B in 81/15), Zakon o avdiovizualnih medijskih storitvah (Uradni list RS, št. 87/11) in Zakon o medijih (Uradni list RS, št. 110/06 – uradno prečiščeno besedilo, 69/06 - ZOIPub, 36/08 - ZPOmK-1, 77/10 ZSFCJA, 87/11 - ZAvMS, 47/12 - ZZSDT, 22/16 in 39/16).

Na podlagi potrjenega letnega programa in opravljene analize tveganja bodo pooblaščene osebe agencije v letu 2018 izvajale sistemske in prioritetne inšpekcijske nadzore po naslednjih aktualnih vsebinskih področjih:

|  |  |
| --- | --- |
| TIP NADZORA | PLANIRANE NALOGE 2018 |
| Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij) | * Nadzori nad zagotavljanjem kakovosti storitev in nevtralnosti interneta.
 |
| * Nadzori nad izvrševanjem odločb v zvezi z zagotavljanjem konkurence in učinkovite rabe radiofrekvenčnega prostora.
 |
| * Zakonita uporaba radiofrekvenčnega spektra in radijske in terminalne opreme.
 |
| * Določbe o zaščiti otrok in mladoletnikov pred potencialno škodljivimi vsebinami v televizijskih programih in avdiovizualnih medijskih storitvah na zahtevo po Zakonu o avdiovizualnih medijskih storitvah.
 |
|  | * Doseganje deležev evropskih in slovenskih avdiovizualnih del v letu 2017 na podlagi prejetih letnih poročil ponudnikov avdiovizualnih medijskih storitev po Zakonu o avdiovizualnih medijskih storitvah.
 |
|  | * Določbe o zaščiti gledalcev pred prekomernim oglaševanjem na televiziji po Zakonu o avdiovizualnih medijskih storitvah.
 |
|  | * Izpolnjevanje določb glede promocijskega umeščanja izdelkov in sponzoriranja v domačih televizijskih programih po Zakonu o avdiovizualnih medijskih storitvah.
 |
|  | * Doseganje deležev slovenske glasbe po Zakonu o medijih.
 |
|  | * Nadzor nad kakovostjo izvajanja univerzalne storitve (preverjanje ustreznosti števila kontaktnih točk, poštnih nabiralnikov in rokov prenosa v notranjem poštnem prometu) po Zakonu o poštnih storitvah.
 |
|  | * Preverjanje služnostnih pogodb.
 |
|  | * Sistemski pregledi izpolnjevanja obveznost objave skupnih gradenj agenciji.
 |
| Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa | * Nadzori nad zagotavljanjem nevtralnosti interneta.
 |
| * Nadzori nad izvrševanjem odločb v zvezi z zagotavljanjem konkurence in učinkovite rabe radiofrekvenčnega prostora.
 |
| * Nadzori v zvezi zagotavljanja zasebnosti komunikacij in pravic uporabnikov.
 |
| * Zakonita uporaba radiofrekvenčnega spektra in radijske in terminalne opreme.
 |
| * Nadzor nad izpolnjevanjem pogojev za radijske in televizijske programe posebnega pomena.
 |
| * Nadzor nad izvajanjem zahtev iz dovoljenj za izvajanje televizijke oziroma radijske dejavnosti.
 |
|  | * Priglasitev avdiovizualnih medijskih storitev na zahtevo po Zakonu o avdiovizualnih medijskih storitvah.
 |
|  | * Nadzor skladnosti pravil ravnanja v zvezi z avdiovizualnimi komercialnimi sporočili za živila, ki spremljajo ali so del programskih vsebin, namenjenih otrokom, s prehranskimi smernicami Ministrstva za zdravje, po Zakonu o avdiovizualnih medijskih storitvah.
 |
|  | * Nadzor nad izjemami izvajanja univerzalne storitve (ustreznost odstopanj od vročitve in dostave na dom) po Zakonu o poštnih storitvah.
 |
|  | * Preverjanje vpisa komunikacijske infrastrukture v evidenco infrastrukturnih omrežij.
 |
| Izvedba skupnih inšpekcijskih nadzorov | * Ni planirano.
 |

**8. MINISTRSTVO ZA OBRAMBO**

**1. Inšpektorat Republike Slovenije za obrambo**

Strateške usmeritve in prioritete IRSO, povzete iz sprejetega letnega načrta dela za posamezna področja so:

1. Sistemski inšpekcijski nadzori IRSO v letu 2018 so:

* organizacija in izvedba usposabljanj v enotah SV,
* varnost skladišč streliva in MES v SV, vključno s protipožarno varnostjo (v sodelovanju z IRSVNDN),
* streljanja in vaje z MES v SV,
* vzdrževanje materialnih sredstev v SV,
* priprave, organizacija in izvedba odhoda na MOM UN Libanon (UNIFIL) ter aktivnosti po prihodu z misije,
* upoštevanje obveznih usmeritev za oblikovanje formacij SV,
* inšpekcijski nadzor v Vojaškem predstavništvu pri zvezi Nato in EU ter v Obrambnem oddelku v stalnih predstavništvih RS pri Nato in EU,
* obrambno načrtovanje pri zavezancih obrambnega načrtovanja,
* stroški dela (dodatki in nadomestila, delovni čas) in finančna zagotovitev,
* upravljanje KIS MO in SV s poudarkom na kibernetski varnosti,
* obravnava tajnih obrambnih podatkov,
* ponovni inšpekcijski nadzori na področjih, kjer so bile v preteklosti ugotovljene večje nepravilnosti.

2. Prioritetni inšpekcijski nadzori na osnovi prejetih pobud in prijav

IRSO bo na osnovi prejetih prijav opravil prednostno tiste nadzore, kjer bo na podlagi vsebine prejete prijave ocenil, da je potrebno takojšnje ukrepanje.

3. Inšpekcijski nadzor na osnovi prejetih pobud in prijav, ki niso bile določene kot prioritetne

V IRSO bodo skladno s 24. členom ZIN in letnim načrtom dela obravnavne vse prejete prijave. Ocenjujemo, da bo v letu 2018 opravljeno med 5 do 8 % nadzorov na podlagi prijav pravnih in fizičnih oseb.

4. Prekrškovni postopki

IRSO bo tudi v 2018 dosledno izvajal naloge prekrškovnega organa na vseh področjih nadzora, ki so v njegovi pristojnosti.

5. Skupni inšpekcijski nadzori

IRSO bo sodeloval pri skupnih inšpekcijskih pregledih na področju varnosti objektov Slovenske vojske (skladišča streliva in MES).

**2. Inšpektorat Republike Slovenije za varstvo pred naravnimi in drugimi nesrečami**

Strateške usmeritve in prioritete IRSVNDN, povzete iz sprejetega letnega načrta dela za posamezna področja so:

1. Sistemski inšpekcijski nadzori IRSVNDN v letu 2018 so:

Varstvo pred požarom:

* nadzori celotnega področja varstva pred požarom v objektih, ki so v javnem interesu in niso bili pregledani v zadnjih treh letih,
* nadzori celotnega področja varstva pred požarom pri ostalih objektih, ki niso bili pregledani pet ali več let,
* usmerjeni nadzori v nakupovalnih centrih v času velikonočnih in novoletnih praznikov,
* pri organizacijah, ki so si pridobile na področju varstva pred požarom pooblastilo Uprave RS za zaščito in reševanje za izvajanje ukrepov, za vzdrževanje gasilnikov in izvajanje požarnega varovanja bodo pri vseh, ki so si pridobile pooblastilo na novo, opravili nadzor izpolnjevanja pogojev za pridobitev pooblastila ter nadzor na področju sive ekonomije ter dela na črno,
* nadzori naravnega okolja, predvsem v času razglašene velike ali zelo velike požarne ogroženosti,
* nadzori izpolnjevanja zahtev varstva pred požarom med gradnjo,
* izvajanje inšpekcijskih nadzorov na podlagi Gradbenega zakona,
* nadzori zavezancev in sistemov, ki imajo v uporabi fluorirane toplogredne pline,
* izvajanje inšpekcijskih nalog na podlagi Zakona o dimnikarskih storitvah,
* izvajaje inšpekcijskih nadzorov v obratih, ki imajo okoljevarstveno dovoljenje,
* nadzori večjih javnih prireditev.

Varstvo pred naravnimi in drugimi nesrečami:

* nadzori sistema varstva pred naravnimi in drugimi nesrečami,
* nadzori na področju organiziranja, opremljanja in usposabljanja sil zaščite, reševanja in pomoči regije, občine in podjetij,
* nadzori v podjetjih in občinah kjer so podjetja, ki so opredeljena kot viri večjega tveganja,
* nadzori enot in sil za zaščito, reševanje in pomoč, ki jih organizira država in vzgojno-izobraževalne institucije,
* na področju gradnje, uporabe in vzdrževanja zaklonišč se bo nadzirala gradnja novih objektov in upoštevanje zahtev za izgradnjo novih zaklonišč,
* sodelovanje pri ocenjevanjih vaj na področju zaščite in reševanja,
* nadzori izvajanja storitev eCall.

Varstvo pred utopitvami:

* redni nenapovedani ter izredni nadzori kopališč glede izpolnjevanja zahtev varnosti na kopališčih in reševalcev iz vode,
* nadzor izvajalcev raftinga, kajakaštva, soteskanja in drugih pridobitnih dejavnosti na vodi ter izposojevalcev plovil,
* nadzor izvajalcev usposabljanj za reševalce iz vode,
* nadzori javnih prireditev ob, v in na vodi.

Gasilstvo:

* nadzori zdravniških pregledov gasilcev v gasilskih enot,
* nadzori izpolnjevanja obveznosti po pogodbah za izvajanje nalog širšega pomena,
* nadzori izpolnjevanja zahtev osebne varovalne opreme, ki jo nosijo poklicni in prostovoljni gasilci v gasilskih enotah.

2. Prioritetni inšpekcijski nadzori na osnovi prejetih pobud in prijav

IRSVNDN bo na osnovi prejetih prijav opravil prednostno tiste nadzore, kjer bo na podlagi vsebine prejete prijave ocenil, da je zaradi velike neposredne ogroženosti človeških življenj potrebno takojšnje ukrepanje.

3. Inšpekcijski nadzor na osnovi prejetih pobud in prijav, ki niso bile določene kot prioritetne

V IRSVNDN bodo na podlagi usmeritev glavnega inšpektorja obravnavne vse prejete prijave. Na podlagi omenjenih usmeritev morajo biti pri vseh prijavah postopki začeti v roku 30 dni. Ocenjujemo, da bo tudi v letu 2018 opravljeno med 5 do 8 % nadzorov na podlagi prijav pravnih in fizičnih oseb.

4. Prekrškovni postopki

IRSVNDN bo tudi v 2018 dosledno izvajal naloge prekrškovnega organa na vseh področjih nadzora, ki so v njegovi pristojnosti.

5. Skupni inšpekcijski nadzori

IRSVNDN bo sodeloval pri skupnih inšpekcijskih pregledih na področjih:

* gostinskih in zabaviščnih objektov,
* športnih storitev (rafting, kajakaštvo, soteskanje in druge pridobitne dejavnosti na vodi),
* varnosti kopališč,
* izposoje plovil,
* varstva pred požarom v naravnem okolju,
* prodaje pirotehničnih sredstev,
* osebne varovalne opreme,
* javnih prireditev,
* objektov Slovenske vojske (skladišča streliva in MES).

**9. MINISTRSTVO ZA INFRASTRUKTURO**

**1. Inšpektorat Republike Slovenije za infrastrukturo**

**Uvod:**

Inšpektorat RS infrastrukturo (v nadaljevanju: IRSI) deluje kot organ v sestavi Ministrstva za infrastrukturo. Javni uslužbenci organa opravljajo naloge inšpekcijskega nadzora nad izvajanjem predpisov na področju železniškega prometa, cestnega prometa in prometne infrastrukture za vse vrste kopenskega prometa ter na področju žičniških naprav in varnosti na smučiščih, naloge inšpekcijskega nadzora nad izvajanjem določb predpisov, ki določajo pravila cestnega prometa, in predpisov, izdanih na njegovi podlagi, predpisov, povezanih z delom subjektov, ki usposabljajo kandidate za voznike motornih vozil, izvajajo programe za voznike začetnike in izvajajo programe dodatnih izobraževanj in usposabljanj voznikov ter spremljevalcev izrednih prevozov, predpisov, ki urejajo pogoje za dajanje motornih in priklopnih vozil na trg, njihovo registracijo in udeležbo v cestnem prometu, pogoje za opravljanje nalog tehničnih služb, strokovnih in registracijskih organizacij, predpisov, ki določajo pogoje za prevoz nevarnega blaga za posamezne vrste prometa, naloge inšpekcijskega nadzora nad izvrševanjem zakona, ki ureja energijo in podzakonskih predpisov, izdanih na podlagi zakona ter drugih predpisov, ki pooblaščajo energetske inšpektorje za izvajanje nadzora, in naloge inšpekcijskega nadzora nad izvajanjem določil zakona, ki urejajo rudarstvo in na njegovi podlagi izdanih predpisov, tehničnih predpisov in predpisov s področja varnosti in zdravja pri delu ter drugih predpisov pri raziskovanju in izkoriščanju mineralnih surovin ter pri izvajanju drugih rudarskih del.

Za strokovno, učinkovito, racionalno in usklajeno izvrševanje nalog ter za učinkovit notranji nadzor nad opravljanjem nalog na posameznih ožjih delovnih področjih, so v IRSI organizirane naslednje notranje organizacijske enote:

1. Inšpekcija za ceste, železniški promet, žičniške naprave in smučišča
2. Inšpekcija za cestni promet
3. Inšpekcija za energetiko in rudarstvo
4. Služba za skupne in pravne zadeve.

**Strateške usmeritve in prioritete dela IRSI:**

IRSI bo pri izvajanju nalog inšpekcijskega nadzora v letu 2018 ob upoštevanju ocene tveganja na delovnem področju posamezne inšpekcije prioritetno v večjem obsegu izvedel nadzore na naslednjih področjih:

|  |
| --- |
| **Inšpekcija za cestni promet** |
| Nadzor prevozov blaga in potnikov v cestnem prometu – na cesti | **Cilj:** Ugotavljanje in preprečevanje nezakonitega izvajanja prevozov (izpolnjevanje pogojev – licence in dovolilnice, preprečevanje dela na črno), vzpostavitev enakega konkurenčnega okolje za izvajalce prevozov v cestnem prometu (tehnična brezhibnost vozil, nadzor nad časi vožnje, odmori in počitki voznikov). |
| Nadzor prevozov potnikov v notranjem cestnem prometu(prevozi otrok v skladu z nacionalnim programom varnosti v cestnem prometu, taksi prevozi, javni potniški promet) | **Cilj:** Ugotavljanje in preprečevanje nezakonitega izvajanja prevozov (izpolnjevanje pogojev – licence in koncesije, preprečevanje dela na črno), vzpostavitev enakega konkurenčnega okolje za izvajalce (nadzor nad časi vožnje, odmori in počitki voznikov, tehnična brezhibnost vozil). |
| Nadzor po Zakonu o motornih vozilih (postopki v sistemu RAPEX) | **Cilj:** Preverjanje ustreznosti postopkov in zagotavljanje nadzora nad skladnostjo in varnostjo proizvodov, ki se dajejo v promet ali se uporabljajo.  |
| Nadzor po Zakonu o motornih vozilih (nad strokovnimi organizacijami za tehnične preglede in registracijskimi organizacijami) | **Cilj:** Preverjanje ustreznosti postopkov in zagotavljanja primerljivih in zakonsko predpisanih postopkov s ciljem zagotavljanja varnosti v cestnem prometu. |
| Nadzor nad socialno zakonodajo na sedežu podjetij | **Cilj:** Izpolnjevanje določb iz 1. člena Uredbe 561/06 in sicer zagotavljanje varnosti v cestnem prometu, uskladitev pogojev konkurence, izboljšanje pogojev dela voznikov.  |
| Nadzor po Zakonu o voznikih, ki se nanaša na na delosubjektov, ki usposabljajo kandidate za voznike, izvajajo programeza voznike začetnike in programe dodatnih izobraževanj. | **Cilj:** Zagotavljanje dejanskega in doslednega izvajanja postopkov, usposabljanja, predvsem kandidatov za voznike. |
| Nadzor nad pošiljatelji, prejemniki in prevozniki nevarnega blaga | **Cilj:** Preverjanje ustreznosti ravnanja in izpolnjevanja pogojev pošiljateljev, prejemnikov in prevoznikov pri transportu nevarnega blaga - nadzor nad izvajanjem usposabljanja voznikov in postopki izvedbe pregledov cistern.  |
| **Inšpekcija za ceste, železniški promet, žičniške naprave in smučišča**  |
| Nadzor nad varno uporabo cest in varstvom cest | **Cilj:** Zagotovitev ustreznega varstva in varne uporabe državnih cest pred nedovoljenimi posegi v cestni svet in s tem prispevati k varnemu odvijanju cestnega prometa. |
| Zagotavljanje preglednosti na državnih cestah | **Cilj:** Zagotoviti ustrezno polje preglednosti na vseh elementih državnih cest ter s tem povečati prometno varnost. |
| Prometna signalizacija, prometna oprema ter ukrepi za umirjanje prometa | **Cilj:** Zagotoviti ustrezno opremljenost državnih cest s prometno signalizacijo, prometno opremo in napravami ter posledično povečati prometno varnost. |
| Nadzor nad vodenjem železniškega prometa | **Cilj:** Zagotoviti ustrezno stopnjo varnosti in delovanja skladno s predpisi v železniškem prometu na področju železniških prevozov in izvršilnih delavcev v železniškem prometu, kar posledično pomeni manjše število različnih nesreč in izrednih dogodkov v celotnem železniškem prometu. |
| Nadzor nad železniškimi tirnimi vozili in elektroenergetiko | **Cilj:** Zagotoviti ustrezno stopnjo varnosti in delovanja železniških tirnih vozil in elektroenergetike skupaj s pripadajočimi izvršilnimi delavci, kar zmanjšuje možnosti za nastanek različnih nesreč in izrednih dogodkov v železniškem prometu. |
| Nadzor nad gradnjo, rekonstrukcijo in vzdrževanjem železniških objektov | **Cilj:** Zagotoviti ustrezno stopnjo varnosti na celotni železniški infrastrukturi in njeno funkcioniranje skladno z njenim namenom. |
| Nadzor nad signalno varnostnimi in telekomunikacijskimi napravami v železniškem prometu | **Cilj:** Zagotoviti ustrezno stopnjo varnosti in delovanja signalno varnostnih in telekomunikacijskih naprav v železniškem prometu, kar zmanjšuje možnosti za nastanek različnih okvar in drugih izrednih dogodkov v železniškem prometu. |
| Nadzor nad žičniškim napravami za prevoz oseb | **Cilj:** Zagotoviti ustrezno varnost smučarjev in drugega osebja pri prevozih z žičniškimi napravami, kar posledično pomeni zmanjšanje možnosti za kakršnekoli nesreče. |
| Nadzor nad smučišči  | **Cilj:** Zagotoviti ustrezno varnost smučarjev in drugega osebja na smučiščih, tudi pri organiziranem poučevanju smučanja, kar posledično pomeni manjše število različnih nesreč na smučiščih. |
| **Inšpekcija za energetiko in rudarstvo** |
| Nadzor nad proizvodnjo električne energije (NEK, TEŠ, ostali proizvajalci) | **Cilj:** Zagotavljanje večje zanesljivosti obratovanja glede na vlogo, ki jo ima posamezna elektrarna (pas, konice, sistemska rezerva) glede na elektroenergetsko bilanco in vlogo v sistemu. |
| Nadzor nad distribucijskim omrežjem | **Cilj:** Zagotovitev predpisanega obsega in načina vzdrževanja in s tem zanesljivo dobavo električne energije končnim uporabnikom. |
| Nadzor nad porabniki električne energije | **Cilj:** Ugotavljanje morebitne pomanjkljivosti pri obratovanju in vzdrževanju elektroenergetskih naprav pri uporabnikih in izpolnjevanje pogojev izdanih elektroenergetskih soglasij. S tem bo zagotovljena varnost obratovanja in odstranjene motnje, ki jih nepravilno obratovanje teh naprav lahko povzroča distribucijskemu omrežju. Z inšpekcijskimi nadzori elektroenergetskih naprav pri uporabnikih javnega pomena bodo v največji možni meri odstranjeni vzroki za nastanek požarov, eksplozij in zmanjšana morebitna gospodarska škoda. |
| Nadzor opreme pod tlakom v uporabi | **Cilj:** Zagotovitev obratovalne zanesljivosti in varnosti sistemov z vgrajeno opremo pod tlakom. |
| Nadzor nad kurjeno in drugačno ogrevano tlačno opremo | **Cilj:** Z nadzori v času odobritve postavitve (pregled projektne in tehnične dokumentacije) se izognejo težavam in pomanjkljivostim pri prvih pregledih teh naprav na mesto postavitve. Z rednimi pregledi in preskusi se zagotovi varno in zanesljivo obratovanje teh naprav. Pri periodičnih pregledih se iščejo napake, ki bi lahko kasneje bile vzrok izpadom iz obratovanja, okvaram oziroma nesrečam. |
| Nadzor nad nosilci rudarske pravice in izvajalci rudarskih del | **Cilj:** Zagotavljanje skladnosti izkoriščanja z določili koncesijskih pogodb in preverjanje skladnosti del s potrjeno tehnično dokumentacijo ter zagotavljanje postopkov opustitve rudarskih del ter zagotavljanje varnosti in zdravja pri delu pri izvajanju rudarskih del pri podzemnem in površinskem izvajanju rudarskih del in nadzor nad vplivi rudarskih del na okolje.  |
| Nadzor nad zavezanci, ki pri izvajanju rudarskih del potrebujejo električne naprave in instalacije | **Cilj:** Zagotavljanje varnosti in zdravja pri delu pri postavljanju in uporabi el. instalacij in naprav v podzemnih prostorih in na površini pri raziskovanju in izkoriščanju mineralnih surovin. |

IRSI znotraj zgoraj načrtovanih nadzorov upošteva tudi z zakoni predpisane obdobne in nepredvidene nadzore:

|  |
| --- |
| **Inšpekcija za cestni promet** |
| Nadzor nad socialno zakonodajo na sedežu podjetij in na cesti | Po Direktivi 2006/22/ES države članice organizirajo sistem primernih in rednih preverjanj na cesti in v prostorih podjetij, s katerimi vsako leto zajamejo obsežen in reprezentativen delež voznikov, podjetij in vozil za katere veljajo navedeni predpisi. V skladu z določili direktive je potrebno v letu 2018 opraviti pregled 3% od vseh delovnih dni voznikov. Na podlagi podatkov o številu vozil za katera velja Uredba 561/06/ES in številu delovnih dni voznikov ter delitvijo preverjanj med inšpekcijo in drugimi nadzornimi organi (policijo in FURS) je inšpekcija v letu 2018 dolžna opraviti najmanj 134.000 preverjanj delovnih dni voznikov na sedežih podjetij in 16.000 preverjanj delovnih dni voznikov na cesti.  |
| **Inšpekcija za ceste, železniški promet, žičniške naprave in smučišča**  |
| Nadzor predorov s strani inšpektorja za ceste | Po 120. členu Zakonu o cestah mora pristojni inšpektor za ceste opraviti nadzor predora iz 80. člena Zakona o cestah najmanj vsaka 3 leta. Skladno z zakonsko določbo in direktivo 2004/54/ES se v letu 2018 načrtujejo nadzori skladnosti predorov v vseevropskem cestnem omrežju na območju republike Slovenije z zahtevami direktive 2004/54/ES |
| **Inšpekcija za energetiko in rudarstvo** |
| Nadzor rudarskega inšpektorja v primeru smrtne ali skupinske nesreče v rudniku | Po prvem odstavku 127. člena Zakona o rudarstvu mora rudarski inšpektor v primeru smrtne ali skupinske nesreče v rudniku takoj, na kraju samem pričeti z raziskavo okoliščin nesreče, odrediti ukrepe za zavarovanje dokazov in ukrepe varnostne narave in izdelati pisno mnenje o vzrokih nesreče. |
| Nadzor energetskega inšpektorja v primeru izvajanja del na infrastrukturi v primeru izrednih dogodkov | Po 464. členu Energetskega zakona energetski inšpektor lastniku ali posestniku nepremičnine, ki v primeru, ko je potrebno zaradi nesreče, poškodbe ali drugega izrednega dogodka, zagotoviti hitro izvedbo del in drugih ukrepov v zvezi z zavarovanjem ali zagotovitvijo obratovanja infrastrukture, pa tega ni mogoče zagotoviti v okviru pridobljenih služnosti v javno korist in drugih pravic na nepremičninah, ne dovoli začasnega dostopa do infrastrukture, ki je na njegovi nepremičnini oz. preko katere je potreben dostop do infrastrukture, z odločbo naloži, naj začasni dostop dovoli.  |
| Nadzor rudarskega inšpektorja nad izvajanjem rudarskih del na 1 (eno) leto | Drugi odstavek 127. člena Zakona o rudarstvu določa, da mora rudarski inšpektor v skladu z letnim načrtom izvajanja nalog inšpekcijskega nadzora, ki upošteva oceno tveganja izvajalca rudarskih del, vendar najmanj enkrat letno opraviti nadzor nad izvajanjem rudarskih del, ki jih ogroža metan, drugi plini, vdori vode, mulja in blata nevaren premogov prah, kremenov prah ali živosrebrni hlapi ter prostor, kjer je nevarnost radioaktivnih sevanj in v primerih, ko je tveganje za nevarne pojave povečano. Rudarski inšpektor mora nadzor nad izvajanjem rudarskih del v pridobivalnih prostorih, kjer je do izteka koncesije manj kot 3 leta. |
| Nadzor rudarskega inšpektorja nad izvajanjem rudarskih del na 2 (dve) leti | Po tretjem odstavku 127. člena Zakona o rudarstvu mora rudarski inšpektor v vseh ostalih primerih opraviti nadzor najmanj enkrat na dve leti. |
| Nadzor parnih kotlov s strani energetskega inšpektorja | V skladu z Pravilnikom o tehničnih normativih za postavitev, nadzor in obratovanje parnih kotlov in naprav je inšpekcija parnih kotlov pristojna za odobritev postavitve, predelave, premestitve in obratovanje parne naprave na podlagi vloge uporabnika naprave.  |

Glede na področja, na katerih so se v preteklih pregledih odkrivale večje oz. več nepravilnosti, IRSI v letu 2018 načrtuje sistematično usmerjene nadzore na naslednjih področjih:

|  |
| --- |
| **Inšpekcija za cestni promet** |
| Nadzor nad zagotavljanjem tehnične ustreznosti vozil v cestnem prometu:- nadzor nad delom strokovnih organizacij za tehnične preglede po Zakonu o motornih vozilih in – nadzor tehnične brezhibnosti v obliki izvedbe začetnih tehničnih cestnih pregledov v skladu z določili Direktive 2014-47/EU | V preteklih letih je bilo s strani IRSI, kot tudi drugih pristojnih nadzornih organov (policija, AVP) zaznano slabše tehnično stanje, predvsem starejših gospodarskih vozil, s katerimi se izvajajo prevozi na cesti. Tako domačih kot tujih. Sistematične usmerjene nadzore s področja postopkov ugotavljanja tehnične brezhibnosti vozil se zato načrtuje z namenom zagotavljanja varnosti v cestnem prometu. |
| Nadzor po Zakonu o delovnem času in obveznih počitkih mobilnih delavcev ter o zapisovalni opremi v cestnih prevozih z vidika ugotavljanja in preprečevanja manipulacij s tahografi in posledičnega prikrivanja dejanskih podatkov o aktivnostih voznikov | V preteklih letih je s strani IRSI, kot tudi drugih pristojnih nadzornih organov (policija, FURS, tuji nadzorni organi, …) zaznano, da se s pomočjo različnih manipulacij tahografov poskuša prikrivati podatke o aktivnostih mobilnih delavcev (čas vožnje, odmori in počitki voznikov). Odkrivanje tovrstnih kršitev zahteva izvedbo kompleksnih preiskovalnih inšpekcijskih pregledov, ki po obsegu, težavnosti ugotavljanja in dokazovanja nepravilnosti in trajanju odstopajo od običajnih inšpekcijskih nadzorov. Pri postopkih na cesti zahtevajo tudi dodatna strokovno-tehnična znanja in uporabo specialne indikativne opreme in metod. Tudi v letu 2018 bo na tem področju potekal usmerjen in sistematičen nadzor s strani inšpektorjev za cestni promet IRSI z namenom zagotavljanja varnosti v cestnem prometu, zagotavljanja enakovrednih pogojev nastopa na trgu in varovanja delovnih pogojev mobilnih delavcev . |
| **Inšpekcija za ceste, železniški promet, žičniške naprave in smučišča**  |
| Nadzor zapor na državnih cestah | V preteklih letih se je v okviru nadzora zapor na državnih cestah odkrivalo določene nepravilnosti, zato se, predvsem z namenom zagotavljanja varnosti na državnih cestah, letno načrtujejo sistematično usmerjeni nadzori teh zapor. |
| Nadzor na nivojskih prehodih | Ker so se tudi v lanskem letu pri poostrenem inšpekcijskem nadzoru na nivojskih prehodih zaznale kršitve zakona, ki ga inšpektorji za železniški promet nadzirajo, se bo sistematično usmerjen nadzor v letu 2018 nadaljeval. |
| Nadzor izvršilnih železniških delavcev | V letu 2018 bo potekal usmerjen nadzor izvršilnih železniških delavcev v segmentu preverjanja psihofizičnega stanja izvršilnih železniških delavcev. Pri tem se bo preverjala morebitna vsebnost alkohola pri izvršilnih železniških delavcih. |
| Nadzor varstva pred požarom v požarnovarnostnem pasu železniške proge  | V letu 2018 bodo inšpektorji za železniški promet z namenom preventivnega ukrepanja izvedli usmerjene poostrene inšpekcijske nadzore varstva pred požarom v požarnovarnostnem pasu železniške proge, z namenom izvedbe preventivnega ukrepanja pred razglasitvijo velike in zelo velike požarne ogroženosti.  |
| Nadzor smučišč v času zimskih počitnic | Z namenom zagotavljanja večje varnosti na smučiščih, je predviden v letu 2018 usmerjen nadzor določbe 19. člena Zakona o varnosti na smučiščih, predvsem v času šolskih zimskih počitnic, ko se zaznava povečan obisk smučišč. |
| **Inšpekcija za energetiko in rudarstvo** |
| Nadzor nad izvajanjem sanacije v pridobivalnih in raziskovalnih prostorih s pomočjo materialov oziroma gradbenih proizvodov, ki imajo STS  | V letu 2018 bodo rudarski inšpektorji izvajali usmerjene nadzore nad sanacijami v pridobivalnih prostorih, ki se izvaja s pomočjo materialov oziroma gradbenih proizvodov, ki imajo slovenska tehnična soglasja ZRMK-ja. Namen teh nadzorov je zagotavljanje vgrajevanja teh materialov na podlagi ustrezne tehnične dokumentacije in zagotavljane ustrezne spremljave vplivov na okolje (monitoring).  |
| Nadzor nad koncesionarji, ki jim rudarska pravica poteče v letu 2021 | V letu 2018 bodo rudarski inšpektorji pričeli z usmerjenimi nadzori koncesionarjev, ki jim koncesijska pogodba oziroma rudarska pravica poteče v letu 2021. Namen teh nadzorov je zagotavljanje dokončne sanacijo in pričetek postopkov za zapustitev rudnika pred potekom koncesijske pogodbe, v primerih, ko koncesionar ne bo podaljšal koncesijske pogodbe.  |
| Nadzor nad Splošnimi akti o varnosti in zdravju pri delu s poudarkom na oceni tveganja – ročno prenašanje bremen, kemične obremenitve delavcev, hrup in vibracije | V letu 2018 bo potekal usmerjen nadzor nad Splošnimi akti o varnosti in zdravju pri delu, ki ga mora izdelati in sprejeti vsak izvajalec rudarskih del. S Splošnim aktom o varnosti in zdravju pri delu izvajalec del ureja področje varnosti in zdravja pri delu, zlasti kar zadeva ocenjevanje tveganj za nastanek poškodb in zdravstvenih okvar delavcev. Namen teh nadzorov je zagotavljanje varnosti in zdravja delavcev, zato bodo rudarski inšpektorji preverjali zlasti oceno tveganja, in sicer ročno prenašanje bremen, kemične obremenitve delavcev, hrup in vibracije.  |
| Nadzor nad objekti s potencialno eksplozijsko atmosfero | V letu 2018 bo potekal usmerjen nadzor objektov s potencialno eksplozijsko atmosfero oziroma nadzor na podlagi Pravilnika o protieksplozijski zaščiti (Ur. list RS, št. 14/16). Namen teh nadzorov je zagotavljanje varnosti in varovanja delavcev, ki so lahko ogroženi zaradi eksplozivnih atmosfer ter zagotavljanje varnega obratovanja energetskih naprav v potencialno eksplozivnih atmosferah. |
| Nadzor nad stabilnimi tlačnimi posodami za UNP – plinohrami ob javnih objektih (šole, dijaški domovi, zdravstveni domovi, domovi upokojencev....) | V letu 2018 bo potekal usmerjen nadzor nad stabilnimi tlačnimi posodami za UNP, ki se nahajajo ob javnih objektih. Namen teh nadzorov je zagotavljanje varnosti stabilnih tlačnih posod s ciljem omejiti ogrožanje ljudi, živali, premoženja in okolice ter zagotavljanje obratovalne zanesljivosti. |
| Nadzor klimatskih sistemov v javnih objektih (trgovsko poslovne cone, šole, dijaški domovi, zdravstveni domovi, domovi upokojencev....) | V letu 2018 bodo energetski inšpektorji izvajali nadzore nad klimatskimi sistemi v javnih objektih na podlagi Pravilnika o rednih pregledih klimatskih sistemov (Uradni list, št. 24/08). Namen teh nadzorov je zagotavljanje zdravja zaposlenih in uporabnikov objektov s klimatskimi sistemi in učinkovite rabe energije za hlajenje. |
| Nadzor nizko napetostnih inštalacij v stavbah in zaščite stavb pred delovanjem strele v javnih objektih kot so šole, dijaški domovi, zdravstveni domovi, domovi upokojencev | Energetski inšpektorji bodo v letu 2018 nadaljevali z usmerjenimi in sistematičnimi nadzori nizko napetostnih inštalacij v stavbah in nadzori zaščite stavb pred delovanjem strele v javnih objektih kot so šole, dijaški domovi, zdravstveni domovi, domovi upokojencev. Namen teh nadzorov je zagotavljanje varnosti nizkonapetostnih inštalacij in naprav v stavbah ter zaščite stavb pred delovanjem strele s ciljem omejiti ogrožanje ljudi, živali in premoženja. |
| Nadzor nad elektroenergetskimi postroji, ki predstavljajo razpršene vire (kogeneracije, sončne elektrarne, male hidro elektrarne) | V letu 2018 bo potekal usmerjen nadzor elektroenergetskimi postroji, ki predstavljajo razpršene vire. Namen teh nadzorov je zagotavljanje obratovalne zanesljivosti in odstranjevanje motenj, ki jih nepravilno obratovanje teh naprav lahko povzroča distribucijskemu omrežju.  |

# Prioritetni inšpekcijski nadzori na osnovi prejetih pobud in prijav:

a) Obravnava prijav

Iz analize števila prijav, ki jih je posamezna inšpekcija IRSI v preteklih letih prejela, se ocenjuje, da bo v letu 2018 na podlagi prejetih in obravnavanih prijav delež izvedenih inšpekcijskih pregledov sledeč:

|  |  |
| --- | --- |
| - Inšpekcija za ceste, železniški promet, žičniške naprave in smučišča | 30% |
| - Inšpekcija za cestni promet | 10% |
| - Inšpekcija za energetiko in rudarstvo | 20% |

Zaradi določenih novih pristojnosti nadzora posameznih inšpekcij na podlagi nove oz. spremenjene zakonodaje v letu 2017, se v letu 2018 predvideva, da prijav, brez realizacije novih zaposlitev, predvidenih v spremljajočem gradivu predpisa, IRSI ne bo mogel ažurno obravnavati. IRSI bo iz tega razloga in ob upoštevanju trenutne kadrovske zasedbe, do zagotovitve novih zaposlitev na teh področjih obravnaval le prijave, iz katerih izhaja nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

Na področjih dosedanjega nadzora IRSI načrtuje ažurno obravnavo prijav. Na teh področjih bodo prednost pri obravnavi prijav imele prijave, iz katerih izhajajo kršitve, ki bi pomenile nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

b) Obravnava obvestil, ki so jih upravljavci infrastrukture dolžni posredovati IRSI

Upravljavci infrastrukture so po nekaterih predpisih, ki jih nadzirajo inšpektorji IRSI, o delih na infrastrukturi, napakah na infrastrukturi in o nesrečah dolžni obveščati IRSI. S tem se IRSI seznani z vrsto napake, nesrečo oz. deli in se glede na vrsto napake, nesrečo oz. del odloči o izvedbi inšpekcijskega pregleda, upoštevaje strateške usmeritve in prioritete dela ter situacije, ki bi lahko pomenile nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

Takšna obveznost obstaja na področju žičniških naprav, železniškega prometa, energetskega omrežja, rudarstva:

- po 52. členu Zakona o žičniških napravah za prevoz oseb (Uradni list RS, št. [126/03](http://www.uradni-list.si/1/objava.jsp?sop=2003-01-5391), [56/13](http://www.uradni-list.si/1/objava.jsp?sop=2013-01-2145) in [33/14](http://www.uradni-list.si/1/objava.jsp?sop=2014-01-1352)) mora upravljavec naprave v primeru nesreče ali drugega izrednega dogodka na žičniški napravi, o tem nemudoma obvestiti inšpektorja za žičniške naprave, v skladu s predpisi pa tudi druge pristojne organe in službe ter narediti pisno poročilo;- 35. člen Zakona o varnosti v železniškem prometu (Uradni list RS, št. [56/13](http://www.uradni-list.si/1/objava.jsp?sop=2013-01-2146) – uradno prečiščeno besedilo, [91/13](http://www.uradni-list.si/1/objava.jsp?sop=2013-01-3305), [82/15](http://www.uradni-list.si/1/objava.jsp?sop=2015-01-3260), [84/15](http://www.uradni-list.si/1/objava.jsp?sop=2015-01-3306) – ZZelP-J, [85/16](http://www.uradni-list.si/1/objava.jsp?sop=2016-01-3690) in [41/17](http://www.uradni-list.si/1/objava.jsp?sop=2017-01-2068)) določa, da mora upravljavec in prevoznik takoj in ob vsakem času obvestiti Prometni inšpektorat Republike Slovenije o nesrečah in resnih nesrečah, v katerih so bile poškodovane osebe ali je nastala velika škoda, ter o nesrečah in resnih nesrečah, ki imajo znake kaznivega dejanja:

- 457. člen Energetskega zakona (Uradni list RS, št. [17/14](http://www.uradni-list.si/1/objava.jsp?sop=2014-01-0538) in [81/15](http://www.uradni-list.si/1/objava.jsp?sop=2015-01-3191), v nadaljevanju: Energetski zakon) določa, da mora odgovorna oseba pravne ali fizične osebe ter posameznik, ki upravlja energetske objekte, naprave, postroje ali napeljave, za katere je predpisan inšpekcijski nadzor po tem zakonu, takoj obvestiti energetsko inšpekcijo o poškodbah in okvarah, ki imajo za posledico prekinitev oziroma omejitev dobave energije ali če obstaja nevarnost za življenje in zdravje ljudi ali nevarnost, da utegne nastati večja materialna škoda. Nadalje 458. člen Energetskega zakona določa, da mora odgovorna oseba pravne ali fizične osebe ter posameznik, ki izvaja dela na energetskem objektu, napravi, napeljavi oziroma postroju, energetski inšpekciji sporočiti datum začetka gradnje, rekonstrukcije ali obnove ter datum začetka funkcionalnih in zagonskih preizkusov na energetskih napravah, napeljavah, postrojih in objektih;

- po 31. členu Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo in [61/17](http://www.uradni-list.si/1/objava.jsp?sop=2017-01-2914) – GZ, v nadaljevanju: Zakon o rudarstvu) mora med izvajanjem raziskovalnih rudarskih del in po njihovem prenehanju nosilec dovoljenja za raziskovanje na lokaciji, na kateri se izvajajo oziroma so izvedena raziskovalna rudarska dela zagotoviti vse potrebne ukrepe, da se prepreči nastanek nevarnosti za ljudi, premoženje in okolico ter o teh ukrepih obvestiti pristojno rudarsko inšpekcijo in inšpekcijo, pristojno za okolje;

- po tretjem odstavku 76. člena Zakona o rudarstvu mora odgovorna oseba izvajalca rudarskih del o vsakem pojavu nevarnosti, še posebej o pojavih eksplozivnih, zadušljivih, strupenih plinov, vdorih vode, mulja, blata, hribinskih udarih in plazovih, nastalih previsih, nestabilnih brežinah, zatajenih razstrelilnih sredstvih in o drugih nastalih nevarnostih, ki lahko ogrozijo zaposlene, objekte in naprave takoj obvestiti pristojno rudarsko inšpekcijo.

**Inšpekcijski nadzori na podlagi ostalih prijav in pobud, ki niso določeni kot prioritetni:**

IRSI za leto 2018 načrtuje ažurno obravnavo vseh prejetih prijav in pobud s svojega področja dela, za katere je bil do sedaj pristojen. Prijave na področju na novo določenih pristojnosti (npr. v GZ) bo glede na trenutno kadrovsko zasedbo IRSI v letu 2018, do zagotovitve ustreznega kadra, obravnaval in postopke izvajal le v primerih nujnih ukrepov v javnem interesu, torej v primerih, ko bo obstajala nevarnost za življenje in zdravje ljudi in živali, za javni red in mir, za javno varnost ali premoženje večje vrednosti.

**Prekrškovni postopki:**

Uvedba prekrškovnega postopka je odvisna od ugotovljenih oz. zaznanih kršitev bodisi v okviru inšpekcijskega postopka, bodisi glede na prejete predloge upravičenih predlagateljev za uvedbo prekrškovnega postopka. Iz tega razloga prekrškovnih postopkov tako po vsebini kot po količini ni mogoče planirati. IRSI glede na pretekla leta ocenjuje zgolj višino izrečenih glob, ki naj bi bila za leto 2018 v višini 850.000,00 EUR.

**Skupni inšpekcijski nadzori (skupne akcije):**

Inšpektorji IRSI bodo sodelovali v skupnih akcijah, ki bodo načrtovane v okviru Inšpekcijskega sveta in se udeleževali tudi drugih morebitnih aktivnosti, ki bodo natančno načrtovane v okviru regijskih koordinacij ali medsebojnih dogovorov med posameznimi inšpekcijami in drugimi državnimi organi.

|  |  |  |  |
| --- | --- | --- | --- |
| **Naslov akcije** | **Področje nadzora** | **Sodelujoči** | **Opomba** |
| Nadzor nad prevozi blaga in potnikov v cestnem prometu – terensko, na cesti | Zagotavljanje varnosti v cestnem prometu in enakosti konkurenčnih pogojev. | IRSI, FURS, Policija | V letu 2018 se načrtuje do 4 skupne nadzore na mesec. |
| Nadzor nad taksi prevozi | Preprečevanje dela na črno, zagotavljanje varnosti v cestnem prometu in enakosti konkurenčnih pogojev. | IRSI, FURS, TIRS, Policija, Urad za meroslovje, MOL | V letu 2018 se načrtuje 1-2 skupna nadzora na mesec. |

**2. Uprava Republike Slovenije za pomorstvo, Pomorska inšpekcija**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Inšpekcijski nadzori Pomorske inšpekcije v letu 2018:Glavna ciljna oz. strateška usmeritev je inšpekcijski nadzor tujih ladij, ugotovitev in odprava ugotovljenih pomanjkljivosti na njih ter njihova morebitna odstranitev oz. nadaljevanje plovbe po EU vodah po točno določenih pravilih in postopkih, ki jih določa Evropska Agencija za Varnost plovbe (EMSA) in Pariški Memorandum o soglasju glede nadzora države pristanišča v skladu z Uredbo o inšpekcijskem nadzoru tujih ladij (Uradni list RS, št. 105/10). V okviru varnosti plovbe po celinskih vodah se izvaja inšpekcijski nadzor nad varnostjo plovbe in človeških življenj na celinskih vodah in preprečevanje onesnaženja celinskih voda ter njihovega okolja v skladu s krovnim Zakonom o plovbi po celinskih vodah (Uradni list RS, št. 30/02). Področja, ki so glede na oceno tveganja predmet inšpekcijskih pregledov:* preprečevanje izplutja podstandardnih ladij iz Republike Slovenije;
* zagotavljanje varnega prevoza oseb in tovora z ladjami;
* preprečevanje onesnaževanja morja in morskega okolja;
* nadzor delovnih in bivalnih pogojev članov ladijskih posadk;
* redni in izredni inšpekcijski pregledi tujih ladij v slovenskem akvatoriju;
* redni in izredni inšpekcijski pregledi količine vsebnosti žvepla v ladijskih gorivih;
* redni in izredni inšpekcijski pregledi vseh domačih ladij;
* nadzor nad ustreznim izvajanjem ukrepov zaščite in protiterorističnih dejavnosti na ladjah in v pristaniščih;
* redni nadzor varnosti plovbe po celinskih vodah RS;
* nadzor nad varnostjo pomorskih plovbnih poti v RS.

V letu 2018 bodo pomorski inšpektorji (posamično) po potrebi sodelovali v inšpekcijskih nadzorih v nočnem času (intervencije), med vikendi in med prazniki (obvezni redni in izredni pregledi ladij).V okviru strateških usmeritev letnega programa dela v letu 2018 planira Pomorska inšpekcija izvesti sledeče aktivnosti:

|  |  |
| --- | --- |
| **Vrsta inšpekcijskega nadzora** | **Planirano****(število)** |
| Obvezni inšpekcijski nadzori tujih ladij, v skladu z Uredbo o inšpekcijskem nadzoru tujih ladij (Uradni list RS, št.: 105/10): *(Kvoto določa Evropska agencija za pomorsko varnost)* | **133** |
| Inšpekcijski nadzor delovnih in bivalnih pogojev članov ladijskih posadk (Konvencija MLC, 2006): | **133** |
| Inšpekcijski nadzor nad ustreznim izvajanjem ukrepov zaščite in protiterorističnih dejavnosti na ladjah / (Uredba (ES) št. 725/2004 in Direktiva 2005/65/ES): | **133** |
| Inšpekcijski nadzor tujih ladij, v skladu z Uredbo o fizikalno - kemijskih lastnostih tekočih goriv (Uradni list RS, št.: 76/11 in 64/14): *(Kvoto določa Evropska agencija za pomorsko varnost)* | **71** |
| Izredni inšpekcijski nadzori tujih ladij: | Po potrebi |
| Inšpekcijski nadzor rednih linijskih visoko hitrostnih tujih potniških ladij / (Direktiva 1999/35/ES):(V pristanišču in v plovbi tripartitno: Slovenija /Italija /Hrvaška)  | **4** |
| Inšpekcijski nadzor domačih ladij (redni): | **7** |
| Izredni inšpekcijski nadzor domačih ladij: | Po potrebi |
| Redni inšpekcijski nadzor SLO pristanišč: | **11** |
| Izredni inšpekcijski nadzor SLO pristanišč: | Po potrebi |
| Inšpekcijski nadzor plovbe po celinskih vodah: | **40** |
| Izredni Inšpekcijski nadzor nad varnostjo plovbe po celinskih vodah: | Po potrebi |
| Inšpekcijski nadzor v okviru izrednih intervencij:(pomorske nezgode in onesnaženje morja) | Po potrebi |
| Skupni inšpekcijski nadzori z drugimi inšpekcijami:(Zaradi specifičnosti delovnih nalog, pomorski inšpektorji ne sodelujejo v skupnih akcijah, razen inšpektor za varnost plovbe po celinskih vodah, ki bo sodeloval predvidoma v dveh skupnih akcijah, v okviru nadzora športnih storitev na celinskih vodah). | **2** |

 |  |  |

**3. Javna agencija za civilno letalstvo Republike Slovenije**

|  |  |
| --- | --- |
| **ORGAN:**  | **PLANIRANE NALOGE 2018** |
| Izvedba sistemskih inšpekcijskih nadzorov (na podlagi količnika ocene tveganja in na podlagi izbranih aktualnih vsebinskih področij) | 1. Področje plovnosti 50 (od tega 21 ACAM)
2. Področje letalskih operacij in licenciranja osebja 105
3. Področje letališč, vzletišč in varovanja 43
4. Področje navigacijskih služb zračnega prometa 7
5. Preverjanje na ploščadi 58
6. Pravice potnikov 9
 |
| Izvedba prioritetnih inšpekcijskih nadzorov na osnovi prejetih pobud in prijav, katerih je prednostna obravnava upravičena z vidika javnega interesa | 0 |
| Izvedba inšpekcijskih nadzorov na osnovi ostalih pobud in prijav | 0 |
| Uvedeni prekrškovni postopki | 0 |
| Izvedba skupnih inšpekcijskih nadzorov | 0 |

**10. MINISTRSTVO ZA OKOLJE IN PROSTOR**

**1. Inšpektorat Republike Slovenije za okolje in prostor**

INŠPEKCIJA ZA OKOLJE IN NARAVO

Za leto 2018 si je Inšpekcija za okolje in naravo določila naslednje cilje:

* poleg načrtovanja nadzora nad področju varstva okolja postopno uvajanje programiranja nadzora tudi na drugih področjih dela (narava, vode);
* zagotoviti učinkovito pravno podlago za delovanje ION z aktivnim sodelovanjem pri pripravi predpisov.

Vsebinski cilji aktivnosti:

* izboljšati kakovost dela na področju inšpekcijskega nadzora in ukrepanja zlasti z rednim izobraževanjem in usposabljanjem inšpektorjev, bolj učinkovitim izvajanjem postopkov izvršb in mehanizma kontrolnih monitoringov;
* modernizacijo in nadgradnjo internega informacijskega sistema,
* v celoti izveden nadzor obratov večjega tveganja za okolje (SEVESO), za zavezance za ravnanje z odpadki ter za naprave, ki povzročajo onesnaževanje večjega obsega (IED zavezanci), določen v Programu nadzora 2017 - 2019,
* povečati aktivnosti na področju ravnanja z odpadki;
* preventivno delovanje, predvsem z informiranjem na spletu in odzivnostjo na vprašanja in pobude novinarjev in strank;

Osnovno izhodišče načrta dela je zagotoviti sistematični nadzor nad pomembnimi viri obremenjevanja okolja. Zakonodaja določa zelo široko področje dela ION, kar posledično pomeni tudi izjemno veliko število zavezancev.

Pri izboru področja nadzora se upošteva zlasti:

* vpliv dejavnosti na okolje;
* zaveze za doseganje skladnosti z evropskim pravnim redom, ki jih mora zagotavljati Slovenija;
* cilje nacionalnih strategij, akcijskih načrtov, operativnih programov ipd.;
* zaznan obseg kršitev na posameznih področjih;
* ugotovitve monitoringov in
* analize obremenitev in vplivov na okolje.

Kontrolni monitoring

V skladu z določili tretjega odstavka 157. člena (Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264) in [61/17](http://www.uradni-list.si/1/objava.jsp?sop=2017-01-2914) – GZ) ima inšpektor pravico odrediti izvedbo kontrolnega monitoringa. Izredni monitoring se odredi predvsem pri zavezancih, kjer inšpektor dvomi v pravilnost rezultatov rednega monitoringa in kjer je za zavezanca na Inšpekcijo za okolje in naravo prispelo več prijav onesnaževanja okolja. Kontrolni monitoringi se bodo izvajali v okviru razpoložljivih sredstev in sicer na področju hrupa, odpadnih vod, emisij v vode, emisij v zrak, po potrebi pa tudi na drugih delovnih področjih.

Izvršilni postopki po drugi osebi

V letu 2018 bo Inšpekcija za okolje in naravo v okviru razpoložljivih sredstev nadaljevala z izvršilnimi postopki po drugi osebi, skladno z internimi usmeritvami vrstnega reda izvajanja izvršb po drugi osebi. Najbolj izstopajoč izvršilni postopek bo tudi v letu 2018 odvoz izrabljenih gum iz gramozne jame na Dravskem polju (Albin Promotion d.o.o.).

**Načrtovane naloge Inšpekcije za okolje in naravo (ION) v letu 2018:**

|  |  |  |
| --- | --- | --- |
| IRSOP | PLANIRANE NALOGE | IZVEDENE NALOGE |
| 1 | Redni, kontrolni in izredni inšpekcijski nadzori | Predvidenih je 6.500 inšpekcijskih pregledov v letu 2018. V okviru načrtovanega števila pregledov bodo inšpektorji izvedli preglede pri 1384 zavezancih, ki so vključeni v program dela na podlagi izvedene analize tveganja. |
| 2 | Koordinirana akcija:Svetlobno onesnaževanje - javna razsvetljava | V akciji nadzora bodo inšpektorji za okolje izvajali nadzor ali so upravljavci razsvetljave prilagodili obstoječo razsvetljavo cest in javnih površin določbam Uredbe o mejnih vrednostih svetlobnega onesnaževanja okolja najpozneje do 31. decembra 2016. Nadzor se bo izvedel v 40 večjih občinah na območju vse Slovenije. |
| 3 | Koordinirana akcija:Komunalna odpadna embalaža | V okviru akcije se bo opravil nadzor pri izvajalcih javnih služb (komunalna podjetja) in družbah za ravnanje z odpadno embalažo (DROE). V letu 2017 so bile pri nadzoru ravnanja s komunalno odpadno embalažo ugotovljene nepravilnosti glede rednega prevzemanja te vrste odpadkov pri DROE, tehtanja, skladiščenja ter doslednega predajanja ločeno zbranih frakcij pri IJS. Opravljenih bo vsaj 20 pregledov v okviru akcije. |
| 4 | Koordinirana akcija: Nadzor čezmejnega pošiljanja odpadkov | Skupni nadzori bodo potekali v sodelovanju s FURS in Policijo, na mejnih prehodih pa tudi s predstavniki tujih nadzornih organov. V okviru akcij se bo preverjalo ali pošiljke odpadkov spremlja ustrezna dokumentacija iz Uredbe (ES) št. 1013/2006 o pošiljkah odpadkov, ali odpadki ustrezajo opisu na spremljajoči dokumentaciji, ali so za posamezne vrste odpadkov izpeljani pravilni postopki (prevoz na podlagi splošnih informacij iz 18. člena, izdana soglasja pristojnih organov). Prav tako se bo preverjalo izpolnjevanje pogojev iz Uredbe (ES) št. 1418/2007 (prepoved, soglasje, splošne informacije iz 18. člena) za pošiljke odpadkov, ki se pošiljajo v tretje države. V letu 201 bo opravljenih približno 20 skupnih akcij nadzora. |
| 5 | Koordinirana akcija:Centri za obdelavo odpadkov (nadaljevanje akcije nadzora odlagališč) | Akcija nadzora odlagališč nenevarnih odpadkov v letu 2017 je pokazala, da na centrih za obdelavo odpadkov mešani komunalni odpadki niso v celoti obdelani, skladno z zahtevami Uredbe o odlagališčih odpadkov (Uradni list RS, št. [10/14](http://www.uradni-list.si/1/objava.jsp?sop=2014-01-0244), [54/15](http://www.uradni-list.si/1/objava.jsp?sop=2015-01-2274) in [36/16](http://www.uradni-list.si/1/objava.jsp?sop=2016-01-1587)). Zato se bo preverila kvaliteta obdelave mešanih komunalnih odpadkov na vseh centrih za obdelavo mešanih komunalnih odpadkov. V okviru akcije se bo preverilo tudi ravnanje s komunalno odpadno embalažo, izločeno iz mešanih komunalnih odpadkov. Kvaliteta obdelave mešanih komunalnih odpadkov se bo preverila na vseh 11 centrih za obdelavo mešanih komunalnih odpadkov. |
| 6 | Koordinirana akcija:Akcija nadzora rabe mineralne, termalne in termomineralne vode | Akcija nadzora rabe mineralne, termalne in termomineralne vode je v letu 2017 pokazala zelo veliko neskladnost zavezancev z bistvenimi zahtevami zakonodaje na tem področju, zato se bo akcija nadaljevala tudi v letu 2018. V nadzor bo vključenih dodatnih 10 koncesij za tovrstno rabe vode. |
| 7 | Koordinirana akcija:Vožnja v naravnem okolju | Akcija nadzora vožnje v naravnem okolju se bo izvedla v skladu z Zakonom o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B in [46/14](http://www.uradni-list.si/1/objava.jsp?sop=2014-01-1918)) v sodelovanju s policijo in sicer tako v zimski kot poletni sezoni, v času ko se pričakuje več obiskovalcev. Prednostno se bo nadzor izvajal na območjih, ki imajo naravovarstveni status. Izvedlo se bo najmanj 12 nadzorov. |
| 8 | Koordinirana akcija:Nadzor nad kamnolomi in dnevnimi kopi v območjih Natura 2000 | V akciji nadzora nad kamnolomi in dnevnimi kopi v območjih Natura 2000, se bo z vidika okolja izvedel nadzor nad emisijami snovi v okolje (zrak, predvsem prašni delci, vode, hrup), ravnanjem z odpadki in skladiščenjem nevarnih snovi, z vidika narave pa bo ocenjen vpliv delovanja kamnolomov/dnevnih kopov na stanje vrst in habitatnih tipov, zaradi katerih je območje proglašeno kot Natura 2000. V okviru akcije se bo izvedel nadzor nad 16 kamnolomi/dnevnimi kopi. Preverjalo se bo tudi ali imajo izvajalci črpanja mineralnih surovin vsa potrebna dovoljenja in soglasja glede na zakone, ki jih nadzira ION. |
| 9 | Vodenje prekrškovnih postopkov | Vodenje prekrškovnega postopka je del rednega dela. |
| 10 | Izvedba kontrolnih monitoringov | Izredni monitoring se odredi predvsem pri zavezancih, kjer inšpektor dvomi v pravilnost rezultatov rednega monitoringa in kjer je za zavezanca na Inšpekcijo za okolje in naravo prispelo več prijav onesnaževanja okolja z različnimi emisijami. |
| 11 | Izvajanje izvršb po drugi osebi | Inšpekcija za okolje in naravo bo nadaljevala z izvršilnimi postopki po drugi osebi, predvsem pri odstranjevanju nedovoljeno odloženih odpadkov. |

GRADBENA, GEODETSKA IN STANOVANJSKA INŠPEKCIJA

Za leto 2018 si je Gradbena, geodetska in stanovanjska inšpekcija določila naslednje cilje:

GRADBENA INŠPEKCIJA:

Osnovni cilji delovanja v letu 2018 bodo predvsem:

* preprečevanje nedovoljenih gradenj;
* kontroliranje izpolnjevanja z zakonom določenih bistvenih zahtev glede lastnosti objektov v vseh fazah gradnje objektov ter zagotavljanje izpolnjevanja predpisanih pogojev in kvaliteto dela pri opravljanju dejavnosti v zvezi z gradnjo objektov;
* preprečevanje uporabe objektov brez predpisanih dovoljenj;
* kontroliranje ostalih predpisov v pristojnosti gradbene inšpekcije.

Na podlagi določil Zakona o graditvi objektov (ZGO-1) gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma za dela, ki jih opravljajo, ali dela opravljajo v skladu z dovoljenjem;
* ali se gradnja oziroma sprememba namembnosti izvaja skladno z izdanim gradbenim dovoljenjem;
* ali se dela, za katera ni treba pridobiti dovoljenj po določbah ZGO-1, izvajajo v skladu s prostorskimi akti in gradbenimi predpisi;
* ali se gradi objekt, za katerega je izdan sklep, s katerim se je dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z ZGO-1;
* ali imajo lastniki za uporabo objektov uporabno dovoljenje, ali objekte uporabljajo v skladu z dovoljenjem;
* ali objekte vzdržujejo tako, da ti ne ogrožajo varnosti in zdravja ljudi ter okolice…

Na podlagi določil ZGO-1 in predvsem Uredbe o razvrščanju objektov glede na zahtevnost gradnje (Uradni list RS, št. 18/13, 24/13, 26/13) gradbeni inšpektorji nadzirajo:

* ali zgrajeni enostavni objekti izpolnjujejo pogoje za postavitev brez gradbenega dovoljenja;
* ali je enostavni objekti postavljen v skladu s prostorskim aktom;
* ali investitorji in izvajalci izvajajo vzdrževanje objekta v obsegu, za katera ne potrebujejo gradbenega dovoljenja.

V letu 2017 je potekala sprememba prostorske zakonodaje, ki je bila 24. 10. 2017 sprejeta po rednem postopku: Gradbeni zakon (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507), v nadaljevanju: GZ), Zakon o urejanju prostora (Uradni list RS, št. [61/17](http://www.uradni-list.si/1/objava.jsp?sop=2017-01-2915), v nadaljevanju: ZUreP-2) in Zakon o arhitekturni in inženirski dejavnosti (Uradni list RS, št. [61/17](http://www.uradni-list.si/1/objava.jsp?sop=2017-01-2913), v nadaljevanju: ZAID).

Na podlagi določil GZ gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma za dela, ki jih opravljajo, ali dela opravljajo v skladu z dovoljenjem ter ali so prijavili začetek gradbenih del;
* ali se gradnja oziroma sprememba namembnosti izvaja skladno z izdanim gradbenim dovoljenjem;
* ali se rekonstrukcija objekta izvaja skladno z izdanim gradbenim dovoljenjem in ali je začetek del prijavljen;
* ali se gradi objekt, za katerega je izdan sklep, s katerim se je dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z GZ;
* ali ima objekt uporabno dovoljenje, ali se objekt uporablja v skladu z dovoljenjem;
* da objekti ne ogrožajo varnosti in zdravja ljudi ter okolice…

Na podlagi določil ZUreP-2 gradbeni inšpektorji nadzirajo:

* izpolnjevanje predpisanih pogojev za izdelovalce in odgovorne vodje glede na ZUreP-2 in na njegovi podlagi izdanih predpisov.

Na podlagi določil ZAID gradbeni inšpektorji nadzirajo:

* zagotavljanje izpolnjevanja pogojev pooblaščenih arhitektov in inženirjev ter gospodarskih subjektov, ki opravljajo arhitekturno in inženirsko dejavnost.

GEODETSKA INŠPEKCIJA:

V letu 2018 cilje delovanja geodetske inšpekcije predstavlja zlasti:

* zagotavljanje večje pravne varnosti lastnikov nepremičnin, večje varnosti vlaganj v nepremičnine ter investicij, povezanih z nepremičninami in nepremičninskim trgom;
* zagotavljanje izpolnjevanja pogojev podjetij in v njih zaposlenih posameznikov za opravljanje geodetske dejavnosti;
* zagotavljanje izpolnjevanja pogojev pooblaščenih inženirjev geodetske stroke;
* splošni nadzor nad izvajanjem zakonov in drugih predpisov s področja geodetske dejavnosti, izvajanjem geodetskih dejavnosti in izvajanjem geodetskih storitev;
* nadzor nad evidencami nepremičnin;
* zagotavljanje pravilnega označevanja ulic in stavb.

STANOVANJSKA INŠPEKCIJA:

Zastavljeni cilji na področju stanovanjskih zadev v letu 2018:

* zagotavljanje vzdrževanja skupnih delov v večstanovanjskih stavbah;
* zagotavljanje popravil in odprava napak v posameznih delih večstanovanjskih stavb;
* prepoved opravljanja dejavnosti v stanovanju in izvajanje posegov v skupne dele z vgradnjo naprav če zanje niso izpolnjeni vsi pogoji;
* nadzor upravnikov;
* kontrola poslovanja prodajalcev stanovanj in enostanovanjskih stavb v fazi prodaje posameznim kupcem;
* nadzor neprofitnih stanovanjskih organizacij;
* nadzor etažnih lastnikov in najemnikov;
* najemna stanovanja.

**Načrtovane naloge Gradbene, geodetske in stanovanjske inšpekcije v letu 2018:**

GRADBENA INŠPEKCIJA

|  |  |  |
| --- | --- | --- |
| IRSOP | PLANIRANE NALOGE | IZVEDENE NALOGE |
| 1 | Redni, kontrolni in izredni inšpekcijski nadzori | Predvidenih je 7.000 inšpekcijskih pregledov v letu 2018. |
| 2 | Koordinirana akcija: Nadzor nad preprečevanjem nedovoljenih gradenj objektov | Akcija bo usmerjena v nadzor nad gradnjo predvsem v varovanih območjih pa tudi na drugih območjih. Gradbeni inšpektorji bodo z rednimi pregledi območij, ki jih nadzirajo, preverjali ali je bilo za že začeto gradnjo oz. dokončano gradnjo pridobljeno gradbeno dovoljenje za objekt – po Zakonu o graditvi objektov oziroma po GZ, odvisno od časa uvedbe postopka. V primeru, da gradbeni inšpektor ugotovi, da je gradnja dovoljena, bo preverjal tudi skladnost objekta z izdanim gradbenim dovoljenjem. Predvideno skupno število nadzorov je 660. |
| 3 | Koordinirana akcija: Nadzor nad vgrajevanjem gradbenih proizvodov: | Opravljena bo kontrola vgrajevanja konkretnih gradbenih proizvodov v objekt, kontrolirali bomo predvsem opremljenost teh proizvodov z dokazili o ustreznosti. Predvideno skupno število nadzorov je 330. |
| 4 | Koordinirana akcija: Nadzor nad prijavo začetka gradnje | Zaradi spremembe zakonodaje bo gradbena inšpekcija namesto akcije nadzora nad zavarovanjem odgovornosti udeležencev pri graditvi izvedla koordinirano Akcijo nadzora nad prijavo začetka gradnje, kot to določa GZ (akcija bo opravljena po 1. 6. 2018). Z novim GZ je tako določena nova pristojnost inšpekcijskega ukrepanja v zvezi s prijavo začetka gradnje in izpolnjevanjem bistvenih zahtev, zato bo akcija usmerjena v nadzor ali se gradnja, za katero je predpisana prijava začetka gradnje, izvaja na podlagi popolne prijave, predpisane dokumentacije za izvedbo gradnje in imenovanjem nadzornika. Predvideno skupno število nadzorov je 396. |
| 5 | Koordinirana akcija: Nadzor nad označitvijo in zaščito gradbišč | Opravljen bo nadzor nad označitvijo in zaščito gradbišč, na podlagi določb Zakona o graditvi objektov in podzakonskih predpisov, izdanih na njegovi podlagi, med katere sodi tudi Pravilnik o gradbiščih oziroma, po 1. 6. 2018 po GZ. Tako investitor kot izvajalec imata v 82. členu Zakona o graditvi objektov oziroma po 65. členu GZ zapisane obveznosti, ki jih morata izpolniti pred pričetkom izvajanja del. Po Zakonu o graditvi objektov med obveznosti, ki jih je pred pričetkom gradnje dolžan izpolniti investitor, sodi pridobitev načrta organizacije gradbišča in varnostnega načrta, izvajalec pa je med drugim dolžan gradbišče urediti v skladu z varnostnim načrtom in organizirati izvajanje del tako, da ni ogrožena varnost. Po GZ pa mora izvajalec skrbeti za to, da je zagotovljena varnost objekta, življenje in zdravje ljudi, mimoidočih, prometa, sosednjih objektov in okolice. Investitor mora pri gradnji, za katero je predpisano gradbeno dovoljenje, razen pri spremembi namembnosti in nezahtevnih objektih, najpozneje do začetka gradnje poskrbeti za ograditev in označitev gradbišča z gradbiščno tablo. Ta mora biti v času od začetka gradnje do pridobitve uporabnega dovoljenja na vidnem mestu nameščena na gradbišču. Investitor mora poskrbeti tudi za ustrezen načrt organizacije gradbišča, izdelan v skladu s pogoji iz gradbenega dovoljenja. Predvideno skupno število nadzorov je 330. |
| 6 | Koordinirana akcijaNadzor nad uporabo trgovin, trgovskih centrov in bencinskih servisov | Akcija bo usmerjena v objekte, v katerih se zadržuje večje število ljudi.(trgovine, trgovske centre in bencinske servise…). Predvideno skupno število nadzorov je 264. |
| 7 | Koordinirana akcija: Nadzor nad uporabo industrijskih objektov, drugih stavb za proizvodnjo ter drugih nestanovanjskih stavb | Akcija bo predvsem usmerjena v industrijske stavbe - uporabo avtomehaničnih delavnic, mizarskih delavnic in drugih stavb za proizvodnjo ter druge nestanovanjske stavbe pod številko 127 CC-SI klasifikacije. Predvideno skupno število nadzorov je 264. |
| 8 | Koordinirana akcija: Nadzor nad uporabo objektov v javni rabi | Akcija bo usmerjena v nadzor nad objekti v javni rabi. Objekt v javni rabi je objekt, katerega raba je pod enakimi pogoji namenjena vsem. Akcija bo predvsem usmerjena v tiste objekte, v katerih se zadržuje večje število ljudi (šole, vrtci, bolnišnice, javne ustanove, kopališča,…). Predvideno skupno število nadzorov 396. |
| 9 | Vodenje prekrškovnih postopkov | Vodenje prekrškovnih postopkov predstavlja redno obvezno delo. |
| 10 | Izvajanje izvršb po drugi osebi | Izvajanje upravnih izvršb inšpekcijskih odločb po drugi osebi bo gradbena inšpekcija opravljala skladno s prioritetami dela gradbene inšpekcije pri izvršilnih postopkih in vrstnim redom pri izvršbah. V letu 2018 bo gradbena inšpekcija nadaljevala s postopki iz leta 2017, v katerih sklep o založitvi sredstev še ni bil izdan, je pa bil le-ta predviden, zaradi vrstnega reda prvih 420 zadev iz seznama za izdajo sklepov o založitvi sredstev.  |

GEODETSKA INŠPEKCIJA

|  |  |  |
| --- | --- | --- |
| IRSOP | PLANIRANE NALOGE | IZVEDENE NALOGE |
| 1 | Redni, kontrolni in izredni inšpekcijski nadzori | Predvidenih je 40 inšpekcijskih pregledov oz. prekrškovnih postopkov v letu 2018. |
| 2 | Koordinirana akcija - Doseganje cilja večje pravne varnosti lastnikov nepremičnin, večje varnosti vlaganj v nepremičnine in investicij, povezanih z nepremičninami, nepremičninskega trga, pravično obdavčenje nepremičnin | Obravnavani bodo predlagani in ugotovljeni prekrški v zvezi z evidentiranjem stavb ali delov stavb v kataster stavb oz. register nepremičnin. Predvideno št. prekrškovnih postopkov je 30. |
| 3 | Koordinirana akcija - Doseganje cilja zagotavljanja izpolnjevanja pogojev podjetij in v njih zaposlenih posameznikov za opravljanje geodetske dejavnosti | Izveden bo nadzor nad 10 naključno izbranimi podjetji, ki opravljajo geodetsko dejavnost poleg prejetih prijav. |
| 4 | Vodenje prekrškovnih postopkov | Vodenje prekrškovnih postopkov predstavlja redno obvezno delo. |

STANOVANJSKA INŠPEKCIJA

|  |  |  |
| --- | --- | --- |
| IRSOP | PLANIRANE NALOGE | IZVEDENE NALOGE |
| 1 | Redni, kontrolni in izredni inšpekcijski nadzori | Za uresničitev teh ciljev, glede na planirano kadrovsko zasedbo stanovanjske inšpekcije v letu 2018 načrtujemo 200 inšpekcijskih pregledov. |
| 2 | Koordinirana akcija: Nadzor nad upravniki | Akcija bo usmerjena v Nadzor nad upravniki. Izveden bo nadzor nad 25 naključno izbranimi upravniki večstanovanjskih objektov razpršenih po območju celotne Republike Slovenije.Nadzor bo usmerjen v obveznosti upravnika kot jih določa (Uradni list RS, št. [69/03](http://www.uradni-list.si/1/objava.jsp?sop=2003-01-3312), [18/04](http://www.uradni-list.si/1/objava.jsp?sop=2004-01-0776) – ZVKSES, [47/06](http://www.uradni-list.si/1/objava.jsp?sop=2006-01-2024) – ZEN, [45/08](http://www.uradni-list.si/1/objava.jsp?sop=2008-01-1981) – ZVEtL, [57/08](http://www.uradni-list.si/1/objava.jsp?sop=2008-01-2415), [62/10](http://www.uradni-list.si/1/objava.jsp?sop=2010-01-3387) – ZUPJS, [56/11](http://www.uradni-list.si/1/objava.jsp?sop=2011-01-2619) – odl. US, [87/11](http://www.uradni-list.si/1/objava.jsp?sop=2011-01-3719), [40/12](http://www.uradni-list.si/1/objava.jsp?sop=2012-01-1700) – ZUJF, [14/17](http://www.uradni-list.si/1/objava.jsp?sop=2017-01-0678) – odl. US in [27/17](http://www.uradni-list.si/1/objava.jsp?sop=2017-01-1441), v nadaljevanju: SZ-1):1. nadzor 43.člena SZ-1: ali upravniki naložijo sredstva rezervnega sklada v skladu z 2. odstavkom 43.člena SZ-1 - način gospodarjenja s sredstvi rezervnega sklada ter2. nadzor 66. člena SZ-1- ali upravnik ravna v skladu z določbo 66. člena SZ-1-izstavljanje obračuna stroškov.  |
| 3 | Koordinirana akcija: Nadzor nad poslovanjem prodajalcev stanovanj in enostanovanjskih stavb | Akcija bo izvedena na podlagi Zakona o varstvu kupcev stanovanj in enostanovanjskih stavb (Uradni list RS, št. [18/04](http://www.uradni-list.si/1/objava.jsp?sop=2004-01-0776)), v nadaljevanju: ZVKSES). Izveden bo nadzor nad poslovanjem prodajalcev stanovanj in enostanovanjskih stavb v fazi prodaje posameznim kupcem.Z namenom zaščititi končne kupce pred tveganjem, da investitor oziroma vmesni kupec zaradi stečaja, plačilne nesposobnosti ali drugih razlogov ne bo izpolnil vseh obveznosti do končnih kupcev oziroma ne bo sposoben končnim kupcem vrniti plačanih obrokov kupnine v primeru razveze prodajnih pogodb, v skladu s prvim odstavkom 94. člena ZVKSES inšpekcijski nadzor nad tem, ali prodajalci pri prodaji enostanovanjskih stavb in stanovanj potrošnikom ravnajo v skladu z določbami ZVKSES opravljajo inšpektorji stanovanjske inšpekcije. Stanovanjska inšpekcija lahko ukrepa v kolikor obstajajo utemeljeni razlogi za uvedbo postopka po uradni dolžnosti ter izrekajo na podlagi 94. člena ZVKSES morebitne ukrepe. Ob ugotovljenih nepravilnostih po uradni dolžnosti inšpektor lahko uvede tudi prekrškovni postopek za prekrške kot je to opredeljeno v 96. členu ZVKSES. Akcija bo potekala na območju celotne Republike Slovenije v 15 zadevah. |
| 4 | Koordinirana akcija: redni pregledi dvigal in njihovim vzdrževanjem v večstanovanjskih stavbah | Podlaga za inšpekcijske postopke v teh zadevah bo temeljila na podatkih dnevno informativnega biltena centra za obveščanje, Uprave RS za zaščito in reševanje, ki zajema podatke o nujnih intervencijah na dvigalih. Akcija bo potekala na območju celotne Republike Slovenije v 20 zadevah. |
| 5 | Vodenje prekrškovnih postopkov | Vodenje prekrškovnih postopkov predstavlja redno obvezno delo. |

**Sodelovanje z drugimi inšpekcijami:**

Glede na v preteklosti ugotovljene potrebe po skupnih akcijah bo Inšpektorat RS za okolje in prostor v letu 2018 te organiziral:

* Gradbena inšpekcija z delovno inšpekcijo (IRSD) na področju nadzora gradbišč,
* Inšpekcija za okolje in naravo s FURS in Policijo na področju ravnanja z odpadki (čezmejno pošiljanje odpadkov, nezakonito odlaganje odpadkov v naravnem okolju) in vožnjo v naravnem okolju.

Inšpektorat RS za okolje in prostor bo tudi sodeloval z drugimi inšpektorati pri koordiniranih akcijah, ki jih bo organiziral Inšpekcijski svet in Regijska koordinacija posameznih območnih enot.

**2. Uprava Republike Slovenije za jedrsko varnost – Inšpekcija za sevalno in jedrsko varnost**

Inšpekcija za sevalno in jedrsko varnost, ki deluje v okviru Uprave RS za jedrsko varnost za leto 2018 načrtuje:

* sistematično dnevno spremljanje obratovanja Nuklearne elektrarne Krško (NEK), s posebnim poudarkom na razpoložljivosti varnostne opreme in izpusti radioaktivnih snovi v okolje,
* sistematično tedensko spremljanje obratovanja NEK skladno z mednarodnimi standardi in izkušnjami in na osnovi rezultatov verjetnostnih varnostnih analiz,
* inšpekcijski nadzor nad izvajanjem remontnih aktivnosti NEK med rednim remontom 2018 s posebnim poudarkom na razpoložljivosti varnostne opreme in izpusti radioaktivnih snovi v okolje, implementacijo sprememb in nadgradenj tehnoloških sistemov ter delovanjem pooblaščenih organizacij,
* inšpekcijski nadzor spremljanja izvajanja Projekta nadgradnje varnosti NEK – aktivnosti po nesreči v Fukušimi,
* inšpekcijski nadzor nad izvajanjem strokovnega usposabljanja operaterjev NEK in preveritvijo njihove strokovne usposobljenosti,
* inšpekcijski nadzor obratovanja raziskovalnega reaktorja TRIGA na Institutu Jožef Stefan in nad izvajanjem strokovnega usposabljanja operaterjev reaktorja TRIGA ter preveritvijo njihove strokovne usposobljenosti,
* inšpekcijski nadzor pooblaščenih izvedencev po 89. členu Zakona o varstvu pred ionizirajočimi sevanji in jedrski varnosti (Uradni list RS, št. 76/17, ZVISJV-1).

Za ostale jedrske objekte (skladišče radioaktivnih odpadkov na Brinju in rudnik Žirovski vrh) Inšpekcija za sevalno in jedrsko varnost opravi po eno ali dve rutinski inšpekciji, med katerimi pregleda njihovo redno obratovanje.

Med izvajalci sevalnih dejavnosti, ki jih je v Sloveniji nekaj sto, so za inšpekcijo določili tiste, za katere so v minulem času prepoznali težave pri izpolnjevanju zakonskih zahtev (zamude pri izvajanju obveznega usposabljanja, neizvedba rednih nadzorov opreme ali zdravstvenih nadzorov delavcev, nezgode med obratovanjem). Drugo merilo za izbiro pa je načelo, da naj bo pri vsakem izvajalcu obisk inšpekcije vsaj enkrat v obdobju med rednim podaljševanjem njihovega dovoljenja, t.j. enkrat na pet let.

Pomembna prioriteta je tudi takojšnje ukrepanje ob dogodkih na terenu, pri katerih lahko pride to obsevanja z radioaktivnimi viri.

**Skupni inšpekcijski nadzori z drugimi inšpekcijami:**

Inšpekcija za sevalno in jedrsko varnost skupne preglede načrtuje z Upravo RS za varstvo pred sevanji (NEK, Inštitut Jožef Stefan, izvajalci sevalne dejavnosti in morebitne intervencije), z Inšpektoratom RS za notranje zadeve (NEK, Inštitut Jožef Stefan) in z Inšpektoratom RS za varstvo pred naravnimi in drugimi nesrečami (NEK).

**Delež inšpekcijskih nadzorov, izvedenih na osnovi prejetih prijav:**

Delež inšpekcijskih nadzorov, izvedenih na osnovi prejetih prijav, je praktično nič.

**11. MINISTRSTVO ZA IZOBRAŽEVANJE, ZNANOST IN ŠPORT**

**1. Inšpektorat Republike Slovenije za šolstvo in šport**

V skladu z določbami 3. člena Zakona o šolski inšpekciji (Uradni list RS št. 114/05 – uradno prečiščeno besedilo) je glavni inšpektor v mesecu decembru 2017 v soglasju s pristojno ministrico, določil letni program dela inšpektorata.

Na podlagi določenega letnega programa bo Inšpektorat RS za šolstvo in šport, upoštevaje oceno tveganja na delovnem področju, v letu 2018 prioritetno poskrbel za:

* spremljanje zakonitosti delovanja vzgojno-izobraževalnih organizacij s posebnim poudarkom na izvajanju vzgojno-izobraževalnega dela in delovnih obveznosti strokovnih delavcev, statusnih zadevah, uresničevanju pravic in dolžnosti udeležencev izobraževanja in vodenju dokumentacije,
* spremljanje zakonitosti delovanja v športu na vseh področjih delovanja, s posebnim poudarkom nad namensko porabo javnih sredstev in izpolnjevanjem pogojev za opravljanje nalog v športu nacionalnega pomena in varnostjo na športnih prireditvah,
* oblikovanje realne ocene stanja uresničevanja zakonitosti na posameznih področjih kot osnove za ukrepanje ministrstva na normativnem področju,
* aktivno sodelovanje pri pripravi sprememb in dopolnil normativnih aktov s področja izobraževanja in športa,
* reševanje pobud za izredne nadzore v čim krajšem času (če število izrednih nadzorov ne bo višje od načrtovanega),
* izvajanje ponovnih nadzorov,
* odločanje v hitrem prekrškovnem postopku,
* krepitev vloge zunanjega evalvatorja na področju šolstva in športa,
* sodelovanje z drugimi organi v Republiki Sloveniji in v Inšpekcijskem svetu,
* mednarodno multilateralno in bilateralno sodelovanje,
* nadgrajevanje spletne strani Inšpektorata,
* posodabljanje in nadgrajevanje inšpekcijske in prekrškovne aplikacije,
* posredovanje podatkov na podlagi Zakona o dostopu do informacij javnega značaja (Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US in [102/15](http://www.uradni-list.si/1/objava.jsp?sop=2015-01-4086)),
* podajanje odgovorov na pisna vprašanja strank v čim krajšem času.

Inšpektorat bo izvajal na področju šolstva nadzore glede na ugotovitve že v izvedenih inšpekcijskih nadzorih in ugotovitve posameznih služb resornega ministrstva, oceno, da na posameznem področju obstoji večja verjetnost nespoštovanja oz. kršitve zakonov in drugih predpisov ter po vnaprej določenih področij dela in po vnaprej sprejetih navodilih. Na področju športa se bo nadzor nanašal predvsem na delovanje/poslovanje v skladu s temeljnim aktom, ustrezno izobrazbo oziroma usposobljenost strokovnih delavcev in število vadbenih skupin in število vadečih. Na področju izvajanja nadzorov na športnih prireditvah se bo nadzor nanašal na zagotavljanje varnosti na športnih prireditvah in točenje alkohola.

Vsebina pregledov v izrednih inšpekcijskih nadzorih na področju šolstva, glede na pretekle izkušnje, bo prvenstveno usmerjena v uresničevanje pravic in dolžnosti otrok in udeležencev izobraževanja, predvsem na področju predšolske vzgoje ter primarnega in sekundarnega izobraževanja. Področja nadzora se usmerjajo na področje obravnave nasilja, ocenjevanja znanja, postopke imenovanja ravnateljev. Na področju športa pričakujemo pobude v zvezi z izvajanjem novega Zakona o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523)).

V letu 2018 načrtujejo izvedbo:

* skupaj 140 rednih nadzorov (40 na področju šolstva in 100 na področju športa),
* 730 izrednih nadzorov na podlagi prejetih prijav (700 na področju šolstva in 30 na področju športa),
* 5 ponovnih nadzorov na področju šolstva,
* skupnih inšpekcijskih nadzorov na podlagi programa dela Inšpekcijskega sveta oz. posamičnih dogovorov in
* 120 prekrškovnih postopkov (100 na področju šolstva in 20 na področju športa).

**12. MINISTRSTVO ZA ZDRAVJE**

**1. Zdravstveni inšpektorat Republike Slovenije (v nadaljevanju: ZIRS):**

Podlaga za določitev **rednih – sistemskih** inšpekcijskih nadzorov je matrična ocena tveganja, ki vključuje vrsto in obseg aktivnosti pri dejavnostih in objektih, ki bodo predmet nadzorov, ciljne populacije njihovih potrošnikov oziroma uporabnikov, stopnjo implementacije njihovega notranjega nadzora, zahteve področnih predpisov, področno problematiko ter ugotovitve preteklih inšpekcijskih nadzorov. Navedena ocena tveganja je podprta z registrom objektov, kategorizacijo objektov ter področnimi dokumenti kontrolnih postopkov.

Z vidika varovanja zdravja ljudi kot javnega interesa so redni – sistemski inšpekcijski nadzori planirani pri zavezancih, pri katerih je obravnava upravičena upoštevaje oceno tveganja, izraženo s kategorizacijo objektov, in sicer po tistih vsebinah, katerih obravnava je upravičena na podlagi ocene tveganja, izražene z dokumenti kontrolnih postopkov.

V letu 2018 se začneta uporabljati novela Zakona o pacientovih pravicah (Uradni list RS, št. 55/17) in novela Zakona o zdravstveni dejavnosti (Uradni list RS, št. 64/17), ki obe povsem na novo uvajata inšpekcijski nadzor ZIRS in predstavljata kompleksen sklop nove zakonodaje na področju varovanja zdravja ljudi. Inšpekcijski nadzor na omenjenih področjih bo vsebinsko in časovno zahteven. Za potrebe učinkovite implementacije inšpekcijskih nadzornih nalog ZIRS na teh dveh področjih je bila predvidena zaposlitev 14 dodatnih zdravstvenih inšpektorjev, ki pa zaenkrat ni realizirana. Inšpekcijski nadzor na obeh področjih bomo zaenkrat zagotavljali na račun prestrukturiranja in sprememb vsebine ter obsega nadzora na ostalih področjih.

Za leto 2018 je ZIRS planiral izvajanje rednih - sistemskih inšpekcijskih nadzorov pri zavezancih na naslednjih področjih:

* nalezljive bolezni,
* ravnanje z odpadki, ki nastanejo pri opravljanju zdravstvene dejavnosti,
* minimalno sanitarno zdravstveni pogoji pri različnih zavezancih,
* pacientove pravice,
* duševno zdravje,
* zdravniška služba,
* presaditve delov človeškega telesa zaradi zdravljenja,
* zdravstvena dejavnost,
* zdravilstvo[[1]](#footnote-1),
* pitna voda in vodovodi,
* kopalne vode in kopališča,
* varnost na smučiščih,
* splošna varnost proizvodov,
* kozmetični izdelki,
* igrače,
* živila in materiali, ki prihajajo z njimi v stik,
* omejevanje uporabe tobačnih in povezanih izdelkov ter omejevanje porabe alkohola,
* delo in zaposlovanje na črno (pri izvajalcih dejavnosti, ki so pod nadzorom ZIRS).

**Izredne** inšpekcijske nadzore bo ZIRS izvajal na podlagi prejetih prijav, odstopov drugih služb in v primerih drugih utemeljenih sumov na kršenje predpisov, ki so pod njegovim nadzorom. Pri tem se predvideva, da bo glede da bo glede na javni interes, katerega varuh je ZIRS, to pa je javno zdravje, pri večini prijav potrebna hitra ozrioma prioritetna obravnava.

**Kontrolne** inšpekcijske nadzore bo ZIRS opravljal zaradi preverjanja odprave predhodno ugotovljenih neskladnosti.

Področja, na katerih so predvideni **skupni inšpekcijski nadzori:**

* trženje mejnih izdelkov z zdravili: sodelovanje z Javno agencijo Republike Slovenije za zdravila in medicinske pripomočke,
* na področju omejevanja porabe alkohola se bo sodelovalo v:
	+ Akciji "0,0 šofer", katere nosilec je Ministrstvo za zdravje; v akciji sodelujejo še Tržni inšpektorat Republike Slovenije, Inšpektorat Republike Slovenije za delo (na področju varnosti in zdravja pri delu), Javna agencija Republike Slovenije za varnost prometa, Ministrstvo za notranje zadeve (Policija), Nacionalni inštitut za javno zdravje in nevladne organizacije,
	+ poostrenem nadzoru na dan ulične maturantske četvorke: skupna akcija s Policijo in Tržnim inšpektoratom Republike Slovenije,
	+ izvedbi skupnih akcij v gostinstvu s Policijo in Tržnim inšpektoratom Republike Slovenije, ki so poleg omejevanja porabe alkohola usmerjene še na področje uporabe tobačnih in povezanih izdelkov.

Ocena števila oziroma **deleža** inšpekcijskih nadzorov, izvedenih na podlagi prejetih **prijav**,:

* okoli 1200 nadzorov oziroma 4 % vseh planiranih inšpekcijskih nadzorov.

**2. Urad RS za kemikalije, Inšpekcija za kemikalije (v nadaljevanju: IK):**

Izvedba sistemskih inšpekcijskih nadzorov:

* vzorčenje usnjenih motorističnih in športnih rokavica na vsebnost šest valentnega kroma in azobarvil: do 20 vzorcev,
* vzorčenje otroškega perila in tekstilnih plenic na vsebnost formaldehida in azobarvil: do 50 vzorcev,
* vzorčenje premazov na vsebnost lahkohlapnih organskih sestavin: do 10 vzorcev,
* razvrščanje, označevanje in pakiranje zmesi v okviru mednarodnega REF-6 projekta: do 10 zavezancev,
* prodaja kemikalij na spletu v okviru mednarodnega E-commerce projekta: do 20 zavezancev,
* nadzor nad trgovinami z glasbenimi instrumenti: do 20 zavezancev,
* nadzor nad prekurzorji za prepovedane droge: do 10 zavezancev,
* nadzor nad prometom in označevanjem prekurzorjev za eksplozive: do 20 zavezancev,
* nadzor nad označevanjem kemikalij v kitajskih trgovinah: 10-20 zavezancev,
* nadzor nad prodajo avtokozmetike: do 20 zavezancev.

Izvedba **prioritetnih inšpekcijskih nadzorov** na osnovi prejetih pobud in prijav, katerih je prednostna obravnava upravičena z vidika javnega interesa: do 70 nadzorov.

**Izvedba inšpekcijskih nadzorov na osnovi ostalih prejetih pobud in prijav:** RAPEX pregledi, števila ne načrtujemo, ocena 200-250 notifikacij za izdelke.

**Uvedeni prekrškovni postopki:** števila ne načrtujejo; odvisno od rezultatov vzorčenj.

Izvedba **skupnih inšpekcijskih nadzorov**: skupni nadzori se opravijo glede na potrebe, za leto 2018 ni načrtovanih skupnih projektov.

**3. Uprava RS za varstvo pred sevanji, Inšpekcija varstva pred sevanji (v nadaljevanju: IVS)**

Kriteriji za določanje prioritetnih inšpekcijskih nadzorov so objavljeni na: <http://www.uvps.gov.si/fileadmin/us.gov.si/pageuploads/Razno/Inspekcijavarstvapredsevanji-splosno.pdf>

Ocenjujejo, da bo inšpekcijski nadzor IVS v letu 2018 na podlagi strateških usmeritev in prioritet dela predvidoma obsegal 200 inšpekcijskih pregledov, in sicer:

* 185 rednih (150 + 25 + 10) in
* 15 izrednih oziroma pregledov na podlagi prejetih pobud in prijav (5 + 5 + 5).

Ocenjeno število pregledov temelji na trendu nadaljnjega povečanja števila primerov, povezanih z začetkom in prenehanjem uporabe vira sevanja.

Področja, ki bodo predmet **rednih** inšpekcijskih nadzorov:

* načrtovani periodični pregledi (25), povezani z znanim tveganjem, ki sledi kompleksnosti izvajanja dejavnosti in izkušnjami o preteklem delovanju. Pri najpomembnejših izvajalcih sevalne dejavnosti se ti pregledi izvajajo v rednih intervalih (npr. enkrat letno), pri ostalih izvajalcih pa v daljših intervalih, odvisno od dejavnosti, ki jih izvajajo, ugotovljenega stanja in razpoložljivih človeških virov:
	+ Nuklearna elektrarna Krško (3) (spomladi, jeseni, pred in po remontu),
	+ Onkološki inštitut Ljubljana (2) (teleterapija, nuklearna medicina),
	+ UKC Ljubljana (3) (nuklearna medicina, KO kardiologija, Očesna klinika),
	+ UKC Maribor (2) (radioterapevtski oddelek),
	+ Zavod Republike Slovenije za transfuzijsko medicino (1),
	+ Institut "Jožef Stefan" ali Agencija za radioaktivne odpadke (1),
	+ institucije z zahtevnejšo medicinsko diagnostiko (nuklearna medicina, računalniška tomografija, interventni posegi, mamografija) (5) (NM SB Celje, NM SB Slovenj Gradec, NM SB Šempeter Nova Gorica, SB Izola – radiološki oddelek, Barsos-MC d.o.o.),
	+ institucije, ki izvajajo manj zahtevno rentgensko diagnostiko (klasična rentgenska diagnostika, veterina itd. ne vključuje zobne rentgenske diagnostike) (2) (Kirurški sanatorij Rožna dolina, Simed, d.o.o.),
	+ institucije, ki izvajajo zobno rentgensko diagnostiko (5) (Dentalna akademija Zobni rtg Ribnica, Dentalni center Čelesnik, Bled, Studio Dent, Ljubljana, ZZA Jože Pungeršek, Celje, Ko-Dent, Ljubljana),
	+ ostale institucije (prevozi radioaktivnih snovi, laboratoriji, gospodarstvo itd.) (1) (eden izmed prevoznikov),
* pregledi (150), povezani z začetkom oziroma prenehanjem uporabe vira sevanja, na podlagi priglasitve namere, s katero izvajalec napove uporabo vira sevanja, ali poročil pooblaščene organizacije, ki izvaja preglede virov sevanj (op.: zaradi njihove narave je število tovrstnih zadev moč načrtovati le okvirno na podlagi izkušenj iz preteklih let),
* pregledi objektov (10), v katerih se bo podlagi sistematičnega pregledovanja delovnega in bivalnega okolja odkrilo, da je v določenih prostorih povišana koncentracija radioaktivnega plina radona (Postojnska jama, ZD Ribnica, Podzemlje Pece, Mežica, ostali objekti, opredeljeni naknadno glede na rezultate meritev).

Področja, ki bodo predmet **izrednih** inšpekcijskih nadzorov, (15):

* povečana izpostavljenost delavca sevanju, kar se ugotavlja na podlagi mesečnih poročil, ki jih pooblaščeni izvajalci, usposobljeni za izvajanje meritev izpostavljenosti delavca oziroma osebne dozimetrije (5),
* ugotovljene tehnične nepravilnosti z virom sevanja ali postopkovnimi nepravilnostmi ravnanja z njim, o čemer se IVS seznani iz poročil o tehničnem pregledu vira sevanja, ki ga vsaj enkrat letno izvede pooblaščena organizacija za izvedbo pregleda (5),
* ostali nenačrtovani izredni dogodki, glede katerih IVS pridobi informacije iz drugih virov, prijav, drugih inšpekcijskih služb ipd. (5)

**Skupni** **inšpekcijski nadzori z drugimi inšpekcijami** (2):

* varstvo pred sevanji v sodelovanju z Inšpekcijo za sevalno in jedrsko varnost (Nuklearna elektrarna Krško, Agencija za radioaktivne odpadke).

Ocena števila oziroma deleža inšpekcijskih nadzorov, izvedenih na podlagi prejetih prijav je:

* med 10 in 15 nadzorov oziroma med 5 % in 7,5 % vseh planiranih inšpekcijskih nadzorov.

**4. Inšpekcija Javne agencije RS za zdravila in medicinske pripomočke:**

4.1.

V letu 2018 bodo poleg področij nadzora, navedenih v točki 4.2, prioritete dela inšpektorjev ter inšpekcije JAZMP tudi:

* sodelovanje pri pripravi zakonskih in podzakonskih predpisov,
* sodelovanje pri pripravi obvestil za strokovno in širšo javnost v inšpekcijskih zadevah,
* s svojimi aktivnostmi ter udeležbo v mednarodnem okolju bodo inšpektorji podpirali ključna strateška cilja JAZMP (celovita kakovost delovanja JAZMP ter graditev prepoznavnosti JAZMP v domačem in mednarodnem okolju),
* intenzivna vključitev v aktivnosti za prevzem dodatnih nalog, ki bodo nastale kot posledica Brexita (prevzem nadzorstvenih nalog na področju zdravil, ki jih je doslej izvajala britanska agencija za zdravila, MHRA, ki je doslej opravila približno 30 % dela),
* vključevanje v mednarodno okolje in sodelovanje v organizacijah ter številnih delovnih telesih v EU prostoru (EDQM, PIC/S, EMA, Evropska komisija, HMA, COEN) in aktivno prispevanje k reševanju skupnih nalog, izmenjevanje izkušnj in dobre prakse,
* sodelovanje pri aktivnostih, povezanih z Mutual Recognition Agreement (MRA),
* sodelovanje pri ocenjevanju organov za ugotavljanje skladnosti v postopkih imenovanja tujih priglašenih organov v okviru t.i. »Joint Assessment Team-a«, skupaj s predstavniki Evropske komisije,
* sodelovanje pri evropski BEMA presoji, ki bo v drugi polovici marca 2018 potekala na JAZMP in bo zajemala tudi pregled in presojo procesov s področja farmacevtske inšpekcije ter regulative dejavnosti.

4.2.

A) Področja, ki bodo predmet **rednih** inšpekcijskih nadzorov:

* dejavnost proizvodnje zdravil,
* dejavnost proizvodnje, prometa na debelo in uvoza učinkovin,
* dejavnost prometa na debelo z zdravili,
* dejavnost prometa na drobno z zdravili v specializiranih prodajalnah,
* sprejem, shranjevanje in sledljivosti zdravil v skladu s 104. členom ZZdr-2,
* zdravila na trgu in cene zdravil,
* klinična preskušanja zdravil[[2]](#footnote-2),
* farmakovigilanca,
* dejavnost preskrbe s krvjo,
* dejavnost preskrbe s človeškimi tkivi in celicami, namenjenimi za zdravljenje,
* priprava nerutinsko pripravljenih zdravil za napredno zdravljenje[[3]](#footnote-3),
* medicinski pripomočki v uporabi,
* dejavnost prometa na debelo z medicinskimi pripomočki,
* dejavnost proizvodnje medicinskih pripomočkov
* medicinski pripomočki na trgu[[4]](#footnote-4),
* uvoz medicinskih pripomočkov v skladu z Uredbo 765/2008,
* izvajanje prvega in tretjega odstavka 13., 14., 17., 18., 19., 20., 21., 26., 67., 70., 72., 83., 86., 89., 90., 91., 92., 93. in 94. člena Zakona o lekarniški dejavnosti (v nadaljnjem besedilu: ZDL-1)[[5]](#footnote-5).

B) Področja, ki bodo predmet **izrednih** inšpekcijskih nadzorov:

* dejavnost proizvodnje zdravil,
* dejavnost proizvodnje, prometa na debelo in uvoza učinkovin,
* dejavnost prometa na debelo z zdravili,
* dejavnost prometa na drobno z zdravili v specializiranih prodajalnah,
* zdravila na trgu (kakovost, oglaševanje, cene zdravil, …),
* klinična preskušanja zdravil,
* farmakovigilanca,
* dejavnost preskrbe s krvjo,
* dejavnost preskrbe s človeškimi tkivi in celicami, namenjenimi za zdravljenje,
* priprava nerutinsko pripravljenih zdravil za napredno zdravljenje
* medicinski pripomočki v uporabi,
* dejavnost prometa na debelo z medicinskimi pripomočki,
* dejavnost proizvodnje medicinskih pripomočkov
* medicinski pripomočki na trgu,
* uvoz medicinskih pripomočkov v skladu z Uredbo 765/2008,
* izvajanje prvega in tretjega odstavka 13., 14., 17., 18., 19., 20., 21., 26., 67., 70., 72., 83., 86., 89., 90., 91., 92., 93. in 94. člena ZDL-1,
* obravnava obvestil v sistemu hitrega obveščanja.

C) Področja, ki bodo predmet **ponovnih** inšpekcijskih nadzorov:

* dejavnost preskrbe s človeškimi tkivi in celicami, namenjenimi za zdravljenje,
* dejavnost proizvodnje zdravil,
* dejavnost prometa na debelo z zdravili,
* dejavnost prometa na drobno z zdravili v specializiranih prodajalnah,
* izvanjanje prvega in tretjega odstavka 13., 14., 17., 18., 19., 20., 21., 26., 67., 70., 72., 83., 86., 89., 90., 91., 92., 93. in 94. člena ZDL-1.

D) Področja, ki bodo predmet ugotavljanja pogojev za opravljanje dejavnosti:

* proizvodnje zdravil,
* proizvodnje, prometa na debelo in uvoza učinkovin,
* promet na debelo z zdravili,
* promet na drobno z zdravili v specializiranih prodajalnah,
* sprejema, shranjevanja in sledljivosti zdravil v skladu s 104. členom ZZdr-2,
* preskrbe s krvjo,
* preskrbe s človeškimi tkivi in celicami, namenjenimi za zdravljenje,
* priprava nerutinsko pripravljenih zdravil za napredno zdravljenje,
* lekarniške dejavnosti.

E) Področja, na katerih so predvideni **skupni inšpekcijski nadzori:**

* izvrševanje ukrepov v skladu z Uredbo o ravnanju z odpadnimi zdravili in Uredbo o odpadkih v sodelovanju z ZIRS,
* področje mejnih izdelkov v sodelovanju z ZIRS,
* Sodelovanje s Finančno upravo Republike Slovenije (Carina)

F) Ocena števila oziroma deleža inšpekcijskih nadzorov, izvedenih na podlagi prejetih prijav:

* 30 % glede na celoten obseg dela.
1. Izvedba rednih – sistemskih nadzorov na področju zdravilstva je pogojena s spremembo pravne ureditve, ki je predvidena do konca leta 2018. [↑](#footnote-ref-1)
2. V letu 2019 se bo začela uporabljati tudi nova evropska uredba na področju kliničnih preskušanj zdravil, ki je bila sprejeta leta 2014, ki prav tako zahteva bistveno povečan obseg aktivnosti na strani pristojnih organov, saj se tudi na tem področju vzpostavlja enoten evropski sistem, v katerem bo vsaka država, v kateri bo potekala klinična študija, morala opraviti svoj del aktivnosti v okviru enotnega evropskega portala. Vključevanje v klinična preskušanja na področju zdravil je ključnega pomena za zagotavljanje dostopnosti do zdravil za naše bolnike. [↑](#footnote-ref-2)
3. Evropska komisija je v skladu s 5. členom Uredbe (ES) št. 1394/2007 Evropskega parlamenta in Sveta z dne 13. novembra 2007 o zdravilih za napredno zdravljenje v letu 2017 objavila Smernice dobre proizvodne prakse za zdravila za napredno zdravljenje, ki začnejo veljati 2018. [↑](#footnote-ref-3)
4. V letu 2017 sta začeli veljati novi evropski uredbi na področju medicinskih pripomočkov (Uredba o medicinskih pripomočkih ter Uredba o in vitro medicinskih pripomočkih), katerih implementacija zahteva bistveno povečanje aktivnosti na področju regulacije in nadzora teh izdelkov, ki so bili doslej podnormirani in zaradi česar so se pojavljali tudi številni zapleti pri pacientih. [↑](#footnote-ref-4)
5. V letu 2017 je začel veljati Zakon o lekarniški dejavnosti (ZLD-1), ki ureja namen, vsebino in pogoje za izvajanje lekarniške dejavnosti, organiziranost, pogoje in postopke za podeljevanje in izvajanje koncesij, farmacevtske strokovne sodelavce in njihova strokovna združevanje, medmrežno lekarniško dejavnost in nadzor. Doslej JAZMP in farmacevtska inšpekcija na področju lekarniške dejavnosti ni imela nobenih pristojnosti. [↑](#footnote-ref-5)